# Luku 5 Kaikki työpöydistäsi

"Isoäiti, miten suuret silmät sinulla on" (Punahilkka)

"Jotta näkisin sinut paremmin" (Susi)

Mitä enemmän näet, sitä tehokkaammin voit käyttää työpöytääsi. KDE antaa mahdollisuuden muokata työpöytäsi ulkonäköä ja toimintatapaa mielesi mukaiseksi, jotta työntekosi olisi nopeampaa ja tuottavampaa.

# 5.1 Käynnistä-kansio

KDE!ohjelmien käynnistäminen automaattisesti Ennen kuin löysin Käynnistä-kansion, päivittäinen KDE:n käynnistysrutiinini oli seuraava: käynnistä KDE, käynnistä KEdit, käynnistä kvt, käynnistä Netscape ja käynnistä kscd. Tähän kului aikaa, jota olisin voinut käyttää paremminkin. Ensimmäisestä beta-versiosta lähtien natiivit KDE- ohjelmat, jotka olivat auki session lopussa, tallensivat tilansa ja ilmestyivät samassa tilassa sisäänkirjautumisen jälkeen, mutta on joitakin ohjelmia (kuten Netscape) jotka eivät tätä tee. Voit käyttää Käynnistä-kansiota näille ohjelmille.

Käynnistääksesi ohjelmia aina, kun KDE käynnistyy, tee seuraavasti:

1. Avaa Käynnistä-kansio. Se löytyy työpöydän vasemmasta ylänurkasta.

2. Avaa tiedostohallinnan ikkuna, jossa on ohjelma, jonka haluat lisätä. Jos et tiedä, miten tämä tehdään, lue luku Kohta 4.1.1 Tiedostojen hallinnan näyttö.

3. Raahaa ja pudota haluttu ohjelma lähdekansiosta Käynnistä-kansioon. Kysyttäessä valitse Linkitä luodaksesi symbolisen linkin täyden kopion sijasta. Tämä säästää paljon levytilaa.

4. Toista tämä kaikille ohjelmille, joiden haluat käynnistyvän KDE:n käynnistyessä. Ohjelmien on syytä olla muita kuin KDE-ohjelmia, kuten Netscape, tin, pine ja usea muu.

5. Käynnistä KDE uudelleen.

Ohjelmiesi pitäisi nyt käynnistyä automaattisesti, kun KDE käynnistyy. Jos haluat lisätä jotain erikoisempaa (esim. haluat nähdä jonkun tietyn WWW-sivun, kun järjestelmä käynnistyy), se käsitellään myöhemmin Pohjien käyttö. Siinä kuvatut menetelmät toimivat kaikkien kansioiden kanssa, joten voit käyttää niitä myös Käynnistä-kansiossa.