# Manualul KDat

Sean
Vyain

    svyain@mail.tds.net

versiunea 1.1, 3 Octombrie 1999

Acest document descrie KDat 2.0

Manualul KDat

KDE
KDat
Managementul benzilor

## Introducere

KDat este un arhivator bazat pe comanda `tar`, care este gîndit de a lucra cu arhive multiple pe o singură bandă. KDat a fost inspirat de două scopuri separate: un GUI plăcut și o interfață pentru `tar`, care să înglobeze funcțiile selective de extragere rapidă ale programului `dds2tar`. Al doilea scop a avut ca rol răspunsul la întrebarea "Cît de mult mai durează salvarea?!"

### Caracteristici

- O interfață grafică simplă pentru sistemul de fișiere locale și conținutul unei benzi.

- Multiple arhive pe aceeași bandă fizică.

- Indexul complet al arhivelor și fișierelor este stocat pe hard-disk-ul local.

- Extragerea selectivă a fișierelor dintr-o arhivă.

- Profile de salvare pentru salvările utilizate frecvent.

## Utilizarea KDat

### Montarea/demontarea unei benzi

Înainte ca o bandă să fie folosită ea trebuie să fie montată de către KDat. Sînt trei modalități de a monta o bandă:

1. Selectați Montează banda din meniul Fișier.

2. Dați clic pe iconița unității de bandă din bara de unelte.

3. Dați clic dreapta pe iconița unității de bandă din nodul arborelui și selectați Montează banda.

KDat va derula banda și va citi antetul de pe bandă. Dacă KDat nu va recunoaște antetul de pe bandă, vă va întreba dacă doriți să formatați banda.

Dacă KDat recunoaște antetul, va verifica indexul corespunzător benzii, aflat pe discul local. Dacă indexul nu poate fi găsit vă va sugera să recreați indexul benzii.

Dacă totul se derulează normal, iconița unității de bandă se va schimba ca să indice faptul că banda a fost montată și va apărea un mesaj în bara de stare. Conținutul benzii poate fi explorat începînd din nodul arborelui unității de bandă.

Înainte să scoateți banda din unitate, trebuie să demontați banda. Sînt trei modalități de a demonta o bandă:

1. Selectați Demontează banda din meniul Fișier.

2. Dați clic pe iconița unității de bandă din bara de unelte.

3. Dați clic dreapta pe nodul arborelui unității de bandă și selectați Demontează banda.

KDat va recunoaște că banda a fost demontată, prin schimbarea iconiței unității de bandă și prin afișarea unui mesaj în bara de stare. Banda va putea fi acum ejectată în siguranță.

### Formatarea unei benzi

Înainte ca o bandă să fie folosită, ea trebuie formatată de către KDat. Unele tipuri de benzi trebuie formatate înainte ca ele să stocheze date. KDat nu face acest lucru cînd formatează o bandă. Dacă unitatea dumneavoastră de bandă cere ca benzile să fie formatate înaintea folosirii lor, atunci acestea trebuie formatate propriu-zis înainte ca ele să fie "formatate" de KDat. În mod obișnuit unitățile de bandă cer ca benzile folosite să fie formatate, dar unitățile DAT nu necesită acest lucru.

Sînt două modalități de a formata o bandă:

1. Selectați Formatează banda... din meniul Fișier.

2. Dați clic dreapta pe iconița unității de bandă și selectați Formatează banda....

Va fi afișată eticheta benzii respective și capacitatea ei. Ambii parametrii pot fi schimbați după ce banda a fost formatată. Eticheta benzii are semnificație doar pentru utilizator. Nu are nici o legătură cu indexul asociat benzii. Totuși este generat un indentificator unic și scris pe bandă. Capacitatea benzii este folosită de KDat pentru a avertiza utilizatorul dacă este destul spațiu pentru a efectua salvarea.

După introducerea etichetei și a capacității benzii, KDat va trece la formatarea benzii. TOATE DATELE DE PE BANDĂ VOR FI PIERDUTE. Imediat ce KDat a terminat de formatat banda, banda va fi automat montată și gata pentru utilizare.

### Salvarea de fișiere pe o bandă

Înainte de a iniția o salvare, trebuie să alegeți fișierele de arhivat. Sînt trei modalități de a selecta fișiere de salvat:

1. Marcați un fișier sau un director din arborele local de fișiere. Doar fișierele marcate sau subdirectoarele respective vor fi arhivate.

2. Marcați profil de salvare în arbore. Doar fișierele din profilul de salvare vor fi arhivate.

3. Marcați fișierele sau directoarele din arborele local de fișiere. Doar fișierele marcate și/sau subdirectoarele respective vor fi arhivate.

Există patru modalități de a iniția o salvare:

1. Selectați Salvează... din meniul Fișier.

2. Dați clic pe iconița de salvare din bara de unelte.

3. Dați clic dreapta pe iconița de salvare din arborele local și selectați Salvează....

4. Dați clic dreapta pe un profil de salvare și selectați Salvează....

Odată ce a fost inițiată o salvare, va apare fereastra "Opțiuni salvare". Această fereastră vă dă posibilitatea de a revedea fișierele selectate și de a schimba opțiunile de salvare.

După acceptarea opțiunilor de salvare va apare fereastra "Salvare". În această fereastră se poate observa procesul de salvare, inclusiv timpul rămas.

### Compararea fișierelor de pe bandă cu cele locale

Înainte de a iniția o verificare trebuie să selectați cîteva fișiere spre a le verifica. Există două modalități de a selecta fișierele pentru verificare:

1. Marcați un fișier sau un director într-una din arhivele de pe bandă. Doar fișierele sau directoarele selectate vor fi verificate.

2. Marcați fișiere deja selectate într-una din arhivele de pe bandă. Vor fi verificate doar fișierele și/sau directoarele marcate.

Există trei modalități de a face verificarea:

1. Selectați Verifică... din meniul Fișier.

2. Dați clic pe iconița de verificare din bara de unelte.

3. Dați clic dreapta pe un fișier sau un director într-una din arhive și selectați Verifică....

Odată inițiată o verificare, va apare fereastra "Opțiuni verificare". Această fereastră vă dă posibilitatea de a revedea fișirele selectate și de a schimba directorul curent pentru verificare.

După acceptarea opțiunilor de verificare va apare fereastra "Verificare". În această fereastră se poate observa procesul de verificare, inclusiv timpul rămas.

### Restaurarea fișierelor de pe bandă

Înainte de a iniția o restaurare trebuie să selectați cîteva fișiere spre a le restaura. Există două modalități de a selecta fișierele pentru restaurare:

1. Marcați un fișier sau un director într-una din arhivele de pe bandă. Doar fișierele sau directoarele selectate vor fi restaurate.

2. Marcați fișiere deja selectate într-una din arhivele de pe bandă. Doar fișierele și/sau directoarele marcate vor fi restaurate.

Există trei modalități de a face restaurarea:

1. Selectați Restaurează... din meniul Fișier.

2. Dați clic pe iconița de restaurare din bara de unelte.

3. Dați clic dreapta pe un fișier sau un director într-una din arhive și selectați Restaurează....

Odată inițiată o restaurare, va apare fereastra "Opțiuni restaurare". Această fereastră vă dă posibilitatea de a revedea fișirele selectate și de a schimba directorul curent pentru restaurare.

După acceptarea opțiunilor de restaurare va apare fereastra "Restaurare". În această fereastră se poate observa procesul de restaurare, inclusiv timpul rămas.

### Recrearea unui index de pe bandă

Cîteodată este necesar de a recrea fișierul index al conținutului unei benzi. Acest proces va suprascrie orice fișier index ce exista deja mai înainte pe bandă. Există două modalități de a recrea un index de bandă:

1. Selectați Recreează indexul benzii din meniul Fișier

2. Dați clic dreapta pe unitatea de bandă din nodul arborelui și selectați Recreează indexul benzii.

Va apare fereastra "Index". Această fereastră arată evoluția programului KDat în crearea unui fișier index.

### Crearea unui profil de salvare

Există două modalități de a crea un profil de salvare:

1. Selectați Creează profil de salvare din meniul Fișier.

2. Dați clic dreapta pe Profil de salvare din arborele local și selectați Creează profil de salvare.

Aceasta ar trebui să creeze un nou profil de salvare folosind fișierele verificate de curînd și opțiunile implicite de salvare. Următoarele opțiuni pot fi setate pentru profilul de salvare:

Nume arhivă

  Numele simbolic al arhivei. Poate fi schimbat mai tîrziu.

Directorul de lucru

  Directorul curent de lucru în care se efectuează salvarea. Lista fișierelor pentru salvare este automat reactualizată pentru a reflecta directorul de lucru selectat.

Lucrează numai pe un singur sistem de fișiere

  Pentru fiecare director care este listat în lista Fișiere salvate, vor fi arhivate doar fișierele din acel director care sînt pe același sistem de fișiere ca și directorul. Directoarele de pe sisteme de fișiere diferite pot fi listate în Fișiere salvate și comanda `tar` le va trata independent față de celelalte.

Salvare incrementală în stil GNU

  Efectuează o salvare incrementală. Este folosit un fișier temporar pentru a determina care fișiere au fost modificate de la ultima salvare incrementală. Doar acele fișiere care s-au modificat vor fi arhivate.

Fișier temporar

  Numele fișierului care este folosit pentru a determina care fișiere s-au modificat de la ultima salvare incrementală.

Elimină fișierul temporar înainte de salvare

  Șterge fișierul temporar înainte de a executa programul `tar`. Aceasta va avea ca efect salvarea pe bandă a tuturor fișierelor și crearea unui fișier temporar pentru o folosire ulterioară.

Lista fișierelor de salvat poate fi modificată apăsând butonul "Fișiere >>". Astfel, fișierele verificate de curînd vor deveni fișierele ce vor fi salvate. Butonul "<< Fișiere" poate fi folosit pentru a transforma fișierele verificate în fișiere de salvat.

Pentru a activa modificările făcute în profilul de salvare trebuie să apăsați butonul Setează.

### Configurarea opțiunilor

Preferințele utilizatorului pot fi configurate prin selectarea submeniului Opțiuni... din meniul Editare. Pot fi configurate următoarele opțiuni:

Capacitatea implicită a benzii

  La formatare aceasta va fi folosită ca valoare implicită a capacității benzii.

Mărimea blocului

  Mărimea blocului fizic al unității de bandă. Pentru unitățile de bandă floppy această valoare va fi de 10240 octeți.

Dispozitivul de bandă

  Calea completă pentru dispozitivul de bandă (de regulă `/dev/tape`). Această cale trebuie să indice către versiunea ne-derulabilă a dispozitivului dumneavoastră de bandă.

Comanda tar

  Calea completă către comanda `tar` de pe sistemul dumneavoastră.

Încarcă banda la montare

  Dacă este activată, înainte de a monta o bandă KDat, se va executa o comandă `mt mount` către unitatea de bandă. Unele unități pot cere aceasta înainte de a citi și a scrie pe bandă.

Blochează banda la montare

  Dacă este activată, de fiecare dată cînd este montată o bandă de către KDat, unitatea va fi setată să dezactiveze butonului de eject. Este posibil ca această opțiune să nu meargă la toate unitățile de bandă.

Ejectează banda la demontare

  Dacă este activată, de fiecare dată cînd o bandă este demontată de către KDat, banda va fi automat ejectată din unitate. Nu folosiți această opțiune pe toate unitățile de bandă floppy.

Mărime variabilă a blocului

  Dacă este activată, KDat va încerca să schimbe mărimea blocului fizic de date folosit de unitatea de bandă. Nu toate unitățile suportă mărime variabilă a blocului de date. Chiar dacă această opțiune este activă sau nu, trebuie să specificați programului KDat mărimea blocului pe care unitatea dumneavoastră de bandă îl va folosi (exemplu: 10240 octeți pentru utilizatorii de `ftape`).

### Formatarea unei benzi KDat

Cînd KDat formatează o bandă, el scrie un singur fișier la începutul benzii. Acest fișier ar trebui să ocupe un singur bloc pe bandă. Conținutul fișierului este:

- (9 octeți) Eticheta "KDatMAGIC"

- (4 octeți) Numărul versiunii formatului de fișier (de regulă 1).

- (4 octeți) Lungimea în octeți a etichetei ID a benzii.

- (n octeți) Eticheta ID a benzii. Alcătuirea etichetei este "<numegazdă>:<secunde>", unde <numegazdă> este numele complet al mașinii pe care a fost formatată banda și <secunde> este numărul de secunde trecute de la începutul epocii și reprezintă momentul în care a fost formatată banda.

ID-ul benzii este folosit pentru a localiza un fișier cu același nume în directorul `$HOME/.kdat`.

Toate fișierele ce urmează pe bandă sînt simple arhive tar. Ar trebui să puteți să le manipulați direct cu GNU tar. Chiar și un program tar non-GNU ar trebui să meargă pentru salvări neincrementale.

## Drepturi de autor

KDat

Drepturi rezervate pentru program și pentru documentație: 1998, Sean Vyain

Documentație transformată în formatul Linuxdoc de David Rugge pe data de 6 iulie 1999

Traducere

Documentație tradusă în românește de Mihăiță Niță pe data de 6 ianuarie 2000, revizia traducerii de Claudiu Costin.

Acest program este software liber. Îl puteți redistribui și/sau modifica în conformitate cu termenii Licenței Publice Generale GNU așa cum este publicată de Free Software Foundation, fie versiunea 2 a Licenței, fie (la latitudinea dumneavoastră) orice versiune ulterioară.

Acest program este distribuit cu speranța că va fi util, dar FĂRĂ NICI O GARANȚIE, fără garanția implicită de vandabilitate și conformitate cu un anumit scop. Citiți Licența Publică Generală GNU pentru detalii.

Ar trebui să fi primit o copie a Licenței Publice Generale GNU împreună cu acest program. În caz contrar, scrieți la Free Software Foundation, Inc., 59 Temple Place, Suite 330, Boston, MA 02111-1307 USA.