# 15.5. Cum să înlocuiesc cursorul de mouse "X" cu o săgeată?

Diferite tipuri de cursoare disponibile în X sînt definite în fișierul `X11/cursorfont.h`. Îl puteți schimba dînd comanda xsetroot -cursor_name NUME_DE_CURSOR. De exemplu, puteți pune următoarea linie în fișierul personal `$HOME/.Xclients`:

     xsetroot -cursor_name left_ptr

Această comandă va crea un cursor obișnuit aplecat spre stînga. Pentru a vedea o listă de cursoare din care puteți alege dați comanda xfd -fn cursor. Și, bineînțeles, nu uitați că man xsetroot este prietenul dumneavoastră.