# 2.4 Pienoiskomentorivi-ikkuna

Paina `Alt-F2` saadaksesi näyttöön pienen komentorivi-ikkunan. Voit syöttää siihen Unixin komentotulkin ymmärtämän komennon (SHELL-ympäristömuuttujasta katsotaan mitä komentotulkkia käytetään käskyn suorittamiseen) tai jokin seuraavista:

- Syötä URL, jolloin avautuu kfm-ikkuna osoitteenaan syötetty URL. Voit jättää pois alusta "http://" tai "ftp://", jos palvelimen nimi alkaa "www." tai vastaavasti "ftp.".

- Syötä man:`komennon_nimi`, jolloin avautuu kfm-ikkuna, jossa näkyy Unixin man-sivu komennolle.

Voit käyttää nuoli ylös -näppäintä, jos haluat käyttää aikaisemmin syötettyä komentoa. Voit myös käyttää sarkainnäppäintä täydentämään osittain syötetyn tiedostonimen samaan tapaan kuin monissa komentotulkeissa.