# Manualul KSysV

Peter
Putzer

    putzer@kde.org

Versiunea 0.4.0, 16 decembrie 1998

Acest manual descrie editorul de inițializare în stil System V, KSysV versiunea 0.4.0

Manualul KSysV

KDE
KSysV
Runlevel
Runlevel editor
System V init

## Introducere

Acesta este editorul de inițializare în stil System V, cunoscut și sub numele de `ksysv`, nume pe care îl voi utiliza în continuare. Această secțiune introduce cîteva concepte și explică ceea ce puteți face cu `ksysv`.

Explicațiile următoare sînt "împrumutate" din `tksysv` (sursa de inspirație pentru `ksysv`):

### O scurtă descriere a inițializării de tip System V

Inițializarea System V a devenit rapid standardul în lumea Linux pentru controlul startării programelor la momentul pornirii sistemului (procesul de boot-are), datorită faptului că este ușor de utilizat și mult mai puternică și flexibilă decît tradiționala inițializare BSD.

Nu voi intra aici în istorie (în primul rînd pentru că nici nu o cunosc).

Executabilul `init` se află în directorul `/sbin` și nu în `/etc`. Acest lucru este important pentru cineva care încearcă șă își actualizeze sistemul la inițializarea System V fără a reformata și reinstala. Nucleul Linux (kernel-ul) caută programul `init` mai întîi în directorul `/etc`, deci trebuie să ștergeți vechiul `init` de acolo, dacă există.

Dealtfel, sistemul de inițializare SysV diferă de inițializarea BSD prin aceea că fișierele de configurare sînt într-un subdirector al `/etc` în loc de a se afla direct în `/etc`. Acest director se numește `rc.d`. În el veți găsi `rc.sysinit` și următoarele directoare:

    init.d/
    rc0.d/
    rc1.d/
    rc2.d/
    rc3.d/
    rc4.d/
    rc5.d/
    rc6.d/

`init.d` conține mai multe scripturi. În mod normal aveți nevoie de cîte un script pentru fiecare serviciu pe care doriți să-l startați la pornire sau cînd comutați în alt nivel de execuție. Serviciile includ, de exemplu, serviciile de rețea, `nfs`, `sendmail`, `httpd` etc. Serviciile nu includ programe ca `setserial`, care trebuie rulate o singură dată. Acestea trebuie să se găsească în `rc.local`.

`rc.local` trebuie pus în `/etc/rc.d` dacă aveți nevoie de un asemenea script. Multe sisteme includ unul chiar dacă nu este foarte necesar. Dealtfel, puteți include `rc.serial` în `/etc/rc.d` dacă aveți nevoie ca la startare să realizați setări specifice ale portului serial.

Lanțul de evenimente este următorul:

- nucleul caută în diverse locații executabilul `init` și îl rulează pe primul găsit

- `init` execută `/etc/rc.d/rc.sysinit`

- `rc.sysinit` realizează un număr de lucruri necesare și execută `rc.serial` (dacă există)

- `init` execută `rc.local`

- `init` execută toate scripturile pentru nivelul de execuție implicit

Nivelul de execuție implicit este decis în fișierul `/etc/inittab`. La începutul fișierului trebuie să aveți o linie ca:

    id:3:initdefault:

Dacă ne uităm la aceasta în a doua coloană, vom vedea că nivelul de execuție implicit este 3, așa trebuind să fie pe majoritatea sistemelor. Dacă doriți să-l schimbați, puteți edita manual `/etc/inittab` și modifica valoarea 3. Fiți foarte atenți cînd lucrați cu `inittab`. Dacă faceți vreo greșeală, puteți să o reparați prin restartarea calculatorului, dînd comanda:

    LILO boot: linux single

Această comandă trebuie să vă permită startarea în modul mono-utilizator și atunci puteți repara greșeala.

Cum se execută toate scripturile? Dacă dați comanda `ls -l` în directorul `rc3.d`, puteți vedea ceva de genul:

    lrwxrwxrwx 1 root root 13 13:11 S10network ->
    ../init.d/network
    lrwxrwxrwx 1 root root 16 13:11 S30syslog ->
    ../init.d/syslog
    lrwxrwxrwx 1 root root 14 13:32 S40cron ->
    ../init.d/cron
    lrwxrwxrwx 1 root root 14 13:11 S50inet ->
    ../init.d/inet
    lrwxrwxrwx 1 root root 13 13:11 S60nfs ->
    ../init.d/nfs
    lrwxrwxrwx 1 root root 15 13:11 S70nfsfs ->
    ../init.d/nfsfs
    lrwxrwxrwx 1 root root 18 13:11 S75keytable ->
    ../init.d/keytable
    lrwxrwxrwx 1 root root 23 13:11 S80sendmail ->
    ../init.d/sendmail.init
    lrwxrwxrwx 1 root root 18 13:11 S90lpd ->
    ../init.d/lpd.init
    lrwxrwxrwx 1 root root 11 13:11 S99local ->
    ../rc.local

Ceea ce trebuie să remarcați este că nu există "fișiere" reale în director. Toate acestea sînt legături simbolice la scripturi din directorul `init.d`. Legăturile au un "S" și un număr la început. Litera "S" înseamnă că acest script este pornit și "K" semnifică oprirea lui. Numărul este doar pentru necesități de ordonare. `init` va starta toate serviciile bazîndu-se pe ordinea în care apar. Puteți duplica numerele, dar veți obține ceva confuz. Pentru a porni sau opri serviciile dorite aveți nevoie doar de un număr de două cifre, precedat de literele (litere mari) "S" sau "K".

Cum sînt pornite sau oprite serviciile? Simplu. Fiecare dintre aceste scripturi este conceput să accepte un argument care poate fi "start" sau "stop". De fapt puteți executa manual aceste scripturi cu o comandă de genul:

    /etc/rc.d/init.d/httpd.init stop

pentru a opri serverul `httpd`. Executabilul `init` citește doar numele și, dacă are la început "K", apelează scriptul cu argumentul "stop". Dacă începe cu "S" apelează scriptul cu argumentul "start".

#### De ce toate aceste nivele de execuție?

Unii oameni doresc o cale ușoară de configurare a mașinilor pentru a fi multi-funcționale. Pot avea un nivel de execuție "server" în care să ruleze `httpd`, `sendmail`, programe de rețea etc. Mai pot avea un nivel de execuție "utilizator (user)" în care să ruleze `xdm`, programe de rețea etc.

## Noțiuni de bază de control vizual

Aici veți învăța cum se utilizează `ksysv`, care nu ar trebui să fie greu de folosit deoarece a fost conceput să fie cît mai prietenos posibil.

### Mouse

Utilizarea `ksysv` cu un mouse sau alt dispozitiv de deplasare pe ecran este ușoară: doar trageți o intrare din lista de Servicii disponibile în unul dintre cele șase nivele de execuție de pornire (sau respectiv de oprire).

Dealtfel, puteți muta scripturile între nivele de execuție sau să schimbați poziția într-un anumit nivel de execuție, prin simpla tragere. Făcînd această operație mutați intrarea de la nivelul de execuție (poziția) inițial. Aceasta nu se întîmplă cînd trageți o intrare din zona Servicii disponibile.

Intrările sînt mutate cînd le trageți într-o nouă zonă. Pentru a copia un serviciu într-un alt nivel de execuție, trebuie să selectați "Copiază" din meniul "Editare" sau din meniul contextual și dați comanda "Lipește" în nivelul de execuție țintă.

Uneori numărul de sortare al unei intrări nu poate fi calculat. În acest caz va trebui să editați numerele de sortare dintr-o zonă înainte să încercați să introduceți noi servicii.

Numerele de sortare pot lua valori numai de la 00 la 99.

Puteți șterge o intrare prin tragerea ei în zona "Gunoi" (simbolizată printr-o iconiță reprezentînd un coș de gunoi).

La momentul actual nu este posibilă recuperarea unei înregistrări trase în "Gunoi", deci fiți foarte atenți!

### Tastatura

Puteți utiliza tasta <TAB> pentru a comuta între diferite panouri (Servicii disponibile, Runlevel 1 Start, Runlevel 1 Stop etc.) și tastele săgeți pentru a deplasa selecția în sus și în jos.

Pentru a muta o intrare la un nivel de execuție diferit, dați comanda "Taie" pentru a o copia în clipboard (utilizînd <Ctrl-X> sau tasta pe care a-ți specificat-o în Centrul de control KDE -> Taste -> Taste standard) și apoi dați comanda "Lipește" în nivelul de execuție țintă (accelerator implicit: <Ctrl-V>).

Pentru schimbarea manuală a unor intrări, sortarea numerelor și numelor, apăsați <ENTER> pentru a deschide o fereastră de dialog cu opțiuni. Utilizați tasta <TAB> pentru a comuta între diferite cîmpuri. Închideți fereastra de dialog prin apăsarea tastei <ENTER> pentru a accepta modificările sau apăsați <Esc> pentru a renunța la schimbări.

### Meniurile

Descrierea pas cu pas a meniurilor programului KSysV.

#### Fișier

Deoarece există pericolul pierderii de date, la toate intrările din meniul "Fișier" este cerută confirmarea înainte de executare.

Configurație nouă: Elimină toate modificările făcute și recitește nivelele de execuție de pe disc.

Salvează configurația: face schimbările dumneavoastră permanente. La salvare nu sînt generate fișiere de rezervă, deci aveți grijă!

Ieșire: iese din program.

#### Editare

Taie: taie și pune în clipboard serviciul curent selectat.

Copiază: la fel ca mai sus, dar intrarea este copiată și nu este ștearsă din poziția originală.

Lipește: lipește conținutul clipboard-ului la poziția curentă a cursorului.

#### Opțiuni

Afișează bara de unelte: vă permite să afișați sau nu bara de unelte.

Afișează bara de stare: la fel ca mai sus, dar bara de stare.

Afișează jurnalul: activează sau nu fereastra jurnal (toate operațiunile, mesajele de eroare etc. sînt afișate în fereastra jurnal).

Opțiuni...: deschide dialogul de configurare. Aici puteți seta căile către serviciile de inițializare, precum și culorile utilizate pentru modificarea intrărilor.

Salvează opțiunile: Setările menționate mai sus devin valide numai după următoarea pornire a programului. Dacă alegeți "Salvează opțiunile", ele vor fi dispobibile imediat (va salva și geometria ferestrei).

#### Ajutor

Cuprins: afișează documentația programului, adică acest document.

Despre ksysv...: afișează o fereastră de dialog cu informațiile despre KSysV.

Despre KDE...: cîteva informații despre proiectul KDE.

## Configurare

Toate opțiunile sînt salvate în fișierul `ksysvrc`. Implicit sînt citite dintr-un fișier global, dacă este disponibil sau, altfel, este generat de KSysV. Schimbările față de modul implicit sînt stocate local în `ksysvrc`, în mod normal aflat în directorul `$HOME/.kde/share/config/ksysvrc`.

### Secțiuni recunoscute

Secțiunile recunoscute, cheile și valorile lor implicite

#### `[Path Settings]`

- `ScriptPath` (implicit: `/etc/rc.d/init.d`): calea către scripturile utilizate pentru pornirea și oprirea serviciilor

- `RunlevelPath` (implicit: `/etc/rc.d`): calea la subdirectoarele nivelelor de execuție

#### `[Colors]`

- `Changed` (implicit: `red`): culoarea utilizată pentru intrările schimbate

- `New` (implicit: `blue`): culoarea utilizată pentru intrări noi

#### `[Geometry]`

- `Width` (implicit: `none`): lățimea ferestrei KSysV

- `Height` (implicit: `none`): înălțimea ferestrei KSysV

#### `[Other Settings]`

- `ToolBar` (implicit: `true`): dacă bara de unelte este afișată

- `StatusBar` (implicit: `true`): dacă bara de stare este afișată

- `ShowLog` (implicit: `true`): dacă fereastra jurnalul este afișată

- `PanningFactor` (implicit: `80`): procentul din fereastră rezervat pentru afișarea jurnalului este egal cu "100 - PanningFactor"

## Anexă

### Întrebări și răspunsuri

#### Q1: "M-am jucat cam mult cu nivelul de execuție implicit și acum mașina mea restartează tot timpul"

Introduceți `linux single` la promptul LILO

    LILO:
    linux single

și apăsați <ENTER>. Sistemul va fi pornit în modul mono-utilizator. Apoi editați fișierul `/etc/inittab` și schimbați nivelul de execuție implicit la ceva sănătos (valoarea 3 ar trebui să fie bună).

#### Q2: "Mașina mea înțepenește dupa restartare"

Vedeți întrebarea Q1 de mai sus.

#### Q3: "Am programat cîteva servicii să se execute în nivelul de execuție X utilizînd KSysV, dar nu se execută"

Dacă utilizați distribuțiile SuSE sau Delix: aveți de editat un fișier specific distribuției în `/etc`. Pentru detalii căutați în manualul distribuției dumneavoastră.

Modul de abordare a startării serviciilor utilizat de distribuțiile mai sus menționate, permite o ușoară configurare a serviciilor pentru uneltele de configurare proprietare ale acestor distribuții, dar din păcate este non-standard. Am planificat să scriu o extensie generică pentru această abordare cîndva în viitor, dar momentan timpul meu este foarte limitat.

Dacă utilizați o distribuție diferită: Vă rog să verificați modul în care aveți fișierele de configurare necesare serviciilor (și de asemenea, modul de distribuție al directoarelor). Unii demoni (de exemplu Apache care are ca executabil `httpd`) mor "în liniște" dacă fișierele lor de configurare nu există sau sînt greșit configurate.

### Semantica standard a nivelelor de execuție

Aceasta poate varia în funcție de distribuție, deci le voi prezenta pe toate (aceasta nu înseamnă că lista este completă, deci vă rog trimiteți-mi un mail, dacă știți ceea ce diferă în nivelele de execuție pentru o distribuție neinclusă în listă.

#### Red Hat

- Nivelul de execuție 0: halt (oprește mașina)

- Nivelul de execuție 1: Modul mono-utilizator (poate fi selectat tastînd `linux single` la promptul `LILO:`)

- Nivelul de execuție 2: Multi-utilizator numai mod text, fără NFS

- Nivelul de execuție 3: Multi-utilizator numai modul text, cu funcționalitate completă de rețea (acesta este nivelul de execuție implicit)

- Nivelul de execuție 4: Nu este utilizat

- Nivelul de execuție 5: Multi-utilizator X11, cu funcționalitate completă de rețea

- Nivelul de execuție 6: restartare

## Licența

                         LICENTA PUBLICA GENERALA GNU
                         Versiunea 2, iunie 1991

               Copyright (C) 1989, 1991 Free Software Foundation, Inc.
               59 Temple Place, Suite 330, Boston, MA  02111-1307  USA

               Este permisa copierea acestui document, dar este interzisa
               modificarea lui.

                                 Prefata

         Licentele majoritatii programelor sint concepute pentru a va priva
         de libertatea de a modifica si distribui programele respective.  In
         contrast, intentia Licentei Publice Generale GNU este de a va garanta
         libertatea de a distribui si modifica programele libere si de a se
         asigura ca programele sint libere pentru toti utilizatorii.  Aceasta
         Licenta Publica Generala se aplica majoritatii programelor apartinind
         Free Software Foundation precum si tuturor celorlalte programe ai
         caror autori decid sa o foloseasca.  Alte programe apartinind Free
         Software Foundation sint puse sub Licenta Publica Generala GNU pentru
         Biblioteci.  Aceasta Licenta poate fi de asemenea folosita pentru
         programele dumneavoastra.

         Libertatea programelor nu implica neaparat absenta costului.
         Licentele noastre sint concepute sa va garanteze libertatea de a
         distribui copii ale programelor libere (si de a oferi acest serviciu
         contra cost, daca doriti), de a obtine codul sursa, de a schimba
         programul sau a folosi portiuni din el in noi programe libere si de a
         sti ca puteti face toate aceste lucruri.

         Pentru a va proteja drepturile, trebuie sa impunem restrictii impotriva
         oricui ar incerca sa va conteste aceste drepturi sau sa va ceara sa
         renuntati la ele.  Aceste restrictii implica anumite responsabilitati
         pentru dumneavoastra daca distribuiti copii ale programelor sau daca
         le modificati.

         De exemplu, daca distribuiti copii ale unui program, indiferent daca
         o faceti gratuit sau contra unei sume de bani, trebuie sa dati
         beneficiarilor toate drepturile pe care le aveti dumneavoastra.
         Trebuie sa va asigurati ca ei primesc, sau pot primi, codul sursa al
         programului.  In plus, trebuie sa le aratati care sint termenii in
         care primesc programul pentru ca ei sa stie care le sint drepturile.

         Drepturile dumneavoastra sint protejate in doua etape:
          (1)prin stabilirea drepturilor de autor pentru program;
          (2)prin aceasta Licenta care va da dreptul legal de a copia, distribui
             si/sau modifica programul.

         De asemenea, pentru propria noastra protectie cit si pentru cea a
         autorilor, vrem sa ne asiguram ca toata lumea intelege ca nu exista
         nici un fel de garantie pentru acest program liber.  Daca programul
         este modificat de altcineva si distribuit mai departe, vrem ca
         beneficiarii programului sa stie ca ceea ce au nu este originalul, in
         asa fel incit nici o problema introdusa de altcineva nu va avea un
         efect negativ asupra reputatiei autorilor initiali.

         Orice program liber este in mod constant amenintat de patentele
         software.  Noi vrem sa evitam pericolul ca cei ce redistribuie
         programe libere sa obtina patente, practic transformind programul
         intr-unul aflat sub controlul total al persoanei sau institutiei ce
         detine patentul.  Pentru a preveni aceasta
         situatie, facem clara pozitia noastra conform careia orice patent
         trebuie acordat ori in asa fel incit sa poata fi folosit gratuit si
         fara restrictii de oricine, ori deloc.

         Termenii si conditiile exacte de copiere, distribuire si modificare
         sint specificate in urmatoarele paragrafe.

             LICENTA PUBLICA GENERALA GNU
             TERMENI SI CONDITII PENTRU COPIERE, DISTRIBUIRE SI MODIFICARE

         (0)
         Aceasta Licenta se aplica oricarui program sau proiect ce contine
         o mentiune a detinatorului drepturilor de autor spunind ca poate fi
         distribuit in termenii acestei Licente Publice Generale.  Prin
         "Program" vom intelege orice asemenea program sau proiect, iar prin
         "proiect bazat pe Program" vom intelege fie programul fie orice alt
         proiect derivat din Program conform cu legea drepturilor de autor: un
         proiect ce contine Programul sau portiuni din el, fie in forma
         originala fie modificata si/sau tradusa in alta limba.  (In restul
         acestui document traducerile vor fi incluse fara restrictii in
         termenul "modificare").  Fiecare persoana autorizata de aceasta
         Licenta va fi desemnata prin termenul "dumneavoastra".

         Activitatile care nu sint de copiere, distribuire si modificare sint
         in afara scopului acestei Licente.  Activitatea de executare a
         programului nu este restrictionata, iar rezultatul programului
         este acoperit de licenta doar in cazul in care
         continutul sau constituie un proiect bazat pe Program (independent de
         faptul ca a fost obtinut prin rularea Programului).  In ce masura
         acest lucru este adevarat depinde de natura Programului.

         (1)
         Puteti copia si distribui copii nemodificate ale codului sursa al
         Programului in forma in care il primiti, prin orice mediu, cu conditia
         sa specificati vizibil pe fiecare copie autorul si lipsa oricarei
         garantii, sa pastrati intacte toate notele referitoare la aceasta
         Licenta si la absenta oricarei garantii si sa distribuiti o copie a
         acestei Licente cu fiecare copie a Programului.

         Puteti pretinde o retributie financiara pentru actul fizic de transfer
         al unei copii si puteti oferi garantie contra cost.

         (2)
         Puteti efectua modificari asupra copiilor Programului (sau asupra
         oricaror portiuni ale sale), creind astfel un "proiect bazat pe
         Program".  Copierea si distribuirea unor asemenea modificari sau
         proiecte se pot face conform termenilor sectiunii precedente (1), doar
         daca toate conditiile urmatoarele sint indeplinite:

         a.Toate fisierele modificate trebuie sa contina note foarte
           vizibile mentionind faptul ca dumneavoastra le-ati modificat,
           precum si data fiecarei modificari.

         b.Orice proiect pe care il distribuiti sau publicati, care in
           intregime sau in parte contine sau este derivat din Program
           (sau orice parte a acestuia), trebuie sa poata fi folosit de
           oricine, gratuit si in intregime, in termenii acestei Licente.

         c.Daca programul modificat citeste comenzi in mod interactiv,
           trebuie sa il modificati in asa fel incit atunci cind este
           pornit in mod interactiv sa afiseze un mesaj referitor la
           drepturile de autor precum si o nota mentionind lipsa oricarei
           garantii (sau sa mentioneze faptul ca dumneavoastra oferiti o
           garantie).  De asemenea trebuie specificat faptul ca
           utilizatorii pot redistribui programul in aceste conditii
           precum si o explicatie a modalitatii in care poate fi obtinut
           textul acestei Licente.  (Exceptie: daca Programul este
           interactiv dar nu afiseaza in mod normal un asemenea mesaj, nu
           este necesar ca proiectul bazat pe Program sa afiseze un
           mesaj).
         Aceste cerinte se aplica Programului modificat in intregime.  Daca pot
         fi identificate sectiuni ale proiectului care nu sint derivate din
         Program si pot fi considerate de sine statatoare, atunci aceasta
         Licenta si termenii sai nu se aplica acelor sectiuni cind sint
         distribuite ca proiecte separate.  Cind distribuiti aceleasi sectiuni
         ca parte a unui intreg care este un proiect bazat pe Program,
         distribuirea intregului proiect trebuie sa fie facuta in acord cu
         termenii acestei Licente, ale carei permisiuni pentru alte licente se
         extind asupra intregului si, deci, asupra fiecarei sectiuni in parte,
         indiferent de autor.

         Astfel, nu este in intentia acestei sectiuni sa pretinda drepturi sau
         sa conteste drepturile dumneavoastra asupra unui proiect efectuat in
         intregime de dumneavoastra.  Intentia este de a exercita dreptul de a
         controla distributia proiectelor derivate sau colective bazate pe
         Program.

         In plus, pura agregare (pe un mediu de stocare sau distributie) cu
         Programul (sau cu un proiect bazat pe Program) al unui alt proiect
         care nu este bazat pe Program nu aduce acel proiect sub incidenta
         acestei Licente.

         (3)
         Puteti copia si distribui Programul (sau un proiect bazat pe el,
         conform Sectiunii 2) in format obiect sau executabil conform
         termenilor Sectiunilor 1 si 2 de mai sus, cu conditia sa indepliniti
         una dintre conditiile de mai jos:

         a.Sa il oferiti insotit de codul sursa corespunzator, in format
           citibil de catre masina, care trebuie sa fie distribuit in
           termenii Sectiunilor 1 si 2 de mai sus pe un mediu de
           distributie uzual transportului de software, sau

         b.Sa il oferiti insotit de o oferta scrisa, (valida pentru cel
           putin trei ani, pentru o taxa care sa nu depaseasca costul
           fizic al efectuarii distributiei sursei), de a oferi o copie
           completa, in format citibil de catre masina, a codului sursa,
           distribuit in termenii sectiunilor 1 si 2 de mai sus, pe un
           mediu de distributie uzual transportului de software, sau

         c.Sa il oferiti insotit de informatia pe care ati primit-o
           referitoare la oferta de a distribui codul sursa corespunzator.
           (Aceasta alternativa este permisa numai pentru distribuiri
           necomerciale si doar daca ati primit programul in format obiect
           sau executabil impreuna cu aceasta oferta, in conformitate cu
           subsectiunea b de mai sus.)

         Codul sursa al unui proiect este forma preferata in care se fac
         modificari asupra proiectului.  Pentru un proiect executabil, codul
         sursa complet inseamna codul sursa al tuturor modulelor pe care le
         contine, impreuna cu toate fisierele asociate continind definitii ale
         interfetelor si scripturile folosite pentru a controla compilarea si
         instalarea executabilului.  Cu toate acestea, ca o exceptie, nu este
         obligatorie distribuirea impreuna cu codul sursa a acelor componente
         care sint in mod normal distribuite (in format sursa sau binar) cu
         componentele majore (compilator, nucleu etc.) ale sistemului de
         operare sub care ruleaza executabilul, exceptind situatia in care acea
         componenta acompaniaza executabilul.

         Daca distributia executabilului sau codului obiect este facuta prin
         oferirea permisiunii de copiere dintr-un loc dedicat, atunci oferirea
         permisiunii de copiere a codului sursa din acelasi loc este
         considerata distribuire a codului sursa, chiar daca beneficiarul nu
         este obligat sa copieze codul sursa impreuna cu codul obiect.

         (4)
         Nu puteti copia, modifica, sub-autoriza sau distribui Programul
         decit asa cum este prevazut in aceasta Licenta.  Orice incercare de a
         copia, modifica, sub-autoriza sau distribui Programul in alti termeni
         va duce la anularea drepturilor ce va revin conform acestei Licente.
         Cu toate acestea, nu vor fi anulate drepturile celor ce au primit
         copii sau drepturi de la dumneavoastra conform cu aceasta Licenta,
         atita timp cit ramin in conformitate cu ea.

         (5)
         Nu sinteti obligat sa acceptati aceasta Licenta, deoarece nu ati
         semnat-o.  Cu toate acestea, numai aceasta Licenta va permite sa
         modificati Programul sau proiectele derivate din el.  Aceste actiuni
         sint interzise prin lege daca nu acceptati aceasta Licenta.  In
         consecinta, prin modificarea sau distribuirea Programului (sau a
         oricarui proiect bazat pe Program), indicati in mod implicit
         acceptarea acestei Licente si a tuturor termenilor si conditiilor de
         copiere, distribuire sau modificare a Programului sau proiectelor
         bazate pe el.

         (6)
         De fiecare data cind redistribuiti Programul (sau orice proiect
         bazat pe Program), beneficiarul primeste o licenta de la licentiatorul
         original care ii permite sa copieze, distribuie sau modifice Programul
         in aceiasi termeni si conditii.  Nu puteti impune nici o restrictie
         aditionala asupra exercitarii drepturilor pe care destinatarul le
         primeste prin aceasta Licenta.  Nu sinteti responsabil cu impunerea
         respectarii acestei Licente de catre o terta parte.

         (7)
         In cazul in care, ca o consecinta a unei decizii judecatoresti,
         sau pretinsa incalcare a unui patent sau pentru orice alta cauza (nu
         neaparat limitata la chestiuni legate de patente), vi se impun
         conditii (prin hotarire judecatoreasca, intelegere sau alte mijloace)
         care contravin conditiilor acestei Licente, acest lucru nu va permite
         nerespectarea conditiilor acestei Licente.  Daca nu puteti face in asa
         fel incit sa satisfaceti simultan obligatiile din aceasta Licenta si
         alte obligatii pertinente, atunci, ca o consecinta, va este interzisa
         distribuirea Programului.  De exemplu, daca o autorizatie de folosire
         a unui patent nu va permite redistribuirea gratuita a Programului de
         catre oricine il primeste de la dumneavoastra, direct sau indirect,
         atunci singurul mod in care puteti satisface simultan aceste conditii
         si Licenta de fata este sa nu distribuiti Programul in nici un fel.

         Daca vreo portiune a acestei sectiuni este invalidata sau de neaplicat
         in anumite circumstante, restul sectiunii continua sa se aplice, iar
         sectiunea in intregime se aplica in toate celelalte circumstante.

         Nu este in intentia acestei sectiuni sa va determine sa incalcati
         vreun patent sau alte pretentii de drepturi de proprietate sau sa
         contestati valabilitatea oricaror asemenea pretentii. Aceasta sectiune
         are ca scop unic protejarea integritatii sistemului de distribuire de
         programe libere, care este implementat prin licente publice.  Multe
         persoane au contribuit generos la spectrul larg de programe
         distribuite prin acest sistem, bazindu-se pe aplicarea sa consistenta.
         Este la latitudinea autorului/donatorului sa decida daca este dispus
         sa distribuie programe prin orice alt sistem si o persoana autorizata
         sa foloseasca acele programe nu poate impune acea decizie.

         Intentia acestei sectiuni este de a clarifica ceea ce este considerat
         a fi o consecinta a restului acestei Licente.

         (8)
         Daca distributia si/sau folosirea Programului este restrictionata
         in anumite tari din cauza patentelor sau din cauza unor interfete
         aflate sub incidenta unor drepturi de autor restrictive, detinatorul
         drepturilor de autor ce plaseaza Programul sub aceasta Licenta poate
         adauga o limitare geografica a distribuirii ce exclude acele tari, in
         asa fel incit distribuirea este permisa doar in (sau intre) tarile
         care nu sint excluse.  Intr-un asemenea caz, Licenta incorporeaza
         aceasta limitare ca si cum ar fi scrisa in corpul acestei Licente.

         (9)
         Free Software Foundation poate publica din cind in cind noi
         versiuni (sau versiuni revazute) ale Licentei Publice Generale.
         Asemenea versiuni noi vor fi similare in spiritul versiunii prezente,
         dar pot diferi in anumite detalii, pentru a adresa noi probleme sau
         situatii.

         Fiecarei versiuni ii este asociat un numar unic.  Daca programul
         specifica faptul ca i se aplica un numar de versiune al acestei
         Licente si "orice versiune ulterioara", aveti optiunea de a urma
         termenii si conditiile acelei versiuni sau ale oricarei versiuni
         ulterioare publicate de Free Software Foundation.  Daca Programul nu
         specifica un numar de versiune, puteti alege orice versiune publicata
         vreodata de Free Software Foundation.

         (10)
         Daca doriti sa incorporati parti ale Programului in alte
         programe libere ale caror conditii de distributie sint diferite,
         cereti permisiunea autorului.  Pentru programe ale caror drepturi de
         autor apartin Free Software Foundation, cereti permisiunea de la Free
         Software Foundation. Uneori facem exceptii pentru aceasta.  Decizia
         noastra va fi ghidata de cele doua scopuri de a prezerva statutul
         liber al tuturor proiectelor derivate din programele noastre libere si
         de a promova distribuirea si refolosirea programelor in general.

                              NICI O GARANTIE

         (11)
         DEOARECE PROGRAMUL ESTE OFERIT SUB O LICENTA CE NU IMPLICA NICI
         UN COST, NU EXISTA NICI O GARANTIE PENTRU PROGRAM, IN MASURA PERMISA
         DE LEGILE CE SE APLICA.  EXCEPTIND SITUATIILE UNDE ESTE SPECIFICAT
         ALTFEL IN SCRIS, DETINATORII DREPTURILOR DE AUTOR SI/SAU ALTE PARTI
         IMPLICATE OFERA PROGRAMUL "IN FORMA EXISTENTA" FARA NICI O GARANTIE DE
         NICI UN FEL, EXPLICITA SAU IMPLICITA, INCLUZIND, DAR FARA A FI
         LIMITATA LA GARANTII IMPLICITE DE VANDABILITATE SI CONFORMITATE UNUI
         ANUMIT SCOP.  VA ASUMATI IN INTREGIME RISCUL IN CEEA CE PRIVESTE
         CALITATEA SI PERFORMANTA ACESTUI PROGRAM.  IN CAZUL IN CARE PROGRAMUL
         SE DOVEDESTE A FI DEFECT, VA ASUMATI IN INTREGIME COSTUL TUTUROR
         SERVICIILOR, REPARATIILOR SI CORECTIILOR NECESARE.

         (12)
         IN NICI O SITUATIE, EXCEPTIND CAZURILE IN CARE ESTE CERUT DE
         LEGEA APLICABILA SAU CA REZULTAT AL UNEI INTELEGERI SCRISE, UN
         DETINATOR AL DREPTURILOR DE AUTOR SAU ORICE ALTA PARTE CARE POATE
         MODIFICA SI/SAU REDISTRIBUI PROGRAMUL CONFORM PERMISIUNILOR DE MAI SUS,
         NU VA FI FACUT RASPUNZATOR PENTRU PAGUBELE DUMNEAVOASTRA, INCLUSIV
         CELE GENERALE, SPECIALE, INTIMPLATOARE SAU REZULTANTE, APARUTE DIN
         FOLOSIREA SAU INABILITATEA DE A FOLOSI PROGRAMUL (INCLUZIND, DAR FARA
         A FI LIMITAT LA PIERDEREA SAU DETERIORAREA DATELOR SAU PIERDERILE
         SUFERITE DE DUMNEAVOASTRA SAU TERTE PERSOANE SAU O INCAPACITATE A
         PROGRAMULUI DE A INTEROPERA CU ALTE PROGRAME), CHIAR DACA DETINATORUL
         SAU TERTA PARTE A FOST PREVENITA ASUPRA POSIBILITATII UNOR ASEMENEA
         PAGUBE.

                          SFIRSITUL TERMENILOR SI INTELEGERILOR

## Credite

KSysV Copyright © 1997-1998 Peter Putzer

### Dezvoltatori

- Peter Putzer - Programator

### Autori

- Peter Putzer - Conținut documentație

- Eric Bischoff - Editor documentație

### Traducerea în limba română

- Gabriel Drăgan - Traducerea documentației în limba română.

- Claudiu Costin - Corectarea documentației în limba română.