# KDE Control Center - KDE urejevalnik tem

KDE skupina, Stefan Taverner; dokumentacija od Duncan H.
v0.1 2 avgust 1999
KDE
Kcontrol
teme
urejevalnik

## KDE urejevalnik tem: Nameščevalec

Ta zaslon KDE urejevalnika tem vam omogoča, da izberete paket namiznih tem, ki jih želite namestiti.

Teme priredijo nekaj ali vse od: izgleda različnih elementov na zaslonu (robove oken, gumbe, naslovno letev, pult, itd.), barvne sheme in tapete ozadja, zvoke povezane z različnimi dogodki in standardne ikone.

Stolpec na levi prikazuje seznam paketov tem, ki so na voljo. Prikazani paketi so lahko globalne teme v sistemskem imeniku za teme `$KDEDIR/share/apps/kthememgr/Themes` ali lokalne teme v vašem osebnem imeniku za teme `˜/.kde/share/apps/kthememgr/Themes`. Paketi so lahko gzipp-ani tarballsi ali neodpakirani imeniki.

Kliknite na prikazano temo, da jo izberete; njeno ime bo poudarjeno in (če je na voljo) bo slika prikazovala njeno vsebino na vrhu v desnem okvirju. Informacije o temi bodo prikazane v nižjem okvirju na desni.

Da aktivirate poudarjene pakete s temami, kliknite na Uveljavi. Vsebina paketa bo izvlečena v vaš delovni imenik urejevalnika tem `˜/.kde/share/apps/kthememgr/Work`, in različne komponente bodo skopirane v KDE nastavitvene imenike, ki nadzorujejo namizje. (Pojdite na naslednji zaslon z Vsebino, da izberete katere komponente iz paketa tem naj se aktivirajo)

- Opomba: datoteke s slikami za različne elemente oken (gumbe, naslovno letev, itd.) so postavljene v imenik `˜/.kde/share/apps/kwm/pics/` , elementi pulta pa gredo v `˜/.kde/share/apps/kpanel/pics/`. Če želite popolnoma odstraniti temo, boste morda morali izbrisati vsebino teh imenikov.

Klik na V redu bo tudi uveljavil paket izbrane teme, ter zaprl urejevalnika tem.

Če kliknete na gumb Izvleči, bo vsebina poudarjenega paketa s temo izvlečena v delovni imenik brez da bi se uveljavila na namizju. To je uporabno, če gradite spremenjen paket tem. Če je paket tem globalen, bo tudi lokalna kopija dodana vašemu osebnemu imeniku s temami.

Seznam tem, ki so na voljo se lahko spremeni sledeče:

- Kliknite na Nov, da ustvarite nov vnos v seznamu. To ustvari prazen podimenik za novo temo v vašem lokalnem delovnem imeniku.

- Klliknite na Odstrani, da izbrišete lokalno temo. (Ta gumb je neaktiven, ko je poudarjena tema globalna tema.)

- Kliknite na Uvozi, da uvozite paket s temo v vaš lokalni imenik s temami.

- Kliknite na Izvozi, da izvozite poudarjen paket s temo.

## Vsebina paketa s temo

Ta zaslon prikazuje elemente, ki so v izbranih paketih s temami, ter omogoča selektivno namestitev, s tem da zamenja ustrezne elemente tem, ki so trenutno v uporabi.

Če je izbrano Odstrani dele prejšnjih tem, bodo datotekam prejšnjih tem v KDE nastavitvenih imenikih narejene varnostne kopije s `˜` kot podaljškom; če okvir ni izbran, bodo prepisane.

Predstavljen je seznam možnih elementov iz paketov s temami (barve, tapete, pult, ... itd.). Vsak ima potrditveni okvir poleg sebe, in je označen kot dostopna ali prazno, odvisno če je ali ni element prisoten v poudarjenem seznamu paketov s temami na prejšnjem (Nameščevalec) zaslonu. (Nekateri paketi s temami vsebujejo samo podgarnituro mogočih elemetov s temami.)

Če so prikazani kot dostopni, bodo izbrani elementi v tem seznamu mogočih elementov tem nameščeni v primerne KDE nastavitvene imenike, ko bo kliknjen gumb Uveljavi. Če elementi ostanejo neizbrani, bodo primerni elementi trenutno zagnanih paketov s temami ostali nespremenjeni, ko bo kliknjen gumb Uveljavi .

Gumb Počisti počisti vse izbrane okvirje za potrjevanje za seznam elementov s temami in obrne izbrane in neizbrane elemente.

## O paketu.

Ta zaslon prinaša informacije (različica, avtor, itd.) o izbranem paketu s temo in o KDE urejevalniku tem.

## Avtorji.

KDE urejevalnik tem `kthememgr` je napisal Stefan Taferner.

### Prevajalci

Prevod namizja KDE: skupina za slovenjenje KDE

(dosegljiva na listi lugos-slo)

Prevod tega dokumenta: `Matej Badalič`