# KAbalone Käsiraamat

Josef
Weidendorfer
Versioon 1.03, 6 Juuni 1998

Seda dokumenti uuendati viimati versiooni 1.03 tarbeks. Palun saatke kommentaarid ja parandused autorile.

## Sissejuhatus

Abalone on lihtne strateegiline lauamäng kahele mängijale. Ühel mängijal on punased ning teisele kollased nupud. Alustatakse stardipositsioonilt, kus mõlemal mängijal on 14 mängufiguuri, käike tehakse seni, kuni üks mängijaist on 6 vastase figuuri laualt välja surunud.

Algselt loodi see programm aastal 1993 DOS'ile ning tavalisele Xlib teegile. KDE jaoks kirjutati mäng põhjalikult ümber.

Märkus: Mängu idee pole minu poolt. See on tõeline lauamäng, mille loojaks on üks saksa mängutootja firma (kui ma õieti mäletan).

## Mängu reeglid.

Punane teeb alati esimese käigu.

On olemas kahte tüüpi käigud:

- Tavaline - üht, kaht või kolme nuppu sinu reas on võimalik liigutada ühte kuuest suunast. Ka külgkäigud on lubatud.

  Vajuta vasaku hiireklahviga nupule, mida soovid esimesena liigutada. Nupp märgitakse. Nüüd lohista hiirt soovitud suunas. Kui käik on lubatud, muutub kursor nooleks ning kõik käigus osalevad nupud märgitakse. Kui see on sinu poolt soovitud käik, siis vabasta hiireklahv.

  Külgkäike tehakse teisiti - kahe külgneva nupu puhul vajuta hiireklahvi nende vahele ja siis lohista; kolme nupu puhul kliki keskmise hiireklahviga keskmisel nupul - kui külgkäik on nuppudele lubatud, siis nad märgitakse. Vastasel juhul märgitakse ära vaid keskmine ja toimub harilik käik.

- Lükkamine - nuppe saab lükata nii, et vastase nuppude arv on sinu nuppude arvust väiksem - järelikult saab seda teha minimaalselt kahe nupuga. Kahe oma nupuga saab lükata ühte vastase nuppu ja kolme oma nupuga vastase kahte või ühte.

  Lükkamist saab edukalt kasutada vastase laualt välja tõrjumiseks. Peale kuut sellist liigutust oled sa võitnud.

  Kui sa ikka ei taipa, kuidas kabalone toimib, siis vaata mängu, kus arvuti mängib mõlemal poolel. Pärast kabalone käivitamist vali "Valikud -> Arvuti mängib -> Mõlemal pool" ja alusta uut mängu.

## Valikud

Vedamise tingimused peaks olema ilmselged (vaata märkusi reeglites). Nuppudel tööriistaribal on sama tähendus nagu kirjetel menüüs "Fail".

Fail menüü

- `Uus Mäng` - Alusta uut mängu isegi kui mäng on hetkel pooleli.

- `Salvesta hetkeseis` - Võimalus salvestada hetkeseis ja jätkata mängu hiljem samast kohast. Seis salvestatakse ka siis, kui väljud programmist.

- `Katkesta otsimine` - Kui arvuti mõtleb, siis tema otsing katkestatakse ja ta sooritab parima senileitud käigu.

- `Tagasi` - Tühista viimane käik. Tühistatakse kaks(!) käiku: vastase käik ja sinu viimane käik. Niisiis on jälle sinu kord. 100 käiku jääb mällu; nii et ära kõhkle käike tagasi võtmast kuni mängu alguseni (see käib kiiremini F2 klahviga).

- `Vihje` - Sulle näidatakse vihjet sinu järgmise käigu kohta.Võimalik vaid juhul, kui mängid normaalsel või kõrgemal tasemel, käigu number on 2 või suurem ja sa pole oma käiku tühistanud.

Valikute menüü

- `Tase` - Arvuti võib mängida neljal erineval tasemel. See mõjutab eelkõige valikute rohkuse kalkuleerimise kiirust enne käigu tegemist. Protsessi võib katkestada vajutades S klahvi.

- `Arvuti Mäng` - Arvuti võib mängida punaste, kollaste või mõlematega. Tee valikud enne mängu alustamist. See töötab ka mängu keskel, kui soovid pooli vahetada.

- `Aeglane Käik` - Arvuti liigutus on (selle valiku puhul) näidatud vilkumise ja käigus osalevate nuppude märkimisega.Kui sa ei soovi seda animatsiooni vaadata, siis keela see valik ja näha on vaid kiire märkimine.

- `Jälita` - Jälitamise valiku puhul - Enda käigu puhul võib näha, kuidas arvuti hindab sinu käiku. Arvuti käigu puhul on võimalik näha, millist käiku kalkuleerib arvuti parimaks. Loomulikult muutub näit koos kalkulatsiooniga.

- `Salvesta` - Salvestab valikud konfiguratsioonifaili. .

## Epilooog

### Arendaja

`Josef Weidendorfer`

### Autorid

`Josef Weidendorfer`

`Robert Williams` - korrigeerija

### Autoriõigus

kabalone on kaitstud GPL Litsensiga.