# Krmilni center KDE - Nastavitve Pulta

KDE Skupina; prevod: Matej Badalič
v1.0, 12. april 1999
KDE
Kcontrol
Kpanel

## Lega in stil Pulta ter Opravilne letve

Pult vsebuje gumb Starter aplikacij, gumbe za menjavanje med navideznimi namizji, uro, ter druge ikone postavljene kot privzeto ali od uporabnika.

- Gumbi Lega izbirajo na katero stran zaslona je postavljen Pult. Izbirate lahko: zgoraj, levo, spodaj, ali desno.

- Opravilna letev prikazuje seznam zagnanih aplikacij. Lahko je skrita, prikazana horizontalno vzdolž vrha ali dna zaslona, ali vertikalno dol iz kota levo/zgoraj.

- Gumbi Stil izbirajo med tremi velikostmi pulta: Drobcen, Normalen, ali Velik. Te nastavitve vplivajo na velikost ikon, ki jih uporablja pult, ter postavitev gumbov navideznih namizij, itd.

## Opcije Pulta

Predel ``Namigi menijev'' nadzoruje namige. To so majhni opisi o funkcijah gumbov in vnosih v menijih na pultu.

- Če je omogočeno ``Pokaži namige'', se pojavijo namigi po Zakasnitvi določeni z nadzornim drsnikom, ko je miškin kazalec postavljen nad vnosom menija v Pultu.

Predel ``Videz'' nadzoruje značilnost ``samodejno skritje'' Pulta in Opravilne letve: to omogoča pultu in opravilni letvi, da sta enostavno na voljo kadar sta potrebna, skrita pa kadar se jih ne potrebuje, da sprostita prostor na zaslonu.

- Če je izbrano ``Samodejno skrij pult'', se bo pult ``skril'' za rob zaslona na katerega je postavljen. To se zgodi po času Zakasnitev določenim z nadzornim drsnikom, odkar je pult zdanjič v stiku z miškinim kazalcem. Pult se pojavi, ko se dotaknete rob zaslona z miškinim kazalcem, za katerim je skrit pult. Hitrost s katero se pult skriva in prikazuje je določena z drugim nadzornim drsnikom.

- Značilnost ``Samodejno skrij opravilno letev'' učinkuje na opravilno letev enako kot učinkuje ``Samodejno skrij pult'' na pultu.

- Pult (ne opravilna letev) ima drugo posebnost, ki mu omogoča, da se premakne iz zaslona. Če se klikne na katerokoli puščico na obeh koncih pulta, pult zdrsne vzporedno z robom zaslona v smer te puščice in izgine. Samo druga puščica ostane vidna: klik nanjo obnovi pult. Privzeto je nemudno gibanje, vendar če je izbrano ``Animiraj prikaz/skrivanje'', se to gibanje uveljavi gladko, s hitrostjo, ki je določena z nadzornim drsnikom.

Predel ``Ostalo'' vsebuje opcije, ki nadzorujejo postavitev osebnih vnosov uporabnika v meni Starter aplikacij (ki se pojavi ko je izbran gumb veliki K), in oblika ure na pultu.

Kot privzeto KDE sistemske aplikacije (niso nastavljive od uporabnika) so prvi vnosi v meniju Starter aplikacij , sledijo jim meni ``Osebno'', ki vsebuje vnose, ki pripadajo uporabniku (in se nahajajo v uporabnikovem `˜/.kde/share/applnk/` imeniku).

- Izbor Najprej osebni menijski vnosi postavi uporabnikove vnose na prvo mesto v meni Starter aplikacij, sledi jim ``privzeti'' meni, ki vsebuje KDE sistemske aplikacije.

Privzeta postavitev vnosov v uporabnikovih vnosih v meniju Osebno postavi osebne vnose aplikacij najprej, sledijo jim meniji mape v katerih so dodatne skupine aplikacij razvrščene (npr.: tiste ustvarjene, ko uporabnik požene Iskalnik programov v meniju Sistem).

- Izbor Najprej mape povzroči postavitev uporabniških map v meniju Osebno pred vnose za osebne aplikacije.

Oblika ure na pultu. Pult prikazuje trenutni čas in datum. Kot privzeto je čas v 24 urni obliki. Druge možne izbire so:

- Ura kaže čas v AM/PM obliki.

- Ura kaže čas v Internet udarcih.

``Internet čas'' je nova ``univerzalna'' oblika časa, promovirana od podjetja Swatch, ki izdeluje tudi ure, kjer je 24 dnevnih ur razdeljeno na 1000 ``udarcev'', merjenih od polnoči UTC+1 (GMT+1), tako je poldan UTC+1 napisan kot ``@500'' Internet čas. (@000 pomeni polnoč, zimski čas, v Biel-u, Švica, kjer se nahaja vodstvo podjetja).

## Nastavitve navideznih namizij

Nastavimo lahko največ osem Navideznih namizij . Število izbranih je prikazano s številom odprtih okvirjev, ki so vidni. Na Pultu bo gumb, ki bo ustrezal vsakemu navideznemu namizju. Tekst, ki je vnešen v odprt okvir, se pojavi kot naslov na ustreznem gumbu.

Drsnik Vidno izbira število navideznih namizij, ki se jih lahko nastavi. (Možne izbire so 2,4,6, ali 8).

Drsnik Širina popravi širino gumbov navideznih namizij na Pultu. (Izberite jih dovolj široke, da jih boste prilagodili tekstu, s katerim ste jim dali naslov.)

## Prevajalci

Prevod namizja KDE: skupina za slovenjenje KDE

(dosegljiva na listi lugos-slo)

Prevod tega dokumenta: `Matej Badalič`