# 3.2. Manipularea pachetelor cu arborele de pachete

Cînd Kpackage este pornit normal (adică nu a fost invocat prin drag-and-drop și nu i-au fost dați parametrii), el va afișa două paneluri cu arborele de pachete în stînga (acest arbore arată pachetele instalate și opțional pachetele neinstalate și actualizările de asemenea), iar în dreapta informații despre pachetul selectat.

Arborele de pachete arată numele pachetului, mărimea lui, versiunea și în cazul pachetelor neinstalate care ar actualiza un pachet instalat, versiunea pachetului instalat. Selectînd un pachet din arbore va determina afișarea de informații despre el în panelul din dreapta și permite:

- Afișarea informațiilor de stare ale pachetului

- Observarea fișierelor ce sînt incluse în pachetul instalat. Selectînd un fișier din listă, îl va deschide utilizînd managerul de fișiere

- Verificarea fișierelor din pachet. Fișierele care există sînt marcate cu un semn de marcare verde, iar fișierele care nu există cu o cruce roșie.

- Dezinstalarea unui pachet instalat

- Instalarea unui pachet neinstalat

Arborele de pachete poate opera în două moduri:

- în modul Selecție simplă selectînd un pachet îl deselectează pe cel precedent

- în modul Selecție multiplă mai multe pachete pot fi selectate și acestea pot fi instalate sau dezinstalate ca un grup