# Priročnik za KFM

KDE skupina
Različica 0.1, 5. junij 1998

Ta priročnik opisuje KFM 1.83

kfm file manager KDE

kfm
file
manager
KDE

## Uvod

KFM je KDE-jev datotečni upravljalnik. Hkrati pa je tudi tudi popolnoma usposobljen WWW brskljalnik, ftp odjemalec in orodje za arhive tar ter služi kot strežnik za druge KDE aplikacije, saj ponuja svoje omrežne storitve ki tvorijo KDE-jev omrežno pregleden dostop do datotek.

`Torben Weis`

weis@kde.org

## Filozofija

### Namizje

Namizje je zelo pomembno za KFM. Mnogi upravljalniki datotek v svetu UNIX delujejo le v svojih oknih. KFM pa vam ponuja namizje kot kot OS/2, Apple in ( sovražim to povedati ) Win NT/95. Datoteke na namizju delujejo kot tiste v oknih. Ker KFM podpira "povleci in spusti" se ponuja ideja, da bi uporabili namizje za shranjevanje nekaterih začasnih stvari. Po drugi plati pa je vedno prijetno imeti nekatere pomembne ikone priročno na namizju. No, storite, kar hočete.

### Predloge

Predloge so bile uvedene s strani OS/2. KFM ima nekaj - ne resnično tako močnih, pa vendarle ne manj lepih - možnosti da jih podpre. Vse datoteke v imeniku Templates (Predloge) se smatrajo, da so predloge ( tega ne bi nikoli uganili! ). Premaknite predlogo za za Lyx-ovo pismo semkaj, ali pa običajen Makefile ali karkoli. Tudi celotne imeniške strukture lahko delujejo kot predloge. Če ima na primer projekt ki ga poženete vedno isto imeniško strukturo, lahko ustvarite takšno strukturo v imeniku predlog. Potem greste v imenik, kjer želite imeti nov dokument/projekt/karkoli. Odprite menu `Datoteka` in tam podmenu `Nova` in dobili boste seznam vseh nameščenih predlog. Izberite eno, da jo ustvarite. Na ta način lahko ustvarite tudi imenike. Ideja je preprosta, a uporabna.

### *.kdelnk datoteke

Te datoteke so zelo pomembne za KFM in kpanel ter za celoten KDE projekt. Takšna datoteka lahko opravi veliko za vas. Vsebuje lahko na primer URL ali pa napravo ali pa predstavlja program. Z uporabo takšne datoteke lahko priklopite/odklopite naprave, ustvarite povezave URL-jev na vaše namizje ali pa le ustvarite prijetno ikonsko predstavitev za izvedljiv program. Preberite razdelek 'Uporaba' da izveste več o teh datotekah in kaj lahko storijo za vas. Ni vam treba vedeti, kako so datoteke zgrajene, saj ima KFM za vas prijeten vmesnik, tako da lahko ustvarite `*.kdelnk` datoteke zelo preprosto. Če na primer povlečete URL ki kaže na `ftp://ftp.kde.org` na vaše namizje, bo KFM ustvaril takšno datoteko za vas. Klik nanjo vam bo odprl FTP povezavo.

### Internet

Internet je zelo pomemben za KFM, saj bi ga lahko imenovali internetno namizje. Uporablja FTP in HTTP. To pomeni da KFM ne dela velike razlike med datotekami na nekaterih FTP strežnikih ali vašem lokalnem disku. Ker KFM uporablja HTML za prikaz svojega izhoda, nima težav z HTML stranmi. To pomeni da lahko sledite HTML povezavam, kot bi to počeli z vašim brskljalnikom. V resnici deluje KFM pogosto kot spletni brskljalnik. Je resnično spletni brskljalnik z integriranim upravljanjem datotek. HTML gradnik še ni popoln, tako da so nekatere HTML strani grde, vendar vseskozi postaja boljši. Kot rezultat tega KFM uporablja URL-je namesto običajnih imen datotek ( seveda lahko uporabljate zastarela imena ). KFM podpira razširitev običajnih URL-jev. Vsebuje pod protokole. Običajno se uporabniku ni treba ubadati z njimi, on še vedno klika naokoli z miško. Na primer `ftp://ftp.cdrom.com/unix/kde.tgz&num;tar:/kdebase/kfm/main.cpp` je veljaven URL. Določa datoteko tar na ftp strežniku in kaže na datoteke v arhivu tar. Klik na arhiv bo opravil delo za vas.

### Večopravilnost

KFM je v celoti večopravilen. Ima nekaj podrejenih procesov ki opravljajo V/I operacije. To pomeni da noben V/I ne more zablokirati vašega namizja. To je posebej pomembno za Internet. Kot veste se celo Netscape ustavi za nekaj sekund. KFM te težave nima več. Zablokira le, če ste našli hrošča.

### Izgled

KFM vam daje nadzor nad izgledom vaših imenikov. Če najde `.kde.html` ali pa `index.html` datoteko v vašem imeniku jo prikaže ( to se da izključiti ). Obstajajo razširitve HTML ki vam omogočajo ločevanje na primer imenikov in dokumentov na takšni HTML strani. Ni vam treba vpisati povezave za vsako datoteko v HTML stran. Razširitev HTML vam tukaj zelo pomaga. Namesto pisanja celotne HTML strani lahko izberete barvo/sliko za ozadje za nekatere imenike in spremenite barvo pisave. Izvedljivim programom in imenikom lahko priredite posebne ikone. Te nastavitve ikon prepozna tudi kpanel. Za več podrobnosti poglejte razdelek 'Uporaba' v priročniku.

## Uporaba

Ker berete priročnik, sklepam, da ste zašli v težave. Zato najprej dober nasvet:

Sedaj bi se morali počutiti nekoliko bolje, vendar preden se soočite s tem kar prihaja, pojdite v bližnjo knjigarno in kupite slavno trilogijo Douglasa Adamsa v petih knjigah...

Preberite teh pet knjig `:-)`

Upam, da ste sproščeni in srečni ter dobro pripravljeni za neverjetni preostanek tega štoparskega vodnika po KFM.

Keyboard shortcuts.

### Bližnjice s tipkami

    Nazaj v zgodovini                               ALT + Levo
    Naprej v zgodovini                              ALT + Desno
    Imenik navzgor                                  ALT + Navzgor
    Odpri datoteko/imenik                           Return
    Odpri plavajoči menu za trenutno datoteko       ESC
    Gibanje med ikonami                             Levo/Desno/Navzgor/Navzdol
    Izberi datoteko                                 Space
    Hitro drsenje navzgor                           Page Up
    Hitro drsenje navzdol                           Page Down
    Drsenje desno   (na WWW straneh)                Desno
    Drsenje levo    (na WWW straneh)                Levo
    Drsenje navzgor (na WWW straneh)                Navzgor
    Drsenje navzdol (na WWW straneh)                Navzdol
    Kopiraj izbrano datoteko na odložišče           CTRL + C
    Prilepi datoteko z odložišča v trenutni imenik  CTRL + V
    Izberi datoteke s pomočjo vzorca                CTRL + S
    Odpri terminalsko okno v trenutnem imeniku      CTRL + T
    Odpri novo lokacijo                             CTRL + L
    Najdi datoteke                                  CTRL + F
    Zapri okno                                      CTRL + W

### Kako namestiti nove tipe podatkov

#### Kaj so tipi podatkov

Datoteka vsebuje le bite in zloge (bajte). Da dobijo pomen, moramo vedeti, kako jih interpretirati. Običajna metoda, kako to doseči je, da pogledamo na ime datoteke. Če se na primer konča z `.gif`, sklepamo, da gre za GIF sliko. To je, kar večina namiznih okolij (dalje NO) počne. KFM tudi dela to, saj je zelo hitro, a ni zadovoljivo. Če končnica ni na razpolago, ne vemo katere vrste je datoteka, to pa pomeni, da KFM ne ve katera aplikacija zna delati s podatki. Če torej KFM ne more ugotoviti vrste podatkov s pomočjo končnice bo pogledal prve zloge datoteke in pregledal nekaj snovi v svoji čarobni datoteki. Temu pravimo samodejno preverjanje zvrsti mime (automatic-mime-type-detection-magic) in deluje kar lepo. Če ima torej tip podatkov vnos v čarobni datoteki `$KDEDIR/share/mimelnk/magic`, potem bi KFM vedel, da vsebuje datoteka `MojeDekle` sliko.

Tipe podatkov morate registrirati v KFM. Ta vaš ubogi mali pomočnik mora poznati pogoste končnice tega tipa podatkov, ikono, nekaj opisnega besedila, mogoče privzeto aplikacijo ( o tem bomo zvedeli več pozneje ) in zvrst mime.

#### Kaj so zvrsti mime

Zvrsti mime so internetni standard. Ta standard je poimenovalna shema za tipe podatkov. Ime tipa podatkov se deli na dva dela. Prvi pove o splošnem tipu podatkov ( slika, video, zvok, besedilo ... ) in ker je več vrst besedila ( C-koda, slovensko besedilo, ... ) in različnih formatov slik ter tako dalje, nam drugi del pove o določenem formatu. Lep primer je `image/gif`. Prvi del pove, da gre za sliko in drugi, da je shranjena v formatu GIF.

Če niste prepričani o zvrsti mime, potem poglejte v čarobno datoteko, mnoge, mnoge zvrsti mime so že prijavljene tam.

Običajno je to poglavje zanimivo le za vzdrževalce in razvijalce aplikacij. Pravilno nameščen sistem KDE bi moral priti z vsemi temi stvarmi že opravljenimi, ampak nekateri ljudje vedno hočejo vedeti kako stvari delujejo, zato nadaljujmo.

Imenik `$KDEDIR/share/mimelnk` vsebuje mnogo pod-imenikov, ki ustrezajo prvemu razdelku imen zvrsti mime. Naš primer `image/gif` je predstavljen z datoteko imenovano `$KDEDIR/share/mimelnk/image/gif.kdelnk`. Vsaka KFM nastavitvena datoteka ima končnico `.kdelnk`. Včasih KFM skrije to končnico, ker ne izgleda preveč lepo.

Prej ali slej boste ugotovili, da je zgradba imenikov v vašem globalnem (splošnem) imeniku KDE enaka tisti v imeniku `˜/.kde`. Kot sistemski upravitelj na vaši lokalni Linux škatli verjetno želite urejati globalno nastavitev, medtem ko želi uporabnik na univerzitetni UNIX gruči urediti le svojo osebno nastavitev. Vse kar povemo o imeniku `$KDEDIR` velja tudi za imenik `˜/.kde.` Da lahko urejate globalne nastavitvene datoteke v `$KDEDIR` rabite geslo priviligiranega uporabnika (superuser), za osebne stvari seveda ne.

#### Nameščanje novih zvrsti mime korak za korakom

Ta razdelek bi lahko imenovali nameščanje zvrsti mime za telebane saj vsebuje mnogo lepih slik `:-)`.

Dalje bomo videli, kako sem namestil zvrst mime `image/gif`. Teh korakov vam ni treba ponoviti, saj je ta zvrst mime že nameščena. Ko boste prebrali to poglavje in pregeledali vse slike, bi morali vedeti kako namestiti nove.

Črne številke v rumenih krogih na sliki ustrezajo oštevilčenemu seznamu pod sliko.

##### Odpiranje KFM okna priviligiranega uporabnika

Na vašem namizju boste našli naslednje ikone:

Sedaj kliknite na tej ikoni, da odprete novo KFM okno. Običajno je to pravilna metoda, vendar rabimo v nekaterih primerih okno priviligiranega uporabnika KFM (KFM superuser window). Če želimo urejati splošne nastavitvene datoteke, ki jih običajno lahko piše le priviligirani uporabnik, rabimo takšen dostop. Če ne veste gesla, potem vam tako ni dovoljeno spreminjati splošne nastavitve, vendar pa seveda lahko urejate vašo specifično nastavitev, ne da bi bili priviligirani uporabnik. Obstaja več različnih metod, ki vodijo do okna priviligiranega uporabnika. Lahko se odjavite in prijavite nazaj kot korenski uporabnik. To je način Windows NT, Zato hočemo to narediti bolje. Lahko odprete kvt okno, preklopite v priviligiranega uporabnika z `su` in sedaj poženete `kfm -ws`, vendar je precej preprosteje pritisniti `Alt+F2`. Sedaj vnesite `kfmsu`. Pojavi se terminalsko okno, ki vas vpraša za geslo priviligiranega uporabnika. Vnesite ga in pojavilo se bo okno KFM. Ko boste opravili nadaljne stvari, ne pozabite zapreti okna priviligiranega uporabnika KFM. Tedaj bo izginilo tudi terminalsko okno. Skripta `kfmsu` bo dovolila priviligiranemu uporabniku dostop do zaslona in ga bo pozneje samodejno razveljavila.

Da pričnete, kliknite enkrat z levim miškinim gumbom na mapi `Predloge` ( ali pa odprite KFM okno priviligiranega uporabnik kot je opisano zgoraj ). Oglejte si datoteke v tem imeniku, spomnili se jih boste pozneje v tem poglavju.

Sedaj odprite menu `Uredi` in izberite `Tipi mime` ( ali `Splošni tipi mime` če želite urejati splošno nastavitev ). Sedaj boste videli nekaj takšnega:

- To je čarobna datoteka, o kateri smo govorili zgoraj. Pozneje si jo boste morali ogledati, ampak brez skrbi, ne bo vam je treba razumeti.

- Mapa, ki vsebuje datoteko zvrsti mime `image/gif`. Kliknite nanjo z levim gumbom miške, da jo odprete.

##### Ustvarjanje datoteke nove zvrsti mime

Odprite menu `Datoteka` in izberite `Nov`. Mogoče ste sedaj že opazili, da imena v tem plavajočem menuju ustrezajo imenom v mapi predlog. Ta menu vam daje hiter dostop do predlog. Isti učinek dosežete z odpiranjem mape predlog in uporabo povleci in spusti. Sedaj izberite `Tpii mime`. Pojavilo se bo okno kot tole:

- Vnesite sem ime datoteke. Prosim, ne zbrišite končnice `.kdelnk`. Tukaj bi morali opaziti, da je ime datoteke le drugi del imena zvrsti mime. Prvi del pokriva imenik, v katerega premaknete datoteko. Ime datoteke in podimenika v katero jo daste ni posebej pomembno, biti mora le v `$KDEDIR/share/mimelnk`.

- Sedaj pritisnite gumb V redu (OK) in nova ikona se bo pojavila v KFM oknu.

##### Odpiranje okna lastnosti

Sedaj pritisnite desni miškin gumb nad novo ikono in izberite `Lastnosti` iz plavajočega menuja. Pojavi se pogovorno okno:

- Izberite list imenovan `Vezi`.

- Vnesite nekaj vzorcev, ki običajno ustrezajo datotekam tega podatkovnega tipa. Če imate več vzorcev, jih morate ločiti z `;`

- Vnesite opisno besedilo. Če je vaš jezik podprt, boste opazili, da je opis v njem. KFM lahko shrani več opisov, po enega za vsak jezik. Če vnesete nekaj tu, potem bo shranjeno pod vašim jezikom. Razvijalci aplikacij naj poskrbijo, da je dosegljiv vsaj angleški opis. Kako to narediti je bilo opisano v prejšnjem poglavju v hekerskem razdelku.

- Vnesite polno ime zvrsti mime.

- Tukaj lahko izberete privzeto aplikacijo. To je zanimivo, če je več aplikacij hkrati registrirano za isto zvrst mime. Če kliknete na takšen tip podatkov KFM ugiba, katero aplikacijo naj uporabi. Z izbiro privzete aplikacije lahko KFM odvrnete od ugibanja.

- Izberite ikono. Vse ikone so shranjene v `$KDEDIR/share/icons`. Za vsako ikono v tem imeniku obstaja ikona z istim imenom a polovično velikostjo v `$KDEDIR/share/icons/mini`. Običajno imajo ikone velikost `32x32` in majhne ikone `16x16`.

- Pritisnite gumb V redu.

Sedaj KFM pregleda vse odprte imenike, saj so se ikone in snov lahko spremenili. Ročno lahko prisilite KFM da naredi to z izbiro `Ponovno preišči vezi` v menuju `Pogled`. Vaša zvrst mime je sedaj registrirana in KFM bi moral vedeti zanjo.

Čestitam, preživeli ste lekcijo. Sedaj je čas za odmor `:-)`-->

#### Podrobnosti

Te nastavitvene datoteke so zelo preproste in seveda berljive človeku. To si lahko ogledate tukaj:

    # KDE Config File
    [KDE Desktop Entry]
    Type=MimeType
    MimeType=image/gif
    Icon=image.xpm
    Patterns=*.gif;*.GIF;
    Comment=Gif images
    Comment[de]=GIF Dokument
    Comment[sl]=Gif slika

Ni vam treba razumeti, kaj to pomeni, saj vam KFM ponuja grafično okolje, ki vam stvari precej olajša. Hekerji hočejo kljub vsemu vedeti in shekati vse, zato je tukaj kratek opis.

Prva vrstica je glava vsake nasatvitvene datoteke KDE. Vrstica `Type` je vsebovana v vsaki nastavitveni datoteki KFM, da določi njen namen. Temu sledi ime zvrsti mime, ikona, z `;` ločen seznam vzorcev in komentarji v angleščini, nemščini, ...

Sedaj lahko hekerji zapustijo to lekcijo.

### Kako namestiti novo aplikacijo

Vsaka KDE aplikacija bi morala priti z svojo lastno nastavitveno datoteko, tako da ni potrebe, da bi jo uporabnik urejeval. Vendar dokler ni vsaka distribucija pripravljena za KDE, boste morda želeli nastaviti obstoječe aplikacije, da bodo delale z KDE. V tej lekciji bomo poskusili namestiti XV v K namizno okolje (KDE).

#### Zakaj in kje

Vsaka aplikacija mora postaviti nastavitveno datoteko v imeniško drevo `$KDEDIR/share/applnk`. Dodatno imate še imeniško strukturo v `˜/.kde/share/applnk` kjer lahko namestite še dodatne aplikacije. Te datoteke bodo vidne le za vas, ne pa za ostale uporabnike. KFM in KPanel pregledata te imenike ob zagonu. KPanelov sistemski menu odgovarja tej imeniški strukturi. Ikone v tem imeniku se obnašajo kot prave aplikacije. Lahko kliknete nanje, da poženete aplikacijo in lahko spuščate datoteke nanje. Včasih se izkaže za dobro idejo imeti takšne nastavitvene datoteke izven drevesa `applnk`. Delujejo v vsakem imeniku, a le tiste v imeniku `applnk` so pregledane ob zagonu. Če torej želite namestiti na primer XV kot privzeto aplikacijo za slike, potem morate premakniti nastavitveno datoteko v to posebno drevo. Morda pa so aplikacije, za katere ne želite, da se pojavijo v KFM ali KPanel temveč na namizju, potem boste seveda ustvarili nastavitvene datoteke na vašem omizju ali drugje. Postopek je skoraj enak kot ta, ki ga opisujemo tukaj.

Če KFM najde datoteko, najprej poizkusi ugotoviti katerega tipa so njeni podatki. Ko to opravi, poišče vse aplikacije, ki so registrirane za ta tip podatkov. Če ni najdena nobena, je uporabnik obveščen. Če je najdena le ena, ali pa je le ena privzeta, jo bo KFM uporabil, drugače bo KFM ugibal. Uporaba desnega plavajočega menija bo prikazala izbor vseh aplikacij, ki so registrirane za ta tip podatkov.

#### Korak za korakom

Sedaj lahko nadaljujete z naslednjim razdelkom medtem ko bodo hekerji in razvijalci želeli izvedeti več o podrobnostih.

Nastavitvena datoteka, ki jo želimo utsvariti bo izgledala takole:

    # KDE Config File
    [KDE Desktop Entry]
    BinaryPattern=xv;
    MimeType=image/gif;image/jpeg;image/tiff;image/x-xbm;image/x-xpm;
    Comment=XV Image App
    Comment[de]=XV Graphik Programm
    Exec=xv %f
    TerminalOptions=
    Icon=image.xpm
    Path=
    Type=Application
    Terminal=0
    Name=XV
    Name[de]=XV

Prva vrstica vsebuje nekaj čarobnih zlogov in druga z `;` ločen seznam imen, ki jih lahko ima izvedljiva (binarna) datoteka te aplikacije. Na ta način ta dobi tudi lepo ikono. Naslednja vrstica vsebuje seznam vseh zvrsti mime s katerimi lahko aplikacija rokuje, čemur sledijo običajni komentarji v različnih jezikih. Značka `Exec` vsebuje ukaz za lupino, ki bo izveden ob startu aplikacije. `&percnt;f` bo nadomeščen z imenom datoteke dokumenta, vendar za podrobnosti poglejte naslednje poglavje. Značka `Type` je potrebna v vsaki KFM nastavitveni datoteki. KFM-u lahko poveste, da požene aplikacijo v terminalu s postavitvijo `Terminal` na 1 in nastavitvijo nekaterih terminalskih možnosti, če je to potrebno. Oznaka `Path` vam omogoča, da nastavite delovni imenik. Zadnji dve vrstici določata ime aplikacije. To ime je uporabljeno v KFM-ovih context sensitive dvižnih menujih na primer. Kot pri komentarjih morate priskrbeti angleško različico in dostaviti ostale prevode.

#### Skriti namigi

Večina starinskih aplikacij bo potrebovala oznako `&percnt;f` kot argument. To pomeni, da lahko sprejme le datoteke na lokalnih diskih. Če kljub temu uporabite URL, bo KFM najprej naložil datoteke in potem pognal ustrezno aplikacijo. Če so datoteke spremenjene s strani aplikacije, je uporabnik vprašan, ali jih želi odložiti.

Lahko pa vnesete oznako `&percnt;u` namesto `&percnt;f`. To bo povzročilo, da bo KFM podal aplikaciji URL. Zunanje datoteke niso prednaložene. Nekatere KDE aplikacije podpirajo to odlično možnost.

Obstajajo še dodatne značke. Tukaj je kratek seznam:

- `%k` Pot in ime konfiguracijske datoteke same. To je uporabno, če mora aplikacija, ki jo želite pognati brati/spreminjati konfiguracijsko datoteko, ki jo je pognala. Na ta način lahko implementitrate preproste predstavitve tiskalnika. Ista datoteka, ki predstavlja tiskalnik na vašem namizju shranjuje vaše priljubljene nastavitve tiskalnika. Uporabite `%k`, da podate konfiguracijsko datoteko tiskalniškemu GUI.

- `&percnt;n` Ime datoteke dokumenta brez poti.

- `&percnt;d` Pot dokumenta brez imena datoteke. Znački `&percnt;d` in `&percnt;n` skupaj delujeta kot `&percnt;f`.

- `%c` Ime aplikacije. To je (po možnosti preveden) naslov aplikacije, kot je nastavljen v kdelnk datoteki. Na ta način lahko postavite naslov aplikacije.

### Integriranje aplikacije korak za korakom

V tem poglavju vam bom pokazal, kako prijavite XV v KDE. Po sledenju teh korakov bo XV registriran za raznovrstne slikovne tipe podatkov in bo zmožen nalaganja in shranjevanja slik z omrežja... tega niste pričakovali `:-)`. No, torej pojdimo.

#### Odpiranje okna priviligiranega uporabnika

Sklepam, da iz prejšnje lekcije veste kako v KFM odpreti okno priviligiranega uporabnika. Sedaj odprite menu `Uredi` in izberite `Aplikacije`. Videli boste okno, podobno temu:

- Tukaj lahko vidite imenik v katerem smo ravno na obisku. Imeniško drevo vsebuje vse informacije o registriranih aplikacijah v vašem KDE.

- Sedaj kliknite na to mapo, saj želimo namestiti XV grafičnem razdelku.

Če ste prijavljeni kot priviligirani uporabnik, boste našli tudi možnost urejanja splošnih nastavitvenih datotek aplikacij.

Prosim, razlikujte med nastavitvenimi datotekami aplikacij in nastavitvenimi datotekami za aplikacije. Prve shranjujejo nastavitve ki jih zapiše aplikacija med izvajanjem, medtem ko druge ( o teh govorimo tukaj ) vsebujejo podatke o nameščenih aplikacijah. Te nastavitvene datoteke so ustvarjene med namestitvijo aplikacije in se pozneje običajno ne spremenijo.

#### Ustvarjanje nove aplikacijske datoteke

Iz menuja `Datoteka` odprite podmenu `Nov` in izberite `Uporabniški program`. Nagovorilo vas bo novo okno:

- Vnesti morate ime aplikacije, ki mu sledi končnica `.kdelnk`. Ni treba, da je ime, ki ga uporabljate enako imenu binarne datoteke. Lahko je vsakršno ime, biti mora le le edinstveno za aplikacijo.

- Sedaj pritisnite V redu.

#### Odpiranje lastnosti

V oknu boste videli novo ikono. Pritisnite desni gumb miške, da odprete menu Lastnosti. Sedaj boste morali izpolniti takšen obrazec:

- Izberite `Izvedi`, da vidite ta obrazec.

- Vnesite ukazno vrstico ki požene aplikacijo. Ta je enaka kot bi jo vnesli v terminalsko seanso, toda namesto datotek podatkov morate tu vnesti `&percnt;f`. V hekerskem razdelku prejšnjega poglavja boste našli več informacij o teh oznakah.

- Občasno je potrebno določiti delovni imenik za aplikacijo. Običajno je ta vrstica prazna.

- Izberite ikono za aplikacijo.

- Odklikajte to možnost, če mora aplikacija delovati v terminalskem oknu. To velja na primer za pine.

- Vnesete lahko posebne argumente ukazni vrstici ki bodo podani terminalu ( običajno kvt ).

#### Drugi obrazec

Zadnji korak je izpolnjevanje drugega obrazca:

- Kliknite na `Aplikacija`, da dosežete to stran.

- Tu lahko vnesete imena izvedljivih datotek. Več jih mora biti ločenih z `;`. To povzroči da vsaka izvedljiva datoteka tega imena dobi tudi ikono. Ta vrstica je torej le za boljši izgled in počutje.

- Vnesite kratek komentar v vašem jeziku semkaj. Razvijalci morajo paziti, da je prisoten vsaj privzet angleški komentar na koncu.

- Ta seznam vsebuje vse zvrsti mime, s katerimi zna aplikacija upravljati.

- Uporabite ta gumb, da premaknete zvrsti mime med dvema seznamoma.

- Ta seznam vsebuje vse registrirane zvrsti mime s katerimi aplikacija ne upravlja.

- Pritisnite V redu

To je konec predstave, vaša aplikacija je sedaj registrirana. KFM je osvežil svoje povezave samodejno, le KPanel bo potrebno ponovno zagnati ( sistemski menu kpanela ). XV se bi moral sedaj pojaviti v seznamu aplikacij, ko enkrat pritisnete desno tipko miške nad slikovno datoteko, ki vsebuje enega izmed izbranih tipov podatkov. Če slika ni na vašem lokalnem disku, jo bo KFM naložil in nato pognal XV. Če je datoteka spremenjena z XV, vas bo KFM vprašal, ali jo naj naloži nazaj. Sedaj je čas za kavico ali dve.

### Zaznamki

KFM razširja pomen zaznamkov. Zaznamki lahko kažejo na vsako datoteko, to pomeni poleg HTML strani in FTP imenikov dokumente, aplikacije in `*.kdelnk` datoteke. Če je izbran zaznamek v KFM, sledi pričakovan dogodek; odpre se dokument, požene aplikacija itd. Da dodate datoteko v zbirko zaznamkov, morate le uporabiti desno miškino tipko na datoteki in izbrati vnos 'Dodaj med zaznamke'.

#### Urejanje zaznamkov

Vsak zaznamek ustreza datoteki v $HOME/.kde/share/apps/kfm/bookmarks. Vnos v menu zaznamkov olajšuje najdbo tega imenika. Preimenovanje datoteke zaznamka takoj spremeni menu zaznamkov. Če odprete lastnosti takšne datoteke, lahko nastavite zaznamek, na primer spremenite kraj (URL) ikone. Lahko premikate, kopirate in preimenujete datoteke tega imeniškega drevesa kakor želite. Prosim poskrbite, da imajo te datoteke končnico `*.kdelnk`, tako da jih bo KFM z lahkoto razlikoval od 'normalnih' datotek.

#### Drevo zaznamkov

Ustvarjenje novega imenika v $HOME/.kde/share/apps/kfm/bookmarks bo hkrati ustvarilo podmenu menuja zaznamkov. Da dodate zaznamek v nov podmenu, ga prikličite. Prvi vnos bo dodal zaznamek za trenuten URL.

#### Zaznamki izven KFM

Program krootwm omogoča dostop do zaznamkov. Klik z desnim miškinim gumbom na ozadju namizja povzroči pojavo (poleg drugih stvari) menuja zaznamkov. Spremembe v zaznamku ne vplivajo takoj na krootwm. Trenutno morate še znova pognati krootwm.

## Pogosto postavljena vprašanja

### Kako poženem programe ob zagonu

KFM lahko naredi še več. Spustite program, *.kdelnk datoteko, izvedljivo datoteko, imenik ali povezavo na katerega od njih v mapo `Autostart` na vašem namizju. Mapa Autostart ima običajno pot `$HOME/Desktop/Autostart`, vendar je ta lahko drugačna, saj je nastavljiva. Če KFM najde kdelnk datoteko stori to, kar bi pričakovali pri kliku nanjo. Spuščanje imenika v mapo autostart bo odprlo KFM okno s tem imenikom, izvedljive datoteke bodo seveda izvedene. Vendar lahko v mapo autostart postavite tudi dokumente. V tem primeru bo KFM pognal privzeto aplikacijo za ta dokument z dokumentom kot argumentom. Na ta način na primer lahko poženete urejevalnik besedil z vašo diplomsko nalogo vedno, ko se prijavite. Mogoče se vam bo zdelo uporabno da postavite v mapo autostart `kdisplay -init` in `kpanel`. Mapa autostart se lahko uporablja kot zamenjava za `.xinitrc`

### Kako poženem KFM brez odprtega okna

Mnogi ljudje mislijo, da je vsiljivo, ker KFM vedno odpre domač imenik. KFM lahko poženete z možnostjo `-d`, da se izognete takšnemu obnašanju.

### Kako odprem nov pogled za imenik

Klik z levim gumbom miške bo zamenjal imenik, izvedel program ali odprl dokument. Klik na imeniku z desnim gumbom bo odprl menu, klik s srednjim gumbom pa bo odprl novo okno za ta imenik.

### Kako izberem več datotek hkrati

Pritisnite tipko CTRL in kliknite enkrat na vsaki datoteki, ki jo želite izbrati. Pritisk na desni miškin gumb bo sedaj prikazal vse možnosti ki veljajo za vse izbrane datoteke. Na ta način lahko poženete več dokumentov hkrati ali pa brišete/kopirate/premaknete več datotek. Če je izbranih več datotek hkrati in pričnete vlečenje, potem vlečete vse izbrane datoteke.

### Kako priklopim napravo

Da priklopite napravo najprej rabite *.kdelnk datoteko, ki opisuje to napravo. Če je še nimate, morate prebrati razdelek 'Uporaba' v tem priročniku, da vidite kako ustvariti takšno datoteko. Ko ste to opravili pritisnite desno miškino tipko nad ikono naprave. Sedaj imate več možnosti priklopa. Odklapljanje naprave poteka enako. Preden lahko dostopate do naprave jo morate priklopiti. Ko je naprava priklopljena, jo lahko odprete s klikom. Včasih je možno priklopiti več datotečnih sistemov. Če pa je privzeti pravilen, potem enkrat kliknite na odklopljeni ikoni in KFM bo poskušal priklopiti napravo ter odpreti okno, da vam prikaže vsebino.

### Kako tiskam

Lahko spustite dokument na tiskalnikovo ikono. Sedaj je vse odvisno od kombinacije daemon/filter. Običajno je smiselno spustiti le TeX/DVI/PS/ASCII datoteke. Bodite previdni. V najslabšem primeru bo tiskalnik izvrgel kup papirja z ASCII kodo dokumenta ki ste ga želeli tiskati. Ne pozabite najprej odpreti okna Lastnosti tiskalnika, da preverite če je ukaz na vašem sistemu u redu. Če ne najdete tiskalnikove ikone na vašem namizju, potem poglejte v razdelek 'Uporaba' v tem priročniku, da vidite, kako ustvariti takšno ikono.

### Kako povežem URL na namizje

Povežete lahko katerikoli URL na katerokoli mesto disku. Odprite mapo `Templates` ali uporabite menu `Datoteka->Nov` da kopirate/ustvarite novo `URL.kdelnk` datoteko ali kaj temu podobnega. Odprite menu Lastnosti in vnesite URL. To je vse. Če imate povezavo na URL v KFM oknu ali katerikoli aplikaciji ki podpira "povleci in spusti", lahko spustite povezavo nad katerikolim KFM oknom ali na namizje. Potem kliknite na `Povezava` v plavajočem menuju in KFM bo za vas v tenutku ustvaril `*.kdelnk` datoteko.

### Kako pogledam v TAR datoteko

Da pogledate v `*.gz *.tar *.tgz` datoteko morate nanjo le klikniti. Sedaj lahko brišete ali vlečete datoteke izven tar datoteke. Nekatere aplikacije podpirajo nalaganje dokumentov iz tar datotek. Za primer lahko uporabite KView da odprete sliko, ki se nahaja v tar datoteki.

## Zasluge

### Avtor

Ime mi je Torben Weis. Sem študent računalništva na univerzi v Frankfurtu, Nemčija. Počutite se proste in mi pošljite vaša poročila, želje, nekaj piškotkov ali česarkoli. Sem ubog študent in vedno lačen!

### Prevod

Prevod v slovenščino: skupina za slovenjenje KDE

Prevod programa:

Blaž Zupančič

Prevod pomoči:

Andrej Vernekar

### Zahvala

KFM ne bi bil, kar je brez mnogih ljudi, ki so mi pošiljali poročila o hroščih, pisali popravke in razširitve ter mnoge dobre ideje. Hvala vam vsem. Nekaj oseb pa bi rad omenil podrobneje:

- Martin Jones je napisal večino HTML gradnikov in opravlja boleče delo popravljanja hroščev in lovljenja Netscapeovih zadnjih HTML zmožnosti.

- Fritz Elfert je napisal samodejno zaznavanje zvrsti mime na KDE-ONE v Arnsbergu

- Stephan Kulow je napravil automake in autoconf snov in me vpeljal v skrivnosti CVS ter je moja zadnja pomoč v vprašanjih platformske neodvisnosti.

- Stefan Westerfeld je nanovo napisal kioslave za KFM II.

- Claudia Sorg, moje dekle, je prenašala vso mojo slabo voljo kadarkoli se je KFM znova zrušil in zrušil se je pogosto.

### Avtorske pravice

    KFM je Copyright 1997-98 Torben Weis weis@kde.org

    Ta program spada med prosto programje; lahko ga razširjate in/ali
    spreminjate pod pogoji Splošnega dovoljenja GNU (GNU General Public
    License), kot ga je objavila ustanova Free Software Foundation; bodisi
    različice 2 ali (po vaši izbiri) katerekoli poznejše različice.

    Ta program se razširja v upanju, da bo uporaben, vendar BREZ VSAKRŠNEGA
    JAMSTVA; tudi brez posredne zagotovitve CENOVNE VREDNOSTI ali PRIMERNOSTI
    ZA DOLOČEN NAMEN.  Za podrobnosti glejte besedilo GNU General Public
    License.

    Skupaj s tem programom bi morali prejeti izvod Splošnega
    dovoljenja GNU (GNU General Public License); če ga niste,
    pišite na Free Software Foundation, Inc., Temple Place -
    Suite 330, Boston, MA 02111-1307, USA.

Dodatek za uporabnike slovenskega prevoda:

Prevod GNU splošne javne licence je dosegljiv na http://www.lugos.si/linux/gpl-sl.html, vendar pozor - ta prevod ni objavljen s strani GPL. Več podrobnosti izveste na omenjeni strani.