# 3.3. Integrarea pachetelor neinstalate în arborele de pachete

Kpackage poate lucra cu colecții de pachete neinstalate ale distribuțiilor RPM, Debian, Slackware sau BSD.

Pentru pachetele RPM, Kpackage poate citi un director conținînd pachetele și să le adauge la arborele de pachete ca pachete noi sau actualizări. Este posibil să poată fi examinate sau instalate aceste pachete direct din arborele de pachete. Implicit, informația despre pachet este extrasă din formatul standard al numelor fișierelor și de asemenea este necesară utilizarea butonului Examinează în modul Selecție simplă pentru a vedea întreaga descriere. Este posibilă setarea unei opțiuni astfel încît, pentru directoarele locale, să fie citit fiecare fișier din pachet. Acest lucru determină o viteză mai mică dar oferă o descriere completă.

Pentru pachetele Debian, directoarele de pachete pot fi manipulate în același fel ca pachetele RPM dar este posibilă și utilizarea fișierelor `Packages` care asigură directoare pentru distribuțiile Debian. Locația distribuției Debian este specificată în corespondență cu fișierele `Packages` pentru părțile distribuției care interesează. Acele pachete sînt apoi adăugate la arborele de pachete și pot fi examinate sau instalate. Dacă este utilizat programul `dselect`, atunci fișierul `/var/lib/dpkg/available` poate fi utilizat ca fișier `Packages` ce descrie distribuția utilizată de `dselect`.

Pentru pachetele Slackware există foarte puțină informație stocată în pachetele instalate, dar este posibil să se utilizeze ca sursă de informații despre pachetele instalate un fișier `PACKAGES.TXT`. Fișierul `PACKAGES.TXT` este echivalent cu un fișier `Packages` Debian. Distribuțiile Slackware sînt structurate cu un arbore de directoare ce conține pachetele `.tgz` și un fișier `PACKAGES.TXT` ce descrie pachetele. La fel ca la distribuțiile Debian, pachetele dintr-o distribuție Slackware pot fi integrate în arborele de pachete. Din păcate, pachetele Slackware nu transportă informații despre versiune, astfel încît nu este posibil să se determine care pachete neinstalate sînt mai noi decît cele instalate.

Pentru pachete BSD, Kpackage va considera ca director ce conține distribuția de pachete acel director care conține un fișier `INDEX` (ce descrie toate pachetele) și mai conține și un director `All` (cu toate fișierele pachet în el).

Pentru pachetele KISS (care au numele terminat în `.installer`), Kpackage poate citi directorul conținînd pachetul și să-l adauge la arborele de pachete.

Pentru fișiere pachet distante și directoare distante (de exemplu cele aduse prin FTP), Kpackage va face caching. Pachetelelor li se face cache în `~/.kpackage` și directoarelor în `~/.kpackage/dir`

OBSERVAȚIE: pentru ca manipularea directoarelor distante să meargă (FTP), `kfm` nu trebuie să aibă opțiunea Proxy FTP setată în dialogul Opțiuni navigator de web.