# 4.3 Komentorivin ja päätteiden käyttö

Tähän asti olet käyttänyt vain KDE:n mukana tulevia ohjelmia. Haluat epäilemättä käyttää myös muita Unix-ohjelmia. Niiden käynnistämiseen on kaksi tapaa: pienoiskomentorivi-ikkuna ja pääte.

## 4.3.1 Pienoiskomentorivi-ikkuna

Näppäimillä Alt-F2 saa esiin pienen ikkunan, jossa voit syöttää ajettavan ohjelman nimen. Huomaa, että et näe lainkaan tällä tavalla käynnistetyn ohjelman tulostetta. Tätä tapaa suositellaan vain X Window System -ohjelmien käynnistykseen tai, jos ohjelma ei vaadi syötettä ja sen tulosteesta ei olla kiinnostuneita. Muissa tapauksissa pääte-emulaattori on parempi.

## 4.3.2 Unixin pääte-emulaattori

Valitse sovellusten käynnistäjästä Apuohjelmat > Pääteikkuna. Aukeavaan ikkunaan voit kirjoittaa tavallisia Unixin komentoja, kuten ls, cat, less jne. Asetukset-valikon kautta voi muokata asetukset mieleiseksesi.