# Priročnik za K Panel

KDE skupina
Različica 0.19.1-1, 6. junij 1998

Ta dokumentacija je bila posodobljena za kpanel različico 0.19.1. Prosimo pošljite vse pripombe in pojasnila avtorju.

KDE
pult
opravila

## Uvod

kpanel vam pomaga zagnati in urejati vaše aplikacije, ter navidezna namizja v KDE. Omogoča hiter dostop številnim stvarem vključno s:

- KDE starterjem aplikacij(Application Starter)

- opravilno vrstico zagnanih aplikacij

- gumbi, ki poženejo pogosto uporabljene aplikacije

- navideznimi namizji

kpanel je zelo fleksibilen in nastavljiv, ter podpira oba sistema - splošne in osebne uporabnikove nastavitve. Ta dokument opisuje, kako nastaviti in uporabljati kpanel.

### Značilnosti

Nekaj značilnosti pripravljenih v kpanelu vključujejo:

- neodvisno postavitev panela in opravilne vrstice

- sposobnost somodejnega skritja panela in opravilne vrstice

- nastavljive opise orodij

- sposobnost zaganjanja majhnih opozorilnih/statusnih aplikacij v panelu

- sposobnost definiranja mnogovrstnih ikon za gumb na panelu, ter menjavanje z uporabo kpanel ukazov.

## Značilnosti zaslona

kpanel prikazuje dve okni: opravilno vrstico in panel.

- Opravilna vrstica prikazuje trenutno zagnane aplikacije.

- Panel vsebuje Starter aplikacij(Application Starter); gumb, ki prikaže seznam oken; gumbe navideznih namizij; ter gumbe za pogosto uporabljene aplikacije.

Panel in opravilna vrstica se lahko postavita neodvisno drug na drugo.

### Opravilna vrstica

Opravilna vrstica prikazuje seznam zagnanih aplikacij. Naslovi oken, ki so ikonizirana, so postavljeni v oklepaj. Klik na vnos v sezamu vas ponese k izbrani aplikaciji z zamenjavo navideznega namizja, če je potrebno.

Lahko tudi kliknete desno miškino tipko na vnos v opravilni vrstici, ter izberete lastnosti za minimiranje, ikoniziranje, zapiranje ali premikanje aplikacij v trenutno namizje.

### Panel

Panel se kot privzeta nastavitev pojavi na dnu zaslona. Vsebuje Starter aplikacij(Application Starter), uro, gumbe za pogosto uporabljene aplikacije, ter za navidezna namizja. Na vašem trenutnem namizju si jo lahko skrijete, tako da kliknete na teksturirano črto na levi strani (na vašem drugem navideznem namizju ostane še vedno vidna). Lahko jo nastavite, da se samodejno skrije. V tem primeru bo izginila dokler se ne boste z miškinim kazalcem dotaknili roba zaslona, na katerem se nahaja panel.

Tukaj je razlaga ikon, ki se pojavijo kot privzeta nastavitev na panelu:

Starter aplikacij (Application Starter)

  Ko kliknete na veliki K na panelu, se vam odpre meni z aplikacijami in orodji. Prinaša tudi dostop do sistema pomoči in do Krmilnega centra KDE. Semkaj lahko dodate tudi i vaše osebne vnose.

  Bližnjica: `Alt-F1` odpre Starter aplikacij.

Seznam oken

  Ko kliknete na gumb, ki izgleda kot skupina oken, se odpre meni, ki prikazuje trenutno zagnane aplikacije, ki jih ureja namizje. Naslovi v oklepajih kažejo na ikonizirana okna. Za dostop do njih izberite aplikacijo.

  Bližnjica: Kliknite srednji miškin gumb na nezasedenem predelu namizja, da se vam prikaže seznam oken.

Domači imenik

  Gumb s sliko hiše, vam omogoča hiter dostop do datotek v vašem domačem imeniku.

Navidezna namizja

  Gumbi s tekstom na sredini panela, z napisom "Ena", "Dva", itd., omogočajo hiter dostop do navideznih namizij. Številka in napis navideznih namizij se lahko spremenita.

Brskalnik pomoči

  Gumb s sliko knjige omogoča hiter dostop do KDE-jevega online sistema pomoči.

Kot dodatek k standardnim ikonam, lahko dodate vaše lastne gumbe za zagon pogosto uporabljenih programov. Tudi programi so lahko nastavljeni, da se zaženejo direktno iz opravilne vrstice: kot primer lahko določite gumb, ki prikazuje zagnan program za obveščanje o pošti v opravilni vrstici, ter zažene e-poštni program, ko ga kliknemo.

## Nastavitev Panela

kpanel je zelo fleksibilen in nastavljiv del KDE uporabniškega vmesnika. Ta del vsebuje napotke, da vam ga pomaga prilagoditi vašim okusom. Za informacije o kpanelrc, nastavitveni datoteki kpanela, glejte predel Vodič za razvijalce.

Navodila vključena spodaj so za nastavljanje:

- Postavitev /obnašanje Panela

- Gumbi Panela

- Navidezna namizja

- Starter aplikacij

### Postavitev /obnašanje Panela

Za konfiguracijo Panela in postavitev, ter obnašanje orodne vrstice, desno-kliknite panel na območje brez ikon, ter iz menija izberite Nastavi. Kliknite na gumb Pomoč za specifične informacije o nastavitvah.

### Gumbi Panela

Z desnim-klikanjem na ikone gumbov in izbiranjem opcij iz menija, ki se pojavi, lahko premikate, brišete ali spreminjate lastnosti gumbov na panelu.

Za dodajanje gumbov na panel, uporabite naslednje tri metode:

- Za postavitev gumbov s seznamom oken na panel izberite Starter aplikacij > Plošča > Dodaj seznam oken.

- Za postavitev aplikacij iz Starterja aplikacij na panel izberite Starter aplikacij > Plošča > Dodaj program, ter nadaljujte z meniji, da izberete željeno aplikacijo. Lahko pa tudi postavite podmeni iz Starterja aplikacij direktno na panel z uporabo istega postopka; ko se premaknete do željenega podmenija, izberite prvo možnost v podmeniju, ki je podmeni sam po sebi. Na primer če želite postaviti podmeni Nastavitve na panel, izberite Starter aplikacij > Plošča > Dodaj program > Nastavitve > Nastavitve.

- Povlecite ikono iz kfm okna ali namizja na panel. Samo .kdelnk datoteke in mape, ki vsebujejo .kdelnk datoteke, so lahko postavljene na panelo. Ko ste enkrat postavili ikono na panel, desno-kliknite ikono in izberite Lastnosti iz menija, da ga lahko uredite. Opomba: ko postavite ikono na panel po tem postopku, bodite previdni, da ne premaknete ali izbrišete originalne .kdelnk datoteke ali mape, ker sicer panel ne bo sposoben prikazati ikone.

Opisi predmetov (Tool tips):kpanel prikaže opise predmetov za gumbe na panelu, ter vnose v Starterju aplikacij. Za nastavitev opisa gumba orodij desno-kliknite gumb in izberite Lastnosti iz menija. Kliknite jeziček Aplikacija, ter vnesite besedilo za opis predmeta v polje Komentar. Mogoče boste potrebovali ponoven zagon kpanela, da se bodo spremembe obnesle (desno-kliknite panel in izberite Ponovno zaženi).

Pogoltniti pult(Application Swallowing): Na jezičku Izvedi v Lastnostih Aplikacij, nastavitev "Pogoltne pult" vam omogoča, da imate gumbe na panelu, ki prikazujejo zagnano aplikacijo, namesto statične ikone. To je posebno uporabno za majhne opozorilne ali statusne aplikacije, kot je na primer xbiff. Tukaj je razloženo kako to narediti:

- Postavite v Izvedi ime aplikacije za zagon v panelu. To je Izvedi nastavitev v področju "Pogoltne pult".

- Postavite v Naslov okna naslov odprtega okna aplikacije, ko je normalno zagnana iz namizja. kpanel uporablja naslov za preverjanje, katero okno pogoltniti v panel. Če okno nima prostora za naslov, poženite aplikacijo iz namizja, ter poglejte v opravilno vrstico, da boste določili kateri naslov uporabiti.

### Navidezna namizja

Če želite spremeniti označbo na gumbu navideznega namizja na panelu ali spremeniti število navideznih namizij, desno-kliknite panel na območje brez ikon, ter izberite Prikroji iz menija. Kliknite jeziček Namizja v oknu Nastavitve KPulta in naredite željene spremembe (kliknite Pomoč za podrobnejše informacije o nastavitvah).

### Starter aplikacij (Application Starter)

Da prilagodite predel Starterja aplikacij za uporabnike izberite Starter aplikacij > Plošča > Uredi menije. Sledite navodilom v kmenuedit aplikacijah, da nastavite vaše izbire.

Da naredite osebne vnose na meniju, desno-kliknite panel na območje brez ikon, ter izberite Prikroji iz menija. Kliknite jeziček Nastavitve, ter izberite "Najprej osebni menijski vnosi".

## Vodič za razvijalce (Developers' Guide)

Ta predel pokriva snov za izkušene uporabnike in razvijalce. Pokriva naslednje teme:

- kpanel ukazi

- kpanelrc nastavitvene datoteke

### kpanel ukazi

Kpanelu lahko pošiljate ukaze preko K Window Manager-ja z uporabo dveh tehnik:

`KWM::sendKWMCommand(QString)` (v KDE aplikacijah) ali `kwmcom command` (iz ukazne vrstice).

kpanel odgovori na naslednje ukaze:

- kpanel:restart - ponovno zažene panel s ponovnim zagonom nastavitvenih datotek.

- kpanel:hide - skrije panel na trenutnem namizju, kot da bi uporabnik kliknil na majhen texturiran predel na koncih panela.

- kpanel:show - pokaže panel, če je bil skrit.

- kpanel:system - odpre Starter aplikacij.

- kpanel:goXXXXYYYY - odpre Starter aplikacij na specifični lokaciji zaslona. Na primer: kpanel:go05000100 odpre meni na koordinatah (500,100).

- kpanel:icon:&num;:button - spremeni ikono gumbu na panelu. &num; je lahko 1-4, ter se mora nanašati na ikono definirano za gumb v gumbovi .kdelnk datoteki (vrstice v obliki icon=pixmap, icon2=pixmap, itd.).

### kpanelrc

kpanel se lahko nastavi z uporabo Krmilnega centra KDE (Starter aplikacij > Krmilni center KDE). Izberite Panela iz predela Uporabniški programi za uporabo različnih nastavitvenih opcij.

Za tiste, ki jim je bolj všeč urejanje nastavitvene datoteke, ta odstavek razlaga opcije v kpanelrc datoteki, ki se nahaja v ˜/.kde/share/config.

Kpanelrc nastavitvena datoteka je razdeljena na dva odstavka:

- kpanel

- kpanelGumbi

#### &lsqb;kpanel&rsqb;

Odstavek kpanel vsebuje številne vnose, ki vplivajo na obnašanje kpanela.

- AutoHide=`on&verbar;off` Ko je `on`, se panel avtomatično samodejno skrije, kadar uporabnik premakne kazalec od panela.

- AutoHideTaskbar=`on&verbar;off` Ko je `on`, se opravilna vrstica samodejno skrije, kadar uporabnik premakne kazalec od panela.

- BackgroundTexture=pixmap Prikazuje pixmap kot ozadje panela.

- BoxHeight=value (in pixels) BoxWidth=value (in pixels) Ti nastavitvi določata višino panela in širino gumbov na panelu.

- ClockAmPm=`on&verbar;off` Ko je `on`, prikazuje ura AM/PM indikator; ko je `off`, prikazuje ura čas v 24-urni obliki.

- DateFont=font Določa pisavo za uro na panelu. Uporabite X font specifikacijo, kot *-times-medium-i-normal--12-*.

- DateVisible=`true&verbar;false` Če je `false`, skrije uro na panelu.

- DesktopButtonFont=font Določa pisavo za gumbe navideznega namizja na panelu.

- DesktopButtonHorizontalSize=value Določa širino gumbov navideznega namizja na panelu. Vrednost se pomnoži s polovico od BoxWidth vrednosti.

- DesktopButtonRows=value Določa število vrstic od gumbov navideznega namizja na panelu.

- FoldersFirst=`on&verbar;off` Ko je `on`, se podmeniji na starterju aplikacij vedno pojavijo na vrhu. Ko je `off`, se vsi predmeti pojavijo v abecednem redu.

- Margin=value (in pixels) Ta vrednost določa velikost vrhnje in spodnje meje panela.

- MenuToolTips=value (v milisekundah) Določa dolžino časa, v katerem mora uporabnik držati miško nad predmetom, da se mu pojavi opis predmeta.

- PanelHidden=00000000 Ta nastavitev določa na katerem namizju je panel skrit. Na voljo je 8 pozicij v nastavitvah, ker je na voljo 8 namizij. 0 pozicija kaže, da je panel viden na določenem namizju; 1 pa, da je panel skrit. Na primer: nastavitev 01011000 skrije panel na namizjih 2, 4, in 5.

- PersonalFirst=`on&verbar;off` Ko je `on`, se uporabnikove osebne nastavitve pojavijo kot primarne izbire na meniju starterja aplikacij. Ko je `off`, so primarne privzete KDE izbire.

- Position=`bottom&verbar;top&verbar;left&verbar;right` Določa pozicijo panela na zaslonu.

- Style=`normal&verbar;tiny&verbar;large` Določa stil panela. Ta se uporablja od grafične kpanel nastavitvene aplikacije kcmkpanel in ne vpliva direktno na izgled panela.

- TaskbarButtonHorizontalSize=value Celo število (integer) katero določa širino opravilne vrstice.

- TaskbarPosition=`top&verbar;top&lowbar;left&verbar;bottom&verbar;hidden` Določa pozicijo opravilne vrstice na zaslonu. Če je `hidden`, opravilna vrstica ni vidna.

#### &lsqb;kpanel-Buttons&rsqb;

Ta odstavek določa načrt gumbov na panelu.

- Buttons=button1, button2, ... Seznam gumbov na panelu, kjer je lahko button&num; - system (starter aplikacij), windowlist (seznam oken), ali absolutna pot od .kdelnk datoteke.

- ButtonDelta=delta1, delta2, ... Določa pozicijo gumbov na panelu. Delte so vrednosti s plavajočo vejico (floating point values), ter za vsak gumb, predstavlja oddaljenost gumba od leve/vrha.

- control=value Določa kateri gumb pride za skupino gumbov navideznega namizja. Če je 0, pride takoj za K gumbom; če je 1, pride za gumbom, ki je za K gumbom in tako dalje.

- controldelta=delta Določa oddaljenost skupine gumbov navideznega namizja od gumbov takoj na levi/vrhu.

## Zasluge

### Razvijalec

`Matthias Ettrich`

### Avtorji

`Stephen Schaub`

`Robert Williams` - urednik

### Prevajalci

`Matej Badalič`