# 3.2 Linux: RPM-pakettien asennus Red Hat, Caldera ja SuSE levitysversioihin

KDE!asennus RPM-paketeista RPM-pakettien käyttö on helpoin tapa saada KDE toimimaan. Käy suosikki KDE-peilissäsi hakemistossa /pub/kde/stable/distribution/rpm. Sieltä löydät alihakemistot eri levitysversioille. Tällä hetkellä i386-, alpha- ja sparc-koneet ovat tuettuja. RPM-paketit löytyvät myös Red Hat contrib -hakemiston sisältävistä paikoista, kuten ftp.funet.fi ja ftp.redhat.com.

Perusjärjestelmä koostuu kde- (komponentti).(arkkitehtuuri).rpm-tyyliin nimetyistä tiedostoista. Tarvitset vähintään komponentit kdesupport, kdelibs ja kdebase. Kun olet saanut perusosat, voit hakea ja asentaa myös muita osia tarpeen mukaan.

Seuraavaksi voit asentaa perusosat. Jos olet asentamassa KDE:tä ensimmäistä kertaa, komenna:

     rpm -i kdesupport.arch.rpm
     rpm -i kdelibs.arch.rpm
     rpm -i kdebase.arch.rpm

HUOMAUTUS: Näiden komponenttien asennusjärjestys on tärkeä ja pitää tehdä kuten yllä. Vasta tämän jälkeen voidaan asentaa muita KDE:n osia.

Jos olet päivittämässä aikaisemmasta versiosta, kokeile:

     rpm -Uvh kde-component.arch.rpm

Jälleen edellä esitetty järjestys on tärkeää ja muiden osien asennus tai päivitys voidaan tehdä vasta perusosien jälkeen.

Käskyt asentavat perusosat hakemistoon /opt/kde. Jos perusosien asennus on onnistunut, voit asentaa lisäosia (käytä jälleen - Uvh eikä -i, jos olet päivittämässä) samaan tapaan.