# KDE Display Manager (KDM)

Steffen
Hansen

    stefh@dit.ou.dk

9. julij 1998
Različica 0.5-1

Ta dokument opisuje KDE Display Manager

Priročnik za KDM

KDE
kdm
xdm
display manager

## Uvod

KDE Display Manager je zamenjava za xdm - X Display Manager in njegova majhna nadgradnja. Kdmdesktop lahko izriše lepa ozadja. Kdm je superioren xdm na več načinov:

- Kdm podpira argumente sej na uporabniku prijazen način (xdm uporabniku ne pove, katere argumente bo mogoče ustvaril).

- Kdm ima opcijski gumb ``Zaustavitev sistema'' (podobno kot NT-jevo prijavno okno).

- Kdm ima opcijski grafični prikaz uporabnikov sistema (ideja je ukradena iz IRIX-ovega prijavnega okna).

- Kdm izgleda veliko bolje kot xdm ;-)

- Kdm se lahko nastavi z grafičnim uporabniškim vmesnikom (del KDE kontrolnega centra)

## Namestitev kdm

### Postavitev kdm

Preberite datoteko README! Povedala vam bo, kako prevesti kdm. Vendar vam samim običajno ni treba prevesti kdm, saj je del paketa kdebase in preveden skupaj z ostalo snovjo. Potem je nameščen v vašem $KDEDIR/bin imeniku.

UPOŠTEVAJTE: `make install` bo prepisal vaš prejšnji `kdmrc`.

Med namestitvijo nove različice je nameščena datoteka `Xsetup&lowbar;0`. Ta vsebuje vrstico

    kdmdesktop

ki prikaže nekaj lepih ozadij (slike in barve za ozadje). Običajno boste našli to datoteko v nastavitvenem imeniku xdm `/etc/X11/xdm/XSetup&lowbar;0` za Redhat in `/usr/X11R6/lib/X11/xdm/XSetup&lowbar;0` za S.u.S.E. Če vaš KDEDIR ni /opt/kde boste morali spremeniti pot do kdmdesktop.

Če izberete PAM možnost (kar je običajno z Red Hat 5 in 5.1), potem bi morali preveriti /etc/pam.conf za vrstice

    # xdm authorization
    xdm    auth       required     pam_unix_auth.so
    xdm    auth       required     pam_unix_acct.so

in jih vstaviti, če jih tam ni.

Sedaj je čas za preizkus kdm. Spravite sistem na stopnjo, ki ne poganja xdm. Da to dosežete odprite datoteko `/etc/inittab` in poiščite vrstice

    # default runlevel
    id:3:initdefault:

Vrednost za id: je koda trenutne stopnje in zelo odvisna od distribucije, vendar bo vedno razložena. Stopnje z grafično prijavo (xdm) za najbolj pogoste distribucije so

- 5 za Red Hat 3.x, 4.x in 5.x, LST

- 4 za Slackware

- 3 za S.u.S.E. 4.x in 5.x

Sedaj lahko pouzkusite pognati kdm z naslednjim ukazom na vaši priljubljeni lupini:

    > kdm -nodaemon

Če vidite prijavno okno kdm in se lahko prijavite, gredo stvari odlično. Glavna stvar, ki lahko gre tu narobe je, da povezovalnik (runtime linker) mogoče ne bo našel deljenih Qt ali KDE knjižnic. Če vse deluje, lahko pričnete nadomeščati xdm s kdm. To je spet odvisno od distribucije.

- Za Redhat uredite `/etc/inittab`, poiščite niz xdm in ga zamenjajte s kdm (vključno z vsemi potmi).

- za S.u.S.E. morate urediti datoteko `/sbin/init.d/xdm` in dodati prvo vrstico

      . /etc/rc.config
      DISPLAYMANAGER=kdm
      export DISPLAYMANAGER

- za ostale distribucije je bolj podobno Redhat-ovemu načinu, ampak o tem nisem popolnoma prepričan.

Pri vsaki distribuciji, ki jo poznam, morate zamenjati sistemski nivo (runlevel) v datoteki /etc/inittab (na 5 za Redhat, 3 za S.u.S.E., kot je omenjeno zgoraj, v datoteki inittab sami). Če imate binarno distribucijo KDE knjižnic, poskrbite, da je kdm nameščen tam kjer knjižnice verjamejo, da je nameščen kde. To je običajno /opt/kde/bin. Če ne želite spremeniti inittab, lahko namesto tega preimenujete xdm v xdm.bak naredite simbolično povezavo xdm na kdm. Kdm bo prebral splošne nastavitve upravljalnika prijav iz nastavitvenih datotek xdm in za kdm specifične iz datoteke &dollar;KDEDIR/share/config/kdmrc. Kdmdesktop bo prav tako prebral kdmrc.

### Različni okenski upravljalniki s kdm (izbiralec)

Če morate uporbljati različne okenske upravljalnike ali pa le želite občasno preizkusiti še druge, se lahko poslužite izbiralca, ki je vgrajen v kdm. Ta vam omogoča izbiro okenskega upravljalnika iz vnaprej določenega seznama. To zahteva nekaj sprememb v nastavitvenih datotekah. Najprej morate spremeniti vašo `Xsession` datoteko (pot je `/etc/X11/xdm/` za Redhat in `/usr/X11R6/lib/X11/xdm/` za S.u.S.E.) da podate parametre. Poglejte vrstice `'exec $startup'` in jih spremenite v `'exec &dollar;startup " &dollar;@"'` (brez '). Sedaj morate ustvariti/urediti vašo /etc/xinitrc ali /.xinitrc datoteko, da reagira na različne okenske upravljalnike. Sledeča skripta lahko požene tri različne okenske upravljalnike. Če želite, lahko tukaj dodate več stvari. Ne pozabite shraniti kopije vaše `.xinitrc` datoteke na `/etc/skel`, tako da bo samodejno ustvarjena za vsakega uporabnika, ki ga dodate.

    #!/bin/bash
    #
    # .xsession/.xinitrc
    #
    # choose a window manager
    #

    defaultwm=kde
    #set the window manager to $1 if it was supplied
    windowmgr=${1:-$defaultwm}

    #start the respective window managers
    case ${windowmgr} in
      kde|kwm|kdestart)
    	WINDOWMANAGER=startkde
    	;;
      fvwm|fvwm2)
    	WINDOWMANAGER=fvwm2
    	;;

      fvwm95)
    	WINDOWMANAGER=fvwm95
    	;;

      *)    WINDOWMANAGER=windowmgr   # default for unknown wm's

    esac

    #
    # load resources
    #

    if [ -f /usr/X11R6/lib/X11/Xmodmap ]; then
        xmodmap /usr/X11R6/lib/X11/Xmodmap
    fi

    if [ -f ~/.Xmodmap ]; then
        xmodmap ~/.Xmodmap
    fi

    if [ -f ~/.Xdefaults ]; then
        xrdb -merge ~/.Xdefaults
    fi

    if [ -f ~/.Xresources ]; then
        xrdb -merge ~/.Xresources
    fi
    #
    # finally start the window manager
    #
    exec $WINDOWMANAGER

## Nastavitev kdm

Obstaja grafično orodje za nastavitev kdm. Našli ga boste pod menujem K/Nastavitve/Uporaniški programi/. S tem orodjem lahko nastavite specifične možnosti kdm (shranjene v kdmrc), vendar mora biti kdm še vedno pravilno postavljen, prav kakor xdm, zato prosim berite dalje.

Kdm specifične možnosti so nastavljene z urejanjem datoteke "&dollar;KDEDIR/share/config/kdmrc". V kdmrc so trije razdelki:

### KDM

Ključi v tem razdelku so

    StdFont
    FailFont
    GreetFont
    GreetString
    SessionTypes
    LogoPixmap
    ShutdownButton
    Shutdown
    Restart
    UserView
    Users
    NoUsers
    SortUsers
    GUIStyle

Kratek opis ključev:

*Font

  je niz, ki določa pisavo. Formatiran je sledeče: Courier,12,5,iso-8859-1,50,0.

GreetString

  je naslov prijavnega okna kdm.

SessionTypes

  je z ``;'' ločen seznam argumentov. Privzet je `SessionTypes=kde;failsafe`. Zgornji primer uporablja še dodatno okenska upravljalnika fvwm2 in fvwm95.

LogoPixmap

  Spremenite to, če nimate radi loga.

ShutdownButton, Shutdown and Restart

  ShutdownButton (zaustavitveni gumb) določa, kdaj je je prikazan zaustavitveni gumb in je lahko ena od sledečih možnosti `All` (vsi), `None` (nobeden), `RootOnly` (le korenski uporabnik) in `ConsoleOnly` (le terminal). Shutdown and Restart sta ukaza zaustavitev/ponovni zagon. Privzeta sta `/sbin/halt` in `/sbin/reboot`. Pomen opcije All (vsi) in None (nobeden) je zelo jasen, če izberete ConsoleOnly (le terminal) ne morete izvesti oddaljene zaustavitve.

UserView

  Če je to postavljeno na ``1'', bo privzet grafičen prikaz uporabnikov v kdm oknu.

Users

  je z ``;'' ločen seznam uporabnikov ki bodo prikazani v grafičnem prikazu uporabnikov. Če je `UserView` enak 1 in manjka vnos `Users` , bo kdm poiskal uporabnike v datoteki z gesli. Uporabniki, ki so prikazani, so ti, ki imajo realno ime poleg prijavnega imena, domač (home) imenik in privzeto lupino - preostanek je preskočen. Kdm bo pogledal v &dollar;KDEDIR/share/apps/kdm/pics/users/ za ikono za vsakega uporabnika. Če obstaja ikona, imenovana jnovak.xpm, jo bo kdm uporabil za prikaz uporabnika jnovak, če ne, bo kdm uporabil default.xpm. Če imate torej majhne slike vsakega uporabnika na vašem sistemu jih preprosto le postavite v &dollar;KDEDIR/share/apps/kdm/pics/users/ in se zabavajte ob prijavljanju z kdm ;-) UPOŠTEVAJTE: Kdm lahko rokuje z ikonami različnih velikosti, vendar mogoče ne bo izgledalo preveč lepo, če uporabljate zelo majhne in zelo velike ikone.

NoUsers

  je z ``;'' ločen seznam uporabnikov ki ne bodo prikazani. Uporabite to, da filtrirate ``psevdo-uporabnike'' kot sta `sync` in `shutdown` iz pogleda uporabnika.

SortUsers

  Če je postavljen na ``0'', je seznam uporabnikov prikazan v vrstnem redu, kot je bil prebran. Privzet je urejen prikaz uporabnikov.

GUIStyle

  je lahko `Motif` ali `Windows`.

### KDMDESKTOP

Ta razdelek obvladuje ozadje. Ključi so:

    BackgroundPicture
    BackgroundColor1
    BackgroundColor2
    BackgroundPictureMode

Kratek opis ključev:

BackgroundPicture

  je pot do slike za ozadje.

BackgroundColor&lsqb;1&verbar;2&rsqb;

  so poimenovane barve za enotno in senčeno ozadje.

BackgroundPictureMode

  lahko vebuje eno od sledečih možnosti:

  `None &verbar; Tile &verbar; Scale &verbar; Center &verbar; TopLeft &verbar; TopRight &verbar; BottomLeft &verbar; BottomRight &verbar; Fancy`

  Upoštevajte da `Fancy` ozadje izgleda lepo, a je zelo počasno.

### Locale

Ta razdelek naj bi vseboval le en sam vnos.

Jezik

  nakazuje jezik, ki naj bo uporabljen za kdm. Lahko se spremeni neodvisno od KDE. Vrednosti so enake kot običajno (en/de/fr/da/../sl itd.)

## Pravniške stvari

Kdm je izpeljan iz xdm, kako je torej z avtorskimi pravicami? Kdm 0.1 je naredil Matthias Ettrich, vse poznejše verzije Steffen Hansen `stefh@dit.ou.dk`

Kdm je prosto programje. O njegovi licenci nisem točno prepričan, ker vsebuje veliko kode iz xdm. Vsekakor moram povedati:

Kdm zahteva knjižnico Qt, za katero ima avtorske pravice (copyright) Troll Tech AS. Prosto razširljivi programi lahko uporabljajo Qt zastonj, poglejte v datoteko README.QT za podrobnosti. Vsakdo lahko spreminja kdm in in razširja rezultat, dokler je moje ime omenjeno.

Pomembno: Kdm je brez vsakršnega jamstva, vključno brez jamstva oblike, cenovne vrednosti ali primernosti za določen namen.

``Kdm as is with no warranty of any kind, including the warranty of design, merchantability and fitness for a particular purpose.''

Dokumentacijo je razširil Gregor Zumstein`zumstein@ssd.ethz.ch`. Zadnji popravek je bil narejen 9. julija 1998

Prevod programa: `Blaž Zupančič`

Prevod dokumentacije: `Andrej Vernekar`