# Priročnik za nastavitev zaslona

Mark Donohoe in Martin Jones, posodobil Duncan H., prevedel Matej Badalič
v1.1, 30. januar 1999

## Uvod

KDisplay je pripomoček za nastavitev zaslona. Zagon `kcmdisplay-a` vam da dialog s petimi stranmi, ki uravnavajo različne poglede prikaza zaslona.

1. Ozadje namizja.

2. Ohranjevalnik zaslona.

3. Barvne sheme namizja.

4. Pisave namizja.

5. Izbire stilov namizja.

Z zagonom `kcmdisplay -init` se uveljavijo vaše nastavitve na namizju.

## Učna ura

## Ozadje

Nastavitveni dialog Ozadje obsega štiri predele:

1. Izbira namizja in ime.

2. Predogled zaslona ozadja.

3. Barve ozadja.

4. Tapete ozadja.

Na dnu zaslona vam izbira Zasidraj v pult omogoča, da izberete ali je ikona za dialog Nastavitve zaslona ozadja zasidrana v pult (to omogoča hiter dostop do menija Nastavitve zaslona in korakanje skozi spreminjajoče nize ozadja, ko je izbran način "Naključno").

Na dnu zaslona je tudi letev, ki omogoča pomnilniku Velikost predpomnilnika, ki ga uporablja zaslon, da se ga prilagodi.

### Ime

Zgornji levi okvir Namizje navaja trenutno-nastavljena namizja po njihovih imenih. Kliknite na ime, da izberete ustrezno namizje, ki ga želite nastaviti. Kliknite na Preimenuj, da spremenite določeno ime, ki se pojavi na izbirnih gumbih namizij na pultu.

Če želite nastaviti skupno ozadje za vsa namizja, izberite Skupno ozadje .

### Predogled zaslona

To je miniaturna predstavitev vašega ozadja zaslona z uporabo trenutnih nastavitev. Da uveljavite te nastavitve na vašem zaslonu, pritisnite gumb Uveljavi, tako lahko nadaljujete z uporabo KDE nastavitvenega pripomočka za zaslon, ali gumb V redu, tako pa uveljavite vaše spremembe in zapustite zaslon.

Opomba: Pritisk na gumb V redu ali Uveljavi uveljavi spremembe narejene na vseh nastavitvenih modulih za zaslon.

### Barve ozadja

Ozadje zaslona je lahko zapolnjeno z eno samo barvo ali z barvnim prelivom.

Kliknite na gumb Enobarvno, da zapolnite ozadje z eno samo barvo. Barva ozadja se lahko spremeni s klikom na barvni okvir, ki prikazuje trenutno izbrano barvo. To bo prikazalo dialog za izbiro barve, iz katerega lahko izberete novo barvo ozadja.

Ko ste zadovoljni z izbrano barvo, pritisnite gumb V redu v dialogu za izbiro barve. Barva bo posodobljena v barvnem okvirju (in v Predogledu zaslona, če ni izbrana tapeta).

Da zapolnite ozadje z barvnim prelivom ali vzorcem, kliknite gumb Dvobarvno. Pojavil se bo drugi barvni okvir. Kliknite na ta okvir, da izberete drugo barvo. Sedaj kliknite na gumb Nastavi, da izberete kako se bodo barvi prelili. Pojavil se bo dialog in okno s predogledom. Lahko izberete postopno prelivanje barv od vrha proti dnu zaslona, od leve proti desni, ali v vzorcu izbranem v prikazanem seznamu. Preden boste uveljavili izbire, boste videli njihov predogled. Kliknite V redu ali Prekliči, da zapustite ta dialog.

Barvni preliv bo nastal med barvama izbranima na dveh gumbih. Preliv teče od vrha k dnu zalona, če je izbrana opcija Prelij barve od vrha k dnu. Alternativno, če je izbrana opcija Prelij barve z desne proti levi, bo preliv tekel čez zaslon v vodoravni smeri.

Polnilo preliva uporablja samo 8 barv, tako da pušča veliko prostega spomina za druge aplikacije. Kljub vsemu to potrebuje sliko velikosti vašega zaslona, da jo hrani v spominu.

### Tapeta

Tapeta je slika, ki je prikazana v ozadju (root okno) vašega zaslona. Če želite spremeniti prikazano tapeto, izberite eno iz seznama, ali kliknite na gumb Brskaj in izberite sliko. Če želite uporabiti enobarvno ali dvobarvno ozadje, izberite `Brez tapete`.

Izberite iz seznama Ureditev kako bo izgledala slika tapete na namizju: mogoče so sheme tlakovano, prezrcaljeno ali povečano. Učinki so vidni v okvirju predogled.

Lahko tudi izberete Naključno, ki povzroči prikaz naključnih nizov ozadja, spreminjajoč se po določenih časovnih premorih. Kliknite na gumb Nastavitve, da izberete nize ozadij, iz katerih bodo izbrana. Nizi se bodo vrstili naključno, razen če boste izbrali, naj se vrste Po vrsti. Okvir Časovni zamik v sekundah vam omogoča, da določite premor med spremembami v sekundah. Če je ikona za nastavitve zaslona zasidrana v pultu in je izbrana opcija Naključno, lahko kliknete na ikono, da povzročite takojšnjo spremembo naslednjega ozadja.

Če je izbrana opcija Izberi datoteke iz imenika, bodo ozadja izbrana iz postavitve datotek za tapete v izbranem imeniku, vnešenem v okirju, ki se odpre. Če je izbrana opcija Ne, bodo izbrane iz Uporabniško ustvarjenega niza ozadij navedenih v glavnem okvirju.

- Da dodate vnos v ta Uporabniško ustvarjen niz, kliknite na Dodaj; to bo dodalo vnos označen `Brez tapete` kot trenutno izbrano barvo ozadja iz zaslona Glavno ozadje k nizom Nastavitve zaslona . Kliknite na predmet v nizu, da ga označite. Da to zamenjate, označite vnos, pojdite nazaj na zaslon Glavno ozadje v Nastavitve zaslona (brez da bi zaprli zaslon Nastavitve naključnega načina) in odznačite Naključno. Katerokoli tapeto (vključujoč `Brez tapete`) boste sedaj izbrali, bo nadomestila vnos označen v nizu naključni način ozadja. Kliknite na Izbriši, da odstranite označen predmet iz nizov naključnih načinov ozadij. Na ta način lahko ustvarite kakršenkoli niz ozadij, ki jih želite. Kliknite na V redu, ko ste zadovoljni. Ne pozabite ponovno izbrati Naključno iz zaslona Glavno ozadje v Nastavitve zaslona, da vključite Naključni način ozadij.

Za prikazovanje tapete je potrebno shraniti sliko v spomin. Če imate malo spomina, je priporočljivo, da uporabljate majhno, tlakovano sliko ali pa sploh nobene. Vedite, da prilagajanje merilu ali centriranje majhne slike še vedno potrebuje velikost slike vašega zaslona shranjeno v spominu.

## Osveževalnik zaslona

Nastavitveni dialog Osveževalnik zaslona obsega tri predele:

1. Predogled zaslona osveževalnika.

2. Globalne Nastavitve osveževalnika zaslona.

3. Izbira Osveževalnika zaslona za prikaz.

### Predogled zaslona

To je miniaturna predstavitev vašega osveževalnika zaslona z uporabo trenutnih nastavitev. Da uveljavite te nastaviteve na vašem zaslonu, pritisnite gumb Uveljavi, tako lahko nadaljujete z uporabo KDE nastavitvenega pripomočka za zaslon, ali gumb V redu, tako pa uveljavite spremembe in zaslon zapustite.

V robovih so štirje sivi okvirji. Ti okvirji naznanjajo, katera akcija naj se zgodi, če kurzor stoji v enem od robov več kot 5 sekund. Opcije, ki so na voljo:

- Ignoriraj - ne izvesti nobene akcije

- Shrani - pokliči osveževalnik zaslona

- Zakleni - zakleni zaslon

Da izberete opcijo, postavite miško nad siv okvir in desno-kliknite; naredite ustrezne spremembe v okvirju z dialogom, ki se pojavi. Če je izbrana opcija Shrani ali Zakleni, je to prikazano v ustreznem sivem okvirju: ("s" = Shrani, "l" = Zakleni).

Opomba: Pritisk na V redu ali Uveljavi uveljavi spremembe narejene v vseh nastavitvenih modulih za zaslon.

### Nastavitve

Vnesite čas (v minutah) za čakanje preden je poklican osveževalnik zaslona.

Obkljukanje Zahtevaj geslo bo naredilo, da vas bo ohranjevalnik zaslona vprašal za geslo preden bo obnovil zaslon.

Obkljukajte Pokaži geslo kot zvezdice, da vam bo okvir z geslom osveževalnika pokazal število vtipkanih znakov.

Prioriteta postavi prioriteto osveževalnika zaslona ("lepo" vrednost procesov) relativno na druge zagnane procese.

### Osveževalnik zaslona

Izberite program vašega osveževalnika zaslona iz seznama. Delujoč osveževalnik zaslona bo prikazan v miniaturnem predogledu zaslona. (Privzeta vrednost je `Brez osveževalca`.)

Veliko osveževalnikov ima nastavitve, katere lahko spreminjate s klikom na gumb Nastavitve... To bo prikazalo dialog, specifičen za trenutno izbran osveževalnik zaslona.

Gumb Test takoj zažene osveževalnik zaslona, v polnem zaslonu.

## Barve

Nastavitveni dialog za Barve obsega tri predele:

1. Predogled barvne palete

2. Trenutne Barve gradnikov.

3. Razpoložljive Barvne kombinacije.

(Gradnik je splošno uporabenljen termin, ki se nanaša na elemente uporabniškega vmesnika (npr.: gumbi, meniji, drsniki) so imenovani gradniki.

### Predogled

Ta predel dialoga prikazuje kako se uveljavi barvna kombinacija na izbranem gradniku. Barvna kombinacija je sestavljena iz garniture desetih barv. Te barve se uveljavijo na :-

1. ozadju neaktivne naslovne letve

2. tekstu neaktivne naslovne letve

3. ozadju aktivne naslovne letve

4. tekstu aktivne naslovne letve

5. splošnemu ozadju

6. splošnemu ospredju

7. izbranemu ozadju

8. izbranemu tekstu

9. ozadju okna

10. tekstu okna

Naslov na primerih gradnikov vam bo pomagal, kje se uveljavijo te barve.

Barve so razdeljene v 5 parov ospredja / ozadja. Na ta način je zagotovljen dober kontrast med ospredjem in ozadjem gradnikov ves čas.

Ko pritisnete V redu ali Uveljavi bo izbrana barvna paleta zapisana v nastavitev namizja.

Opomba: Pritisk na gumb V redu ali Uveljavi uveljavi spremembe narejene v vseh nastavitvenih modulih za zaslon.

V Qt orodjih lahko nastane nekaj težav pri spreminjanju barv zagnanih aplikacij, posebno z okvirji seznamov in combo okvirji. Ti elementi ne bodo pravilno prikazani dokler ne bodo aplikacije ponovno zagnane. Upamo, da bodo ti problemi popravljeni v prihodnjih izdajah Qt-ja.

### Barva gradnikov

Trenutno izbrani član barvne palete je prikazan v combo okvirju v skupini Barva gradnikov. To se lahko spremeni s klikom na barvni okvir. Pojavil se bo dialog za izbiranje barve, iz katerega lahko izberete novo barvo. Tako lahko izberete vsekega člana barvne kombinacije iz okvirja barvna kombinacija

Ko ste zadovoljni z izbiro barve, v dialogu za izbiranje barv pritisnite V redu. Barva bo posodobljena v predogledu.

Drsnik Kontrast vam omogoča, da spremenite kontrast med različnimi sencami izbranih barv.

### Barvne kombinacije

S KDisplay-em so že nameščene različne barvne sheme. Imenujejo se: KDE privzeta, Atlas zelena BeOS, Modri skril, CDE, Puščavsko rdeča, Bledo siva, Pumpkin, Solaris CDE, Nevihta in Windows 95. Da vidite predogled palete kliknite na njeno ime na seznamu.

Nameščene KDE barvne kombinacije lahko uporabite kot izhodiščno točko za izumljanje vaših lastnih palet. Kliknite gumb Dodaj, da shranite barvno kombinacijo za predogled pod novim imenom, potem pa jo spremenite. Ko je tako ustvarjena barvna shema izbrana, so lahko spremembe (kot so prikazane v predogledu) shranjene z gumbom Shrani spremembe; lahko pa so tudi izbrisane z gumbom Odstrani.

Nameščene KDE kombinacije ne morejo biti spremenjene ali izbrisane.

## Pisave

Pisave in kodno tabelo za namizje lahko izbirate. Te pisave bodo uporabljene od KDE aplikacij in (odvisno od nastavitev za izbor Stila) od izbranih ne-KDE aplikacij.

(Ta opcija je bila komaj nedavno omogočena v vseh KDE aplikacijah, zato se lahko nekatere aplikacije ne bodo pravilno obnašale s pisavami, ko bodo te spremenjene, ali če je uporabljena velika pisava. Da se bodo spremembe uveljavile, boste morda morali ponovno zagnati KDE.)

Kliknite na kategorijo pisav v glavnem seznamu, da jo izberete (Ta podaja različne kategorije KDE funkcij, za katere mora biti izbrana pisava: Splošna pisava, Pisava fiksne širine, itd.).

Za vsako kategorijo izberite iz seznama Oblika pisave, dodatno izberite Krepko ali Ležeče, ter izberite velikost pisave s klikanjem na gumbe "+" ali "-" na desni strani okvirja Velikost. Lahko tudi izberete Znakovni nabor za pisavo (izbire, ki so na voljo so odvisne od izbrane oblike pisave). Izbire `privzet` in `katerikoli` so zmeraj na voljo. (Privzet znakovni nabor je nastavljen v meniju Pisave v Urejevalniku datotek).

Izbrana pisava je prikazana v okvirju Primer besedila.

Da obnovite privzeto KDE nastavitev, Kliknite na gumb Privzeto na dnu zaslona. Kliknite na Uveljavi ali V redu da aktivirate vaše izbire.

Opomba: Pritisk na V redu ali Uveljavi uveljavi spremembe narejene v vseh nastavitvenih modulih zaslona.

## Slog

Dialog za slog omogoča narediti tri izbire za slog namizja:

- Izriši okvirje v slogu Windows 95. To vam omogoča menjavanje med Motif izgledom ali Windows 95 izgledom za K Desktop Environment. Na primer, gradnik, ki vam omogoča te izbire je gumb v Motif slogu in potrditveni okvir v Windows 95 slogu.

- Meni vrstica na vrhu zaslona v slogu MacOS. Ta izbira oponaša slog MacOS s postavitvijo menijske vrstice za trenutno-aktivne aplikacije na vrh zaslona.

- Uporabi pisave in barve pri ne-KDE aplikacijah. Izbira te opcije omogoča "izgled in občutenje" KDE aplikacij (v glavnem pisave in barve) tudi na določenih ne-KDE X11 aplikacij kot je Emacs in XEmacs. Ta značilnost uporablja `krdb`, KDE-jev vmesnik z `xrdb`, X-resources podatkovno bazo. Če vam to povzroča probleme z ne-KDE aplikacijami, preverite, da so nastavitve Pisava namizja (posebno fiksna pisava za emacs) pravilno postavljene (lahko boste morali spremeniti te nastavitve najmanj enkrat, da bodo ustvarjene datoteke `˜/.kde/share/config/kdeglobals`). Spremembe, ki jih naredite, vključujoč de-aktivacijo te izbire, lahko ne bodo delovale dokler ne bo KDE ponovno zagnan.

Da shranite privzeto KDE nastavitev, kliknite na gumb Privzeto na dnu zaslona. Kliknite na Uveljavi ali V redu, da aktivirate vaše izbire.

Opomba: Pritisk na V redu ali Uveljavi uveljavi spremembe narejene v vseh modulih za nastavitev zaslona.

## Vprašanja in odgovori

## Prevajalci

Prevod namizja KDE: skupina za slovenjenje KDE

(dosegljiva na listi lugos-slo)

Prevod tega dokumenta: `Matej Badalič`