# 4.4 Kadonneiden tiedostojen etsintä

KDE!tiedostojen etsintä Varmaan kaikkia ovat kokeneet jonkin seuraavantapaisen ongelman: käynnistät ftp-ohjelman, kirjaudut mielenkiintoiseen palvelimeen, kuten `ftp.kde.org` ja käynnistät tiedostojen siirron. On myöhäinen ilta ja suljet koneesi siirron päätyttyä. Seuraavana päivänä jälleen koneen ääressä alat ihmetellä minne ne eilen haetut tiedostot oikein menivätkään. KDE:n KFind-ohjelman avulla kadonneet tiedostot löytyvät nopeasti.

## 4.4.1 KFindin käynnistys

KFindin käynnistys on helppoa: valitse Etsi tiedostoja sovellusten käynnistäjässä. KFind käyttää käyttöliittymän osaa, joka voi olla sinulle outo: kielekkeitä. Kun KFind käynnistyy, huomaat, että Nimeä sijainti on valittu. Kun näpäytät Muutettu päivänä- kielekettä, ikkunan sisältö vaihtuu. Koska et ole aikaisemmin etsinyt tiedostoja, useimmat kuvakkeet työkalupalkissa ja valikkojen valinnat eivät ole käytettävissä. Kun jatkossa määrittelemme haun, ne tulevat käyttöön.

## 4.4.2 Tiedoston etsintä nimen osan perusteella

Kun tiedät osan tiedoston nimestä, sen etsintä helpottuu. Valitse Nimeä sijainti-kieleke ja syötä tiedoston nimi. Jokerimerkkejä voidaan käyttää tarvittaessa. Syötä kokeeksi `*.tar.gz`. Oletuksena haku alkaa kotihakemistostasi, mutta voit muuttaa aloitushakemiston haluamaksesi näpäyttämällä Kansiosta tai Selaa.... Haku käynnistyy klikkaamalla kuvaketta (suurennuslasi paperiarkin päällä) työkalupalkin vasemmassa reunassa. Hetken kuluttua ilmestyy tiedostolistaus hakutulosten ikkunaan. Jos se ei ilmesty, aloitit haun väärästä hakemistosta, kirjoitit väärin nimikenttään tai hakemistopuusta ei löytynyt .tar.gz-loppuisia tiedostoja.

## 4.4.3 Tiedoston etsiminen monimutkaisemmilla määrityksillä

Tarjolla on useita tapoja saada etsintä tarkemmaksi. Mitä enemmän tiedät tiedostosta, sitä paremmat mahdollisuudet on sen löytymiseen.

Muutettu päivänä

  Tämän kautta voit määritellä, että haluat nähdä vain tiedostoja, joihin on viimeksi kirjoitettu tiettynä ajanjaksona. Voit myös määritellä, että haluat nähdä tiedostot, joita on muutettu korkeintaan tietty määrä päiviä tai kuukausia sitten.

Tyyppiä

  Jos tiedät, että tiedoston tyyppi on erikoinen (esim. tar/gzip-arkisto tai jpeg-kuva), voit pyytää, että KFind etsii vain tämän tyypin tiedostoja.

Sisältää tekstin

  Voit etsiä tiedostoa, joka sisältää tietyn merkkijonon.

Kooltaan

  Jos tiedän tiedoston koon, voit rajoittaa hakua myös sen perusteella.