# 5.4 Linkkien luominen työpöydälle

Tiedostojen sijoittaminen työpöydälle voi lyhentää polkujen valintaa. Joskus kuitenkin olisi kätevää, jos voisit käynnistää esimerkiksi KEditin siten, että useasti muokattava tiedosto olisi siinä jo auki. Ja kuinka usein huomaat kyllästyväsi pitkän osoitekirjan rivien selaamiseen löytääksesi usein käytetyn WWW-osoitteen? Eikö olisi mukavaa, jos tarvitsisi vain klikata yhtä kuvaketta päästäksesi tuolle WWW-sivulle?

## 5.4.1 Pohjien käyttö

KDE!pohjien käyttö Pohjien käyttö on mukava keino tehdä edellä kuvattuja tehtäviä. Pohjia voidaan myös käyttää liittämään tietyt tiedostojen päätteet tiettyyn sovellukseen. Kun määritellyllä päätteellä varustettua tiedostoa tuplaklikataan, päätteeseen liitetty sovellus käynnistyy automaattisesti. Lyhyesti, pohjat tehostavat KDE:n käyttöä.

Esimerkki: Haluat lisätä kuvakkeen työpöydälle, jonka kautta pääset KDE:n WWW-sivuille.

1. Avaa kansio Pohjat työpöydältä. Voit nähdä siellä kaikki pohjat, joita voit käyttää uusien linkkien ja resurssien luonnissa. Ftpurl on pohja, jota voit käyttää linkin luomiseen FTP- palvelijaan ja haluttaessa myös tiettyyn hakemistoon siellä. Voit esimerkiksi luoda linkin suoraan osoitteeseen ftp://ftp.kde.org/pub/kde/stable, josta voit tarkista milloin seuraava versio on saatavilla. MimeType on erittäin tehokas työkalu. Sen takia sen käyttö on selvitetty omassa luvussaan MIME-tyyppien käyttö. Program on yleinen pohja, jota voit käyttää ohjelmien käynnistykseen, haluttaessa myös parametrien kanssa. Voit käyttää sitä esimerkiksi käynnistämään ohjelman `/usr/src/linux/make xconfig`, jolla konfiguroidaan kerneli. URL on yleiskäyttöinen. Se on linkki URL:ään, joka ei ala http:// tai ftp://. Varmista, että linkkisi on mielekäs, kfm ei pysty käsittelemään esimerkiksi Quake-palvelimia (vielä). WWWUrl on pohja, jota käytämme seuraavaksi. Se luo linkin tiettyyn WWW-palvelimeen.

2. VAROITUS:Jos käynnistit KDE:n pääkäyttäjänä (root), ole varovainen, että et muuta pohjia, jos et tiedä tarkkaan, mitä olet tekemässä! Jos tuhoat pohjan, vain KDE:n uudelleenasennus voi luoda sen uudelleen!

3. Raahaa WWWUrl työpöydällesi (raahaaminen ja pudottaminen käsiteltiin edellä Raahaaminen ja pudottaminen) Kysyttäessä valitse Kopioi luodaksesi kopion pohjasta, jota voit muokata.

4. Näpäytä pohjaa hiiren oikealla näppäimellä ja valitse Ominaisuudet.

5. Ilmestyvässä keskusteluikkunassa näet kolme kielekettä: Yleistä, Oikeudet ja URL. Muuta tiedostonimeä ja oikeuksia tarpeen mukaan ja näpäytä sitten URL-kielekettä.

6. URL-kenttään pitää syöttää osoite, joka aukaistaan, kun näpäytät kuvaketta, esimerkiksi `http://www.kde.org`.

7. Voit näpäyttää kuvaketta vaihtaaksesi kuvakkeen.

8. Jos olet tyytyväinen, näpäytä Ok-painiketta ja muutokset tallentuvat.

Nyt kun olet muuttanut kuvakkeen asetuksia, sen näpäyttäminen siirtää sinut KDE:n kotisivulle. Jatka pohjien käytön tutkimista. Ne ovat hyvin tehokkaita ja taipuvat lähes kaikkiin tarpeisiin.

## 5.4.2 MIME-tyyppien käyttö

KDE!MIME-tyypit MIME-tyypit ovat hyvin tehokas työkalu. Niiden avulla voit mukauttaa järjestelmääsi siten, että tietyn tyyppisen tiedoston näpäyttäminen käynnistää ohjelman, joka liitetty kyseiseen tiedostotyyppiin. Esimerkiksi kaikki .mod-tiedostot voidaan saada käynnistämään kmodplayer, .html-voivat avautua kfm-ikkunassa ja core-tiedostoja voidaan katsoa heksaeditorilla vain näpäyttämällä core-tiedostoa. Varoitus: Vaikka MIME-tyypit ovat hyvin tehokkaita, ne eivät ole vaarattomia. MIME-tyyppien asetusten muutto pääkäyttäjänä (root) voi vahingoittaa KDE-järjestelmää niin pahoin, että se ei enää käynnisty! Tässä esimerkissä luot henkilökohtaisen MIME-tyypin, joka on voimassa vain sinulla. Se vaikuttaa muiden käyttäjien asetuksiin vain, jos kopioit tai siirrät sen hakemistoon /opt/share/mimelnk.

Tietyn tiedostotyypin liittäminen tiettyyn sovellukseen:

1. Varmista, että sovellus, jonka haluat liittää tiedostotyyppiin, on KDE:n paneelissa. Sovellusten lisääminen käsiteltiin jo aikaisemmin Ohjelmien ja oikopolkujen lisääminen paneeliin.

2. Valitse Muokkaa > MIME-tyypit kfm:n ikkunassa.

3. Mieti mikä on tiedoston tyyppi, jolle uusi liitos halutaan tehdä. Oletuksena tyypeissä on viisi päätasoa. Application sopii tiedostoille, joita käsitellään jollakin tietyllä sovelluksella, kuten tar, gzip ja pdf. Audio sopii kaikille äänitiedostoille, kuten wave, midi, mod jne. Image sopii kuville, kuten gif, jpeg tai tiff. Text sopii tekstitiedostoille, kuten puhdas teksti, html, C- ja Pascal-lähdekoodi, tex-dokumentit ja tcl-skriptit. Lopuksi Video sopii kaikille liikkuville kuville, kuten mpeg. Päätä mihin ryhmään uusi tyyppi kuuluu ja siirry sen ryhmän hakemistoon.

4. Avaa Pohjat-kansio työpöydän kuvakkeen kautta.

5. Raahaa ja tiputa Mime-tyypin kuvake toiseen ikkunaan ja valitse Kopioi.

6. Näpäytä kopioitua kuvaketta oikealla hiiren näppäimellä ja valitse Ominaisuudet. Muokkaa uuden tyypin ominaisuuksia.

7. Näpäytä Sidos-kielekettä. Tällä sivulla voit muuttaa viittä kohtaa.

8. Ylimpään kenttään syötetään tiedostopääte. Jos haluat esimerkiksi tehdä uuden tyypin SGML-dokumenteille, syötä *.sgml; *.SGML; kenttään. Tämä tarkoittaa, että kaikki .sgml tai .SGML päätteiset tiedostot käsitellään uuden tyypin määritysten mukaan.

9. Syötä tyypin kuvaus kenttään Kommentti. SGML-esimerkissä se voisi olla "SGML-dokumentti"

10. Syötä MIME-tyyppi. Se koostuu hakemistosta (text/ SGML-esimerkissä) ja nimestä, jonka valitset. SGML-esimerkissä voit syöttää text/sgml. KDE ilmoittaa, jos jo on olemassa käytäntö tyyppisi etuliitteelle. Kfm WWW-selaajana on myös riippuvainen tästä asetuksesta kun haet tämän tyypin dokumenttejä verkosta.

11. Valitse sovellus, jota käytetään tämän tyypin muokkaamiseen alasvetovalikosta. SGML-esimerkissä sopiva on esimerkiksi Editor.

12. Näpäytä kuvaketta valitaksesi kuvakkeen. Kaikki tiedostot, joiden pääte vastaa määriteltyä, näkyvät valitulla kuvakkeella tiedostohallinnan ikkunassa.

13. Näpäytä Ok-painiketta, jolloin uuden tyypin määrittely tallentuu.

Kokeile uuttaa liitosta avaamalla hakemisto, jossa on määriteltyä tyyppiä oleva tiedosto. Näpäytä tiedostoa ja sitä käsittelevän ohjelman pitäisi käynnistyä. Jos jotain menee pieleen tai KDE ei enää pysty edes käynnistymään, käytä komentotulkkia tekstimoodissa (tai kdm:n hätäkomentotulkkitoimintoa) poistaaksesi linkin. Sen jälkeen kaiken pitäisi taas toimia.

## 5.4.3 Omien pohjien määrittely

KDE!pohjien luonti Oletuksena KDE:ssä on viisi oletuspohjaa, joita voit käyttää uusien linkkien tekoon työpöydälle. Jos voit kuitenkin tarvita uutta pohjaa. Sen teko on helppoa:

1. Kirjaudu sisään pääkäyttäjänä.

2. Luo tiedosto normaaliin tapaan.

3. Siirrä tai kopioi se Pohjat-kansioon.

4. Aina kun haluat käyttää uutta pohjaasi, kopioi se Pohjat-kansiosta työpöydällesi tai hakemistoon, nimeä se uudelleen ja käytä sitä. Koska Pohjat-kansion kirjoitusoikeus on vain sinulla, kukaan ei voi vahingossa tuhota pohjaa. (Voi myös olla hyvä ajatus estää jopa omistajaa kirjoittamasta pohjaa, jota se ei vahingossa tuhoutuisi.)