]>

# KEditin käsikirja

Bernd Johannes
Wuebben

    wuebben@kde.org

Dec 10 1997
Version 0.7.3

Tämä käsikirja kuvaa KEdit version 0.7

KEdit
KDE
kdsikirja

## Esittely

KEdit on oletustekstieditori KDE:ssä. Se on pieni editori, joka soveltuu parhaiten kfm:n kanssa käytettäväksi ja konfigurointitiedostojen selaamiseen. KEdit voi soveltua myös hyvin pienten puhdasta tekstiä sisältävien dokumenttien laatimiseen. Se ei ole tarkoitettu ohjelmoijan editoriksi eikä varsinkaan korvaamaan mitään tehokkaammista editoreista kuten XEmacs tai Emacs. KEditin toiminnallisuus tulee pysymään tarkoituksella melko rajoitettuna, jotta KEdit käynnistyisi riittävän nopeasti.

### Uutta

- Sanankierrätys toimii nyt ( toivottavasti ;-) )

- Emacs-tyylinen poistetun tekstin puskurirengas toteutettu (Ctrl-k Ctrl-y)

- Kappaleiden muotoilu (Ctrl-j). Käytä tätä automaattisisennyksen kanssa, jolloin tämä ominaisuus on tehokas.

Toivottavasti pidät tämän editorin käytöstä.

`Bernd Johannes Wuebben`

wuebben@kde.org

## Asennus

### Mistä KEdit löytyy

KEdit on perussovellus KDE-projektissa (http://www.kde.org). KEdit löytyy osoitteesta ftp://ftp.kde.org/pub/kde/, KDE-projektin pää-ftp-palvelimelta.

### Vaatimukset

Jotta voisit kääntää KEditin onnistuneesti, tarvitset uusimmat versiot `libkdecore`:sta ja `libkfm`:sta. Kaikki tarvitut kirjastot ja itse KEdit löytyvät osoitteesta ftp://ftp.kde.org/pub/kde/.

### Kääntäminen ja asennus

KEdit kääntyy ja asentuu, kun annat seuraavat käskyt KEditin päähakemistossa:

    % ./configure
    % make
    % make install

Koska KEdit käyttää `autoconf`:ia, kääntäminen pitäisi olla ongelmatonta. Jos sinulla on ongelmia, kerro niistä KDE:n postituslistoilla.

## Näytön perusosat

KEdit on hyvin helppokäyttöinen. Olen varma, että jos olet joskus käyttänyt tekstieditoria, sinulla ei ole mitään ongelmia KEditin kanssa.

### Raahaaminen ja pudottaminen

KEdit käyttää KDE:n raahaus- ja pudotusprotokollaa. Tämä tarkoittaa, että voit raahata ja pudottaa tiedostoja KEditiin työpöydältä, kfm:n ikkunasta tai ftp-palvelijasta, joka on auki kfm:n ikkunassa.

### Internetin tiedostojen muokkaaminen

Voit avata ja tallentaa tiedostoja läpinäkyvästi internetissä. Kokeile seuraavaa käskyä komentoriviltä nähdäksesi siitä esimerkin.

    % kedit ftp://ftp.kde.org/pub/kde/Welcome.msg

### Tulostus KDE!tulostus editorista

KEditistä voidaan tulostaa. Voit joko tulostaa muokattavana olevan dokumentin tai valitun alueen oletuskirjoittimellesi. Voit lisäksi määritellä haluamasi tulostuskomennon. Unixissa on käytössä useita hyviä tulostusjärjestelmiä. Olisi tyhmää yrittää tehdä niitä uudelleen. Tässä yhteydessä on syytä mainita kaksi tulostuksen apuohjelmaa.

GNU enscript.

  Markku Rossi on kirjoittanut tehokkaan version Adoben ASCII -> PostScript-muunnosohjelmasta. Minun suosikkikomentoni on enscript -2rG text.txt, mutta GNU tarjoaa useita muita ominaisuuksia. Viimeisin versio löytyy osoitteesta http://www.hut.fi/~mtr/genscript/ tai GNU-ohjelmien joukosta.

a2ps

  Akim Demaille ja Miguel Santana ovat tehneet toisen tehokkaan ASCII -> PostScript-muunnosohjelman, joka muotoilee tulostuksen dokumenttityypin perusteella. Esimerkiksi C++ lähdekoodien ja sähköpostiviestien oletustyylit ovat hyviä. Osoite on: http://www-inf.enst.fr/~demaille/a2ps.html

Kaksi yllämainittua apuohjelmaa ovat välttämättömiä. (Linuxin tulostusjärjestelmissä jompikumpi tai vastaava on lähes aina jo valmiina). Jos sinulla ei jo ole niitä, hanki ne ja tutustu niiden käyttöön. Käytön opettelukaan ei enää ole ongelma, kiitos KDE:n hyvän html/texinfo/man selausohjelman `kdehelp`:n. Nämä apuohjelmat ovat ystäviäsi, kun tulostat Unixissa. Niiden tehokkuuden ja monien mahdollisuuksien takia kaipaat niitä aina, kun ne eivät ole saatavilla, jopa Windows95:ssä.

Varmista, että järjestelmäsi on konfiguroitu tulostamaan PostScript-dokumentteja. Jos sinulla ei ole PostScript-tulostinta (harvalla on), hanki ghostscript/ghostview versio 4.03 tai uudempi osoitteesta http://www.cs.wisc.edu/%7Eghost/. Huomaa, että nyt on tarjolla kaupallisen tasoisia fontteja ghostview/ghostscript-paketissa. Tarvitset niitä Postscript-dokumenttien tulostukseen muulla kuin PostScript-tulostimella. Jos olet ollut pettynyt ghostscriptin tulostukseen, hanki uudet fontit ja saat parhaan mahdollisen tuloksen.

### Näppäinsidokset KDE!editorin näppäinkomennot

KEdit käyttää seuraavia näppäinsidoksia:

- `Insert` Vaihto lisäys ja ylikirjoitustilan välillä

- `Nuoli vasemmalle` Kursori siirtyy yhden kirjaimen verran vasemmalle

- `Nuoli oikealle` Kursori siirtyy yhden kirjaimen verran oikealle

- `Nuoli ylös` Kursori siirtyy yhden rivin verran ylös

- `Nuoli alas` Kursori siirtyy yhden rivin verran alas

- `Page Up` Kursori siirtyy yhden sivun verran ylös

- `Page Down` Kursori siirtyy yhden sivun verran alas

- `Backspace` Poistaa merkin kursorin vasemmalta puolelta

- `Home` Kursori siirtyy rivin alkuun

- `End` Kursori siirtyy rivin loppuun

- `Delete` Poistaa merkin kursorin oikealta puolelta

- `Shift - nuoli vasemmalle` Merkitsee tekstiä yhden kirjaimen vasemmalle

- `Shift - nuoli oikealle` Merkitsee tekstiä yhden kirjaimen oikealle

- `Control-A` Kursori siirtyy rivin alkuun

- `Control-B` Kursori siirtyy yhden kirjaimen verran vasemmalle

- `Control-C` Kopioi merkityn tekstin leikepöydälle

- `Control-D` Poistaa merkin kursorin oikealta puolelta

- `Control-E` Kursori siirtyy rivin loppuun

- `Control-F` Kursori siirtyy yhden kirjaimen verran oikealle

- `Control-H` Poistaa merkin kursorin vasemmalta puolelta

- `Control-J` Muotoilee kappaleen

- `Control-K` Poista rivin loppuun asti ja laita poistettu teksti poistopuskuriin

- `Control-N` Kursori siirtyy yhden rivin alas

- `Control-P` Kursori siirtyy yhden rivin ylös

- `Control-V` Liimaa leikepöydän tekstin

- `Control-X` Leikkaa merkityn tekstin leikepöydälle

- `Control-Y` Lisää poistopuskurin sisällön kursorin kohdalle

## Valikon sisältö

### Tiedosto

#### Uusi

Avaa uuden dokumentin editoriin.

#### Avaa

Käyttäjä voi valita avattavan dokumentin.

#### Tallenna

Tallentaa nykyisen dokumentin.

#### Tallenna nimellä

Käyttäjä voi tallentaa dokumentin uuteen tiedostoon.

#### Sulje

Sulkee editorin ikkunan. Jos suljettu editorin ikkuna oli viimeinen instanssi, KEdit sulkeutuu.

#### Avaa URL

Käyttäjä voi avata tiedoston internetistä.

#### Tallenna URL

Käyttäjä voi tallentaa tiedoston internetiin.

#### Tulosta

Avaa tulostuskeskusteluikkunan, josta käyttäjä voi valita koko dokumentin tai merkityn osan tulostuksen.

#### Lähetä

Avaa sähköpostin lähetyskeskusteluikkunan. Varmista ensin, että olet tarkistanut ja tarvittaessa muokannut postin lähetyskäskyä Asetukset-valikon kohdassa KEdit asetukset.

#### Uusi ikkuna

#### Lopeta

Sulkee editorin.

### Muokkaa

#### Kopioi

Kopioi valitun tekstin leikepöydälle.

#### Leikkaa

Poistaa valitun tekstin ja siirtää sen leikepöydälle.

#### Liitä

Lisää leikepöydän sisällön kursorin kohdalle

#### Liitä tiedosto

Käyttäjä voi lisätä tiedoston sisällön kursorin kohdalle.

#### Liitä päivämäärä

Lisää nykyisen päiväyksen kursorin kohdalle.

#### Etsi

Avaa etsinnän keskusteluikkunan.

#### Etsi uudelleen

Etsii uudelleen vanhoilla määrittelyillä.

#### Korvaa

Avaa korvaustoiminnon keskusteluikkunan

#### Siirry riville

Avaa keskusteluikkunan, jossa kerrotaan haluttu rivi.

### Asetukset

#### Kirjasin

Käyttäjä voi valita mitä fonttia editori käyttää tekstin näyttämiseen. Kirjasintieto ei tallennu dokumentin mukana eikä dokumentissa voida käyttää useampaa kirjasinta.

#### Värit

Käyttäjä voi vaihtaa tekstialueen tausta ja edustaväriä

#### KEdit asetukset

Käyttäjä voi määritellä rivinpituuden, sanankierrätyksen sekä järjestelmään soveltuvan sähköpostin lähetyskomennon.

#### Sisennä automaattisesti

Käyttäjä voi valita automaattisisennyksen tai ottaa sen pois käytöstä. Automaattisisennyksessä kursori siirtyy Enter- tai Return-näppäinten painalluksen jälkeen ensimmäisen näkyvän merkin ensimmäisellä täytetyllä rivillä alapuolelle.

#### Piilota/Näytä painikepalkki

Painikepalkki voidaan piilottaa tai tuoda esille.

#### Piilota/Näytä tilarivi

Tilarivi voidaan piilottaa tai tuoda esille.

### Ohje

#### Sisältö

Käynnistää KDE:n ohjejärjestelmän KEdit-sivu esillä.

#### Tietoja KEdit

Näyttää perustiedot KEditistä.

## Epilogi

### Kääntäjä

Raimo Koski