# Krmilni center KDE - KWM

Matthias Hoelzer, Pat Dowler, pregledal in posodobil Duncan.
v1.3, 22. avgust 1999
KDE,KControl,okenski upravljalnik,KWM,okna,naslovna letev

## Nastavitev opcij upravljalnika oken.

Zaslon opcije upravljalnika oken omogoča nastavitve treh različnih lastnosti:

1. izgled med premikanjem in spreminjanjem velikosti oken,

2. taktiko postavljanja oken,

3. taktiko fokusiranja oken.

### Izgled med premikanjem in spreminjanjem velikosti oken

Če je izbrano Razpri samo navpično, se bodo okna razprla navpično do polne višine zaslona, ko bo kliknjen gumb Razpri, vendar se ne bo spremenila njihova širina. (Če je izbrana opcija ne, se bo tudi širina razprla, da bo zapolnila zaslon).

Če je izbrano Prikaži vsebino v oknih, ki se premikajo, se bo premikala vsebina premikajočega se okna ("neprozorno" premikanje). Če ta opcija ni izbrana, se bo videlo samo "žični okvir", ki bo predstavljal okno med premikanjem; vsebina okna bo ostala na izvirni lokaciji, dokler ne bo končano premikanje. Takrat bo nenadoma skočila na njeno novo lokacijo ("prozorno" premikanje).

Prikaži vsebino v oknih, ki se jim spreminja velikost je podobno prejšnji opciji: če je izbrano, se bo okno obnašalo v "neprozornem" načinu, medtem ko se mu bo spreminjala velikost; v nasprotnem primeru, se bo obnašalo v načinu "prozorno".

DrsnikAnimacija pri preoblikovanju nadzoruje če, in kako hitro, se animirana predstavitev okna razširi ali skrči, ko kliknete na gumb razpni ali pomanjšaj. Če je drsnik postavljen na najbolj levo stran, bo sprememba velikosti takojšnja; v nasprotnem primeru, drsnik nadzoruje hitrost spremembe.

### Okno Postavitvena taktika.

Izbranih je lahko pet različnih taktik postavitev oken iz okvirja s seznamom. Te določajo, kje bo postavljeno novo okno na namizju, ko je prvič odprto.

- "Pametna" postavitvena taktika zgradi avtomatične sheme, da ustvarijo minimalno razmetanost namizja. Deluje neodvisno na vsakem namizju. (Priporočeno).

- "Naključna" postavitvena taktika postavi novo-ustvarjena okna na naključni prostor na namizju.

- "Kaskadna" postavitev deluje podobno kot "Naključna" postavitev, vendar je bolj dosledna v izbiri pozicij oken in beleži seznam omogočenih "kaskadnih" pozicij za vsako namizje posebej.

- "Ročna" postavitev ustvari okno, ki se premika z miškinim kazalcem, dokler ni položeno na tla s klikom na miškin gumb.

- "Polavtomatska" postavitvena taktika je mešanica med "pametno" in "ročno" taktiko: v tem primeru je postavitev okna avtomatična, če so okna lahko postavljena brez da bi "preveč" prekrivala drugo drugega, v nasprotnem primeru postavitvena taktika postane ročna. "Dovoljeno prekrivanje" je določeno v okvirju, ki se odpre, ko je izbrana ta izbira.

### Okno Taktika fokusiranja.

Okno, ki je "v fokusu" sprejema vnose tipkovnice in ima aktivno naslovno letev (navadno obarvana namesto zasenčena). Fokus se lahko zamenja na drugo okno s tipkovnico (Alt+Tab) ali miško. Taktika fokusiranja določa katero okno je v fokusu v določenem trenutku. Če taktika fokusiranja sledi KDE slogu, omogoča kombinacija tipk Alt+Tab, da se fokus prenaša med okni, ki so na grafičnem seznamu.

- Če je izbrano Klikni za fokus (KDE slog), mora uporabnik klikniti z miško v notranjosti okna, da je dvigne v ospredje in mu dodeli fokus.

- Če je izbrano Fokus sledi miši (KDE slog), se fokus zamenja na okno takoj ko kazalec vstopi nanj. To naredi zamenjavo fokusa brez dviganja oken prijaznejše, vendar s slabostjo, da je pozicija kazalca pomembna tudi, ko kazalec ni v uporabi. Okno ostane v fokusu dokler kazalec miške ne vstopi nad drugo okno, na katero preide fokus, tako da je eno okno vedno v fokusu.

- Taktika Klasičen površen fokus je podobna taktiki "Fokus sledi miši", z razliko da kombinacija tipk Alt+Tab zamenja fokus neposredno med okni v CDE namiznem slogu, raje kot v KDE grafičnem slogu.

- Taktika Klasičen fokus sledi miši je podobna taktiki v CDE-slogu, z razliko da okno izgubi fokus, takoj ko ga zapusti kazalec miške. Če kazalec miške ni nad nobenim oknom, (na primer da je na ozadju zaslona ali Pultu), nobeno okno ni v fokusu.

Izbira značilnosti Samodejno odkrij se uporablja za dvig okna v ospredje (vrh), ko dobi fokus. Če je postavljena Zakasnitev v milisekundah z uporabo nadzornega drsnika, se okno dvigne samo, če je miška še vedno v notranjosti okna po periodi, ki je enaka tej zakasnitvi odkar je fokus prešel nanj. (To se ne uveljavi, ko je izbrana taktika "Klikni za fokus").

Izbira značilnosti Klik odkrije omogoča, da se okno dvigne v ospredje s klikom miške kjerkoli v njem. Če ta značilnost ni izbrana, bo okno dvnignjeno v ospredje samo s klikom na naslovno letev. (To se ne uveljavi, ko je izbrana taktika "Klikni za fokus").

## Nastavitev gumbov naslovne letve

Ta dialog nastavi postavitev petih gumbov v naslovni letvi, s seznamom funkcij gumbov (Skrči, Razpri, Prilepi, Zapri in Meni) in ustreznih simbolov gumbov. Vsak gumb je lahko postavljen na levo, na desno, ali izklopljen (ni postavljen v naslovno letev).

Gumb ``Prilepi'' omogoča ``prilepljenje'' okna, tako da to ostane na svojem mestu, če uporabnik zamenja na drugo namizje.

Postavitev gumbov na vsaki strani naslovne letve sledi preprostemu pravilu: gumbi, ki so više na seznamu, se pojavijo znotraj ali poleg sredine okna relativno na gumbe, ki so pod njimi na seznamu. To omogoča najbolj pametno razporeditev gumbov.

Ker so lahko prisotni maksimalno trije (3) gumbi na vsaki strani naslovne letve, bo poskus postavitve četrtega gumba na katerokoli stran, povzročil, da se bo najbolj zunanji gumb na naslovni letvi izklopil.

Slika naslovne letve prikazana na tem zaslonu, prikazuje, kako bodo gumbi postavljeni, če bo uveljavljena izbrana postavitev.

## Nastavitev videza naslovne letve in akcije

S tem dialogom, lahko spremenite vizualni izgled naslovne letve in delno izberete, kako se bo obnašala...

Izbira Poravnanost naslova določa pozicijo naslova okna v naslovni letvi. Izbire so levo, na sredini, ali desno (levo-poravnano, centrirano ali desno-poravnano)

Na voljo so izbire med štirimi opcijami za naslovno letev v okvirju Videz:

- Navpično senčeno: zapolni letev z barvnim prelivom od vrha proti dnu

- Vodoravno senčeno: zapolni letev z barvnim prelivom od ene strani do druge strani

- Preprosto: zapolni letev s preprosto barvo

- Rastrska slika: omogoča, da izberete rastrske slike, ki so tlakovane, da zapolnijo naslovno letev; v tem primeru kliknite na gumb Aktivna rastrska slika in Neaktivna rastrska slika, da izberete različne rastrske slike za aktivno naslovno letev in neaktivno naslovno letev oken. Lahko tudi izberete, da ne raztegnete tlakovane rastrske slike pod besedilo na naslovni letvi.

Če je označen okvir ``Aktiven naslov ima senčen okvir'', ima naslovna letev aktivnega okna senčen, malce tri-dimenzionalen izgled.

Predel Uporaba miške vam omogoča, da izberete, kaj se bo zgodilo, ko dvokliknete na naslovno letev okna z levim gumbom miške. Možne izbire so:

- (Ne)razpre : dvoklik razpre okno, ponoven dvoklik ga obnovi.

- (Ne)senči: dvoklik skrije vse dele okna razen naslovne letve, ponoven dvoklik ga obnovi (podobno kot akcija od roller-blind okenskega senčenja). To je privzeto obnašanje.

- Skrči v ikono: okno se uskoči v en vnos v opravilno vrstico.

- (Od)lepi: dvoklik zamenja med ``zalepljenim'' in ``odlepljenim'' atributom okna.

- Zapri: okno se zapre.

Če je naslov okna preveč dolg, da je lahko v celoti prikazan na naslovni letvi okna, vam opcija "Animacija naslova" omogoča, da tekst drsi naprej in nazaj, tako da se ga lahko v celoti prebere. Drsnik nadzoruje periodo tega premikanja; postavitev periode na 0 izklopi to značilnost.

## Nastavitev lastnosti robov namizja

Značilnost Aktivni robovi namizja omogoča, da preidete na sosednje namizje, s premikom kazalca miške na rob zaslona in da ga tam držite za določen čas. Relativne pozicije namizja so iste kot razvrstitev gumbov v Pultu, ki jih izbirajo: na primer postavitev kazalca na desno stran zaslona povzroči skok na naslednje namizje na desni, razen če je trenutno namizje zadnje na desni; v tem primeru je skok nazaj na najbolj levo namizje. Ko so vklopljeni aktivni robovi namizja, lahko tudi povlečete okno za sabo med premikanjem med namizji.

Izbira Vklopi aktivne robove namizja vklopi to značilnost.

Če je značilnost vklopljena, lahko izberete Po preklopu premakni kazalec proti sredini, da povzročite skok kazalca direktno v center novega namizja, ko se zgodi taka sprememba.

Da se zavarujete pred nezaželenimi skoki med namizji, lahko postavite Zakasnitev preklopa med namizji, ki določa kako dolgo (v sekundah) mora kazalec ostati na robu zaslona zato, da se smatra kot ukaz za zamenjavo med namizji.

Nastavitve Čarobni robovi omogočajo postavitev pasa preskoka merjenega v točkah. Rob zaslona je obdan s Pasom preskoka robov in rob vsakega okna je obdan s Pasom preskoka oken. Če premaknete rob okna v pas preskoka na robu zaslona ali drugega okna, bo okno, ki se premika, preskočilo ("preskok"), zato je njen rob v direktnem stiku s tem robom.

## Nastavitev akcij gumbov miške

Ta zaslon vam omogoča, da nastavite akcije klikov treh gumbov miške, medtem ko je kazalec nad oknom.

Nastavitve Naslovna letev in okvir omogočajo nastavitve akcij klikov miškinih gumbov, medtem ko je kazalec nad naslovno letvijo, bodisi aktivnega okna (s fokusom) ali neaktivnega okna (brez fokusa). Izberite mogoče akcije iz okvirja s seznamom.

Nastavitev Neaktivno notranje okno nastavi akcijo klikov miške, ko je kazalec nad notranjostjo neaktivnega okna.

Zadnja nastavitev Notranje okno, naslovna letev in okvir nastavi akcijo klikanja gumbov miške s pritisnjeno tipko Alt, ko je kazalec nad kateremkoli delom okna, bodisi aktivnega ali pa neaktivnega.

## Napredne nastavitve upravljalca oken.

Ta zaslon vam omogoča, da nastavite različne napredne lastnosti upravljalca oken.

Pri nastavitvah Tipkovnica in miška:

- Če je izbrano Ctrl-Tab preklaplja med namizji, se ta kombinacija tipk uporablja za zamenjavo namizij.

- Kombinacija tipk Alt+Tab se uporablja za zamenjavo fokusa med različnimi okni, vsako okno postane aktivno po vrsti. Če je izbrano Alt-Tab je omejen na trenutno namizje, bodo obkrožena samo odprta okna na trenutnem namizju. Uporaba okvirja s seznamom Alt-Tab način omogoča izbiro akcije tipk Alt-Tab, da so v KDE grafičnem slogu, ali "klasičen" CDE slog. Način Alt-Tab v KDE-slogu jamiči, da uporaba zaporednih izoliranih Alt-Tab kombinacij tipk, bo omogočalo zamenjavo med dvema alternativnima oknama. Držanje pritisnjene tipke Alt in postopno pritiskanje tipke Tab bo omogočalo brskanje po seznamu oknen, ki so na voljo. Način Alt-Tab v CDE-slogu je različen po načinu obnašanja izoliranih pritiskov Alt-Tab. Okna so vedno prebrskana zaporedno.

- Nastavitev Nadzoruj desni gumb miške je vključena kot privzeto. Ta opcija je bila uvedena zaradi števila ne-KDE X Window aplikacij, ki potrebujejo popolni nadzor nad uporabo desnega gumba miške (na primer Gimp). Izključite to opcijo, da omogočite ne-KDE X Window aplikacijam nadzorovanje desnega gumba miške.

Nastavitev Filtri ponuja možnost, da se okna s posebnimi naslovi ali imeni X razredov nastavijo drugače kot je privzeta nastavitev za običajna okna.

Okna z naslovi ali z imeni X razredov, ki se ujemajo vnosu na seznamu imajo lahko eno do teh posebnih lastnosti: lahko se nastavijo, da

- dobijo samo tanke dekoracije

- ne dobijo dekoracij

- nikoli ne dobijo fokusa

- se zaženejo kot prilepljene

- so izključene iz upravljalca sej

Da ustvarite vnos v seznamu, vnesite Naslov ali Razred v določen okvir in kliknite na gumb "+". Potem kliknite nanj, da ga označite, ter izberite posebno lastnost.

Za odstranitev vnosa, dvokliknite nanj, da ga označite, nato pritisnite gumb"-".

## Prevajalci

Prevod namizja KDE: skupina za slovenjenje KDE

(dosegljiva na listi lugos-slo)

Prevod tega dokumenta: `Matej Badalič`