]>

# KDE:n esittely

KDE-tiimi, käännös Raimo Koski
Version 1.0-2, 30 July 1998, Finnish translation 30. September 1998

K työpöytäympäristön esittely

KDE-pikaopas

KDE
pikaopas

## Esittely

Tämä on lyhyt esittely K työpöytäympäristöön. Tämän tarkoituksena on tutustuttaa sinut eräisiin KDE:n perustoimintoihin.

Tämä opas ei kata läheskään kaikkia KDE:n osa-alueita tai edes suurinta osaa niistä. Oppaassa kuvataan vain joitakin perustapoja tehdä joitakin yleisimpiä tehtäviä.

Oletamme, että olet jo tutustunut johonkin graafiseen käyttöliittymään, kuten CDE(tm), Geos(tm), GEM(tm), NeXT(tm), MacFinder(tm), Presentation Manager(tm) tai MS-Windows(tm). Emme siis selvitä hiiren tai näppäimistön käyttöä, vaan keskitymme joihinkin toivottavasti mielenkiintoisempiin asioihin.

## KDE:n yleiskatsaus

Tämä luku on tarkoitettu käyttäjille, jotka haluavat mieluummin oppia tutkimalla itse ja haluavat vain lyhyen johdatuksen päästäkseen alkuun. Myöhemmät luvut tarjoavat perusteellisemman ympäristön esittelyn, vinkkejä ja oikoteitä. Jos haluat päästä itse asiaan, selaile tätä lukua, kokeile itse ja tule sitten takaisin ja selaile tämän oppaan muita lukuja tarpeen mukaan.

Huom: KDE tarjoaa hyvin muokattavan työpöytäympäristön. Tämä yleiskatsaus olettaa, että käytät oletusasetuksia.

### KDE:n työpöytä

Tyypillinen KDE:n työpöytä koostuu kolmesta alueesta:

- Paneeli näytön alaosassa, jota käytetään sovellusten käynnistämiseen ja työpöydän vaihtoon. Se sisältää mm. suurella "K"-kuvakkeella varustetun käynnistysvalikon, joka avautuu hiirellä näpäyttämällä.

- Työpalkki näytön vasemmassa ylänurkassa, jota käytetään siirtymiseen ohjelmien välillä ja niiden hallintaa. Voit siirtyä sovellukseen näpäyttämällä sitä työpalkissa.

- Itse työpöytä, jolle voidaan sijoittaa usein käytetyt tiedostot ja kansiot. KDE:ssä voidaan käyttää useita työpöytiä, joissa kussakin on omat ikkunat. Näpäytä numeroituja nappeja panelissa siirtyäksesi työpöydältä toiselle.

### Valmiina, paikoillanne, hep!

Alla on joitakin ohjeita, joilla pääset nopeasti vauhtiin.

- Käynnistä sovellukset näpäyttämällä "K"-painiketta Sovellusten käynnistäjä panelissa ja valitse sovellus valikosta.

- Näpäytä kuvaketta, joka näyttää kansiolta, jossa on talon kuva, työpalkissa käsitelläksesi kotihakemistosi tiedostoja kfm:llä, KDE:n tiedostopalvelinohjelmalla.

- Valitse sovellusten käynnistäjä> Apuohjelmat> Pääteikkuna päästäksesi Unixin komentokehotteeseen, tai paina `Alt-F2` saadaksesi pienen komentokehoteikkunan, johon voi syöttää yhden komennon.

- Valitse KDE:n Ohjauskeskus sovellusten käynnistäjästä KDE:n asetusten muuttamiseksi.

- Paina `Alt-Tab` siirtyäksesi sovelluksesta toiseen ja `Ctrl-Tab` siirtyäksesi työpöydältä toiseen näppäimistön avulla.

- Käytä hiiren oikeaa näppäintä saadaksesi esiin kontekstiherkät valikot panelissa, työpöydällä ja useissa KDE-sovelluksissa.

## Sovellusten käynnistäminen

KDE!sovellusten käynnistäminen

### Sovellusten käynnistäjällä ja panelilla

Näytön alareunasta löydät työpöydän panelin. Voit käyttää panelia sovellusten käynnistämiseen. Huomaa vasemmalla iso "K" -kuvake. Tätä painiketta kutsutaan sovellusten käynnistäjäksi. Siinä on pieni nuoli ilmaisemassa, että siitä aukeaa valikko näpäyttämällä. Kokeile sitä! Aukeavan valikon kautta pääset helposti käynnistämään kaikki koneeseesi asennetut KDE-sovellukset.

Oikopolku: `Alt-F1` avaa sovellusten käynnistäjän valikon.

#### Panelin muokkaaminen KDE!paneelin muokaaminen

Jos käytät sovellusta tai työkaluohjelmaa hyvin usein, voit haluta sen vielä helpommin saataville. Voit lisätä yksittäisen sovelluksen tai kokonaisen alivalikon sovellusten käynnistäjästä erityiseksi pikakäynnistyspainikkeeksi paneliin. Jos haluat esimerkiksi sovelluksen "Etsi tiedostoja" käyntiin nopeammin, valitse sovellusten käynnistäjä> Paneeli > Lisää sovellus > Etsi tiedostoja (Tällä tarkoitamme, että näpäytät ensin sovellusten käynnistäjää, valitset "Paneeli", jossa on pieni oikealle osoittava nuoli ilmaisemassa, että siitä aukeaa toinen valikko. Valitse siinä "Lisää sovellus" ja seuraavassa alivalikossa "Etsi tiedostoja".). Huomaa, että voit siirtää kaikkia paneelin osia "Siirrä" komennolla kontekstiherkästä valikosta. Näpäytä hiiren kolmannella näppäimellä (kolmas näppäin on yleensä oikeanpuolimmainen näppäin, mutta jos olet konfiguroinut hiiren vasenkätiselle, se voi olla myös vasemmanpuolinen näppäin). Se saa valikon ilmestymään, josta voit valita "Siirrä". Siirrä seuraavaksi hiirtä ja huomaa miten kuvake seuraa, mutta pysyy silti paneelissa. Kun kuvake on sopivassa paikassa, näpäytä ensimmäistä hiiren näppäintä (oletuksena vasen). Huomasit ehkä, että valikossa oli myös valinta "Poista", jota voit käyttää, kun olet kyllästynyt johonkin painonappiin työpöydälläsi.

#### Kontekstiherkkien valikoiden käyttö

Tämä johtaa meidät jälleen mielenkiintoiseen aiheeseen. Voit näpäyttää hiiren oikealla näppäimellä saadaksesi esiin kontekstivalikon, jossa on kohteeseen soveltuvia valintoja. On siis hyvä ajatus käyttää hiiren kolmatta näppäintä kohteisiin, joille et tiedä mitä tehdä. Jopa työpöytien taustalla on kyseinen valikko.

#### Muita paneelin ominaisuuksia

Paneeli tarjoaa useita mielenkiintoisia ominaisuuksia. Eräs voi olla tärkeä, jos sinulla alhainen resoluutio näytöllä. Se on "piilota ja näytä"-toiminto, joka käynnistyy näpäyttämällä kuvioitua palkkia paneelin vasemmassa reunassa.. Jos muuten et tiedä, mitä jokin painonappi tekee KDE:ssä, siirrä vain hiiren kursori sen kohdalle ja odota hetki. KDE:ssä on sisäänrakennettu kontekstiherkkä ohjetoiminto nimellä"vinkit", jotka selostavat kontrollien toiminnan lyhyesti.

### Haluan komentorivini takaisin!

KDE!komentorivi
Komentorivin käyttäjillä ei ole mitään syytä huoleen. Voit käsitellä ja siirrellä tiedostoja työpöydän avulla, mutta voit myös käyttää tuttuja Unixin komentoja. KDE:ssä on monipuolinen ikkunoitu komentoikkuna nimeltä kvt. Valitse sovellusten käynnistäjä > Apuohjelmat > Pääteikkuna käynnistääksesi sen. Voit myös laittaa sen suoraan paneeliin!

Joskus voit haluta antaa vain yhden komennon komentoriviltä etkä tarvitse täyttä komentotulkkia. Näppäile `Alt-F2` ja saat pienen komentorivi-ikkunan, johon voit syöttää yhden komennon. Komentorivi-ikkuna katoaa sen jälkeen, mutta muistaa komentosi. Kun tuot tämän ikkunan esiin, voit selata kaikkia aikaisemmin syötettyjä komentoja. Voit myös syöttää URL:n avataksesi kfm-ikkunaan syötetyllä URL:lla. Viimeisenä vihjeenä: saat Unixin man-sivun syöttämällä `man:komento`, jossa komento on Unix-komennon nimi.

## Ikkunoiden käsittely KDE!ikkunoiden käsittely

Jos et ole käynnistänyt sovelluksia, tee se sovellusten käynnistäjän sovellusten käynnistäjä kautta, käynnistämällä esimerkiksi "Etsi tiedostoja".

### Ikkuna! Entä seuraavaksi?

Yleensä ihmiset työkentelevät ikkunoiden sisällä, mutta joskus halutaan myös käsitellä ikkunoita. Alla on lyhyt yleiskatsaus yleisimmistä ikkunoihin liittyvistä toiminnoista:

- Ikkunan siirtäminen: Raahaa ikkunan otsikkopalkkia tai pidä `Alt`-näppäin pohjassa ja raahaa mistä tahansa ikkunan osasta.

- Ikkunan koon muuttaminen: Raahaa ikkunan reunaa tai pidä `Alt`-näppäin pohjassa ja raahaa hiiren oikealla näppäimellä mistä tahansa ikkunan osasta.

- Ikkunan suurentaminen: Näpäytä suurennusnappia otsikkopalkissa (neliö X:n vieressä), jolloin ikkuna täyttää näytön tai pienenee alkuperäiseen kokoon, jos ikkuna on jo suurennettu. Keskimmäisellä hiiren näppäimellä näpäyttäminen suurentaa ikkunan sivusuunnassa ja oikea näppäin pystysuunnassa.

- Ikkunan pienentäminen kuvakkeeksi: Näpäytä pienennysnappia otsikkopalkissa (suurennusnapin vieressä), jolloin ikkuna menee piiloon. Saat sen takaisin näpäyttämällä ikkunan kuvaketta työpalkissa.

- Ikkunoiden välillä siirtyminen: Tavanomaisen hiirellä näpäyttämisen lisäksi voit käyttää näppäimiä `Alt-Tab` ikkunasta toiseen siirtymiseen. Katso myös myöhemmin esiteltäviä muita tapoja.

#### Otsikkopalkin painonapit KDE!otsikkopalkin painikkeet

KDE:n ikkunoissa on melko tavanomaiset painonapit otsikkopalkissa ja niiden kautta pääset nopeasti joihinkin tavanomaisiin toimintoihin. Oletuksena käytetty painonappien sijoittelu on seuraava:

Vasemmalla:

- Valikkopainonappi. Se on yleensä sovelluksen pienoiskuvake. Näpäytä sitä saadaksesi ikkunan toimintovalikon esille. Oikotie: `Alt-F3` avaa ikkunan toimintovalikon.

- Naulauspainonappi niitin kuvalla. Mikä tämä on? Naulaus selitetään myöhemmin.

Oikealla:

- Piennyspainonappi.

- Suurennuspainonappi.

- Sulkemispainonappi. Täm sulkee ikkunan. Oikopolku: `Alt-F4`.

#### Ikkunoiden välillä siirtyminen KDE!ikkunasta toiseen siirtyminen

Nyt kun tiedät miten ikkunoita käsitellään, voit avata muita ikkunoita, koska seuraavaksi käsitellään ikkunoiden välillä siirtymistä. Koska se on niin usei käytetty toiminto, KDE tarjoaa siihen useita eri tapoja, valitse niistä suosikkisi!

Useat ikkunointijärjestelmät vaativat hiirellä ikkunan näpäyttämistä, ennen kuin sitä voi käyttää. Tämä on KDE:n oletus, josta käytetään nimitystä "kohdista hiiren napilla" kohdistustapa. Mutta voit myös konfiguroida työpöytäsi siten, että hiiren vieminen ikkunan päälle aktivoi sen. Tämän nimitys on "Kohdistus seuraa hiirtä". Jos valitset tämän kohdistustavan KDE:n ohjauskeskuksen Työpöydän konfigurointi kautta, hiiren kohdistimen kohdalla oleva ikkuna on aina aktiivi. Se ei tule välttämättä heti päällimmäiseksi, mutta voit silti näpäyttää otsikkopalkkia, ikkunan kehystä tai voit käyttää `Alt`-näppäintä ja näpäyttää hiiren keskimmäisellä näppäimellä mihin tahansa ikkunan osaan nostaaksesi sen päällimmäiseksi.

Alla on lisää tapoja siirtyä ikkunasta toiseen:

- Valitse ikkuna ikkunalistavalikosta. Saat sen esille näpäyttämällä hiiren keskimmäisellä näppäimellä työpöydän tyhjää aluetta, näpäyttämällä paneelissa kuvaketta, jossa on useita ikkunoita tai painamalla `Ctrl-Esc`.

- Pidä `Alt`-näppäin pohjassa ja paina `Tab`-näppäintä selataksesi ikkunoita.

- Käytä työpalkkia (alla tarkemmin).

### Työpalkin käyttö

Työpalkissa on pieniä kuvakkeita, yksi kullekin työpöydän ikkunalle. KDE:n oletuskokoonpanossa työpalkki on näytön vasemmassa ylänurkassa, mutta se voi olla myös näytön alaosassa.

Työpalkki on hyvin tehokas, hiiren vasemmalla näppäimellä näpäyttämällä saat esille halutun sovelluksen hetkessä. Keskimmäisellä näppäimellä voit pienentää tai palauttaa ikkunan. Oikeanpuoleisella näppäimellä saat vielä ikkunan toimintovalikon esille.

### Virtuaalityöpöytien käyttö

Tässä yhteydessä voimme selvittää, mitä ikkunoiden naulaus tarkoittaa.

Usein käy niin, että sinulla on enemmän ikkunoita auki kuin työpöydälle mahtuu. Tässä tapauksessa sinulla on kolme vaihtoehtoa:

1. Jätä kaikki ikkunat auki (sekava työpöytä).

2. Pienennä ne ikkunat, joita et juuri nyt tarvitse ja käytä työpalkkia tai näppäimiä `Alt-Tab` niiden välillä siirtymiseen (edelleen hieman hämmentävää ja työlästä!).

3. Suositeltu: Tee kuten kunnollinen käyttöjärjestelmä tekee, kun muistia ei ole riittävästi: käytä virtuaalimuistia, tässä tapauksessa virtuaalityöpöytiä.

Kohta kolme on siis paras. KDE pystyy käsittelemään useita työpöytiä, joilla kullakin on omat ikkunat. Oletuksena on neljä työpöytää. Voit siirtyä helposti virtuaalityöpöytien välillä näpäyttämällä paneelin työpöytäpainikkeita. Myös `Ctrl-F1...F8` siirtä sinut vastaavalle työpöydälle välittömästi tai voit selata työpöytiä `Ctrl-Tab` näppäimillä. Lopuksi vielä siirtämällä hiiren näytön reunaan hetkeksi, KDE siirtyy viereiselle työpöydälle.

Virtuaalikkunat ovat mukavia. Joskus kuitenkin haluat jonkin ikkunan olevan jokaisella työpöydällä. Se voi olla esimerkiksi keskusteluohjelman ikkuna, herätyskello tai joku muu. Tässä tapauksessa voit käyttää edellä mainittua "naulaus"-nappia, joka kiinnittää ikkunan siten, että on kaikilla työpöydillä.

Naulauspainiketta voidaan myös käyttää ikkunan siirtämiseen toiselle virtuaalityöpöydälle: paina naulauspainiketta, siirry toiselle työpöydälle ja vapauta naulaus painamalla painiketta uudelleen. On kuitenkin helpompi käyttää ikkunan kuvaketta työpalkissa ja avata sen kautta ikkunan kontekstiherkän valikon (valinta "Nykyiselle työpöydälle") tai "Työpöydälle" valinta ikkunan toimintovalikossa.

## Tiedostojen hallinta

KDE!kfm
Yleinen käytäntö graafisissa työpöydissä on käyttää kansioita kuvaamaan hakemistoja levyillä. Kansiot sisältävät tiedostoja ja toisia kansioita. KDE-sovellus nimeltä kfm, K Tiedostohallinta, käyttää tätä tapaa, kun käsittelet tiedostoja.

### kfm:n käyttö

Kun käynnistät KDE:n ensimmäistä kertaa, avautuu ikkuna, jossa on useita kuvakkeita. Tämä on kfm:n ikkuna, jossa näkyy kotihakemistosi tiedostot. Hakemiston polku näkyy ikkunan otsikkopalkin alapuolella. Jos et näe sitä nyt, näpäytä paneelissa kuvaketta, jossa on kansion päällä talo.

Voit avata tiedoston tai kansion näpäyttämällä sitä kerran hiiren vasemmalla näppäimellä. Kansion, jonka nimenä on kaksi pistettä (..) vie sinut yhden tason ylemmäs hakemistorakenteessa. Voit myös valita Näytä > Näytä puu valikosta, jolloin saat näkyviin hakemistorakenteen, jossa on nopeampi liikkua. Voit myös muokata polkua otsikkopalkin alapuolella olevalla rivillä käyttäen sarkainnäppäintä polun täydennykseen päästäksesi nopeammin haluttuun hakemistoon.

#### Tiedostojen avaus

KDE:n mukana tulee useita sovelluksia, joilla voi katsoa ja muokata useita tavanomaisia tiedostotyyppejä ja kun näpäytät tiedostoa, jossa on esimerkiksi dokumentti tai kuva, kfm käynnistää sopivan ohjelman näyttämään tiedoston sisällön. Jos se ei tiedä minkä sovelluksen käynnistää valitulla tiedostolla, kfm kysyy sinulta sovelluksen nimeä.

Tekninen huomautus: kfm käyttää MIME-tyyppejä MIME-tyypit liittämään tiedostot sovelluksiin.

#### Kuvakkeiden raahaaminen ja pudottaminen

KDE!raahaaminen ja pudottaminen
KDE!drag & drop
Tiedosto voidaan kopioida tai siirtää yksinkertaisesti rahaamalla sen kuvake työpöydälle, toiseen kfm:n ikkunaan tai kansion kuvakkeeseen. Kun vapautat painikkeen, kfm näyttää valikon, josta voit valita kopioinnin, siirron tai linkin luomisen tiedostoon. Huomaa, että kun valitset linkin luomisen, KDE luo Unixin symbolisen linkin, eikä kovaa linkkiä. Linkki katkeaa, kun siirrät tai poistat alkuperäisen tiedoston.

Useat KDE-sovellukset tukevat raahaus ja pudotustoimintoja: voit raahata kuvakkeen käynnistetyn sovelluksen ikkunaan tai käynnistämättömän sovelluksen kuvakkeeseen, jolloin ohjelma käynnistyy avaamaan tiedoston. Kokeile sitä!

#### Tiedoston ominaisuuksien asettaminen

Tiedoston ominaisuuksien, kuten nimien ja käyttöoikeuksien, muuttaminen voidaan tehdä näpäyttämällä tiedoston kuvaketta oikealla hiiren näppäimellä ja valitsemalla Ominaisuudet valikosta.

### Arkistojen ja verkon kanssa työskentely

Lähimenneisyydessä tarvitsit erityisiä sovelluksia Internetin tiedostojen käsittelyyn. Näin ei enää ole! KDE tukee tekniikkaa nimeltä verkon läpinäkyvä käyttö ("Network Transparent Access" (NTA)), jonka avulla voit käsitellä toisella puolella maailmaa sijaitsevia tiedostoja kuten oman kiintolevysi tiedostoja.

Jos haluat esimerkiksi hakea tiedostoja FTP-palvelijalta, valitse Tiedosto > Avaa sijainti kfm:n valikosta ja syötä FTP-palvelijan URL-osoite. Voit raahata ja pudottaa palvelijan tiedostoja aivan kuin kyseessä olisi paikallinen hakemisto. Voit jopa avata FTP-palvelijan tiedostoja ilman, että niitä tarvitsee kopioida omalle kiintolevylle (KDE tekee sen taustalla, jos se on tarpeen).

Huomaa, että kfm käyttää anonyymiä FTP-tunnusta, joka voi rajoittaa pääsyäsi FTP-palvelijan tiedostoihin. Jos sinulla on tunnus palvelijalla, voit antaa käyttäjätunnuksen URL:n osana seuraavaan tapaan: `ftp://tunnus@palvelin/hakemisto` kfm kysyy salasanaasi ja jos kirjautuminen onnistuu, sinulla on täydet oikeudet (tunnuksen antamat) palvelijan tiedostoihin.

Jos olet käyttänyt WinZip(tm) ohjelmaa Windowsissa(tm) tai Linuxissa Midnight Commanderia, osaat arvostaa KDE:n kykyä käsitellä tar-arkistojen sisältöä. KDE käsittelee niitä kuten kansioita. Voit siirtyä arkiston sisään, avata tiedostoja jne. Yleensäkin Internetin ja arkistojen käsittely pitäisi näyttää ja tuntua kuten oman kiintolevyn tiedostojen käsittely, ottaen tietysti huomioon verkon aiheuttamat viiveet.

### Mallien käyttö sovellusten ja laitteiden käsittelyssä

Eräs kansioista, jotka KDE luo työpöydällesi kirjautuessasi ensimmäistä kertaa on nimeltään Pohjat. Se pitää sisällään useita tiedostoja, joiden tarkennin on .kdelnk (ei näytetä). Nämä kdelnk-tiedostot kuvaavat seuraavia KDE:ssä:

- Sovellukset

- Kirjoittimet

- Liitettävät laitteet (esim. levykeasemat)

- Internetin resurssit (esim. WWW-sivut, FTP-hakemistot)

Lähes jokainen kohta sovellusten käynnistäjässä ja paneelissa viittaa kdelnk-tiedostoon levyllä. kdelnk-tiedosto määrittää mikä kuvake näytetään sekä tiedot, mitä kuvake edustaa (sovellus, laite tai URL). Voit raahata minkä tahansa kdelnk-tiedoston paneeliin luodaksesi siihen uuden painonapin.

#### Kirjoittimien asetus

Voit luoda kuvakkeita kirjoittimillesi, jotta voit tulostaa tiedoston raahaamalla sen kirjoittimen kuvakkeen päälle. Se tapahtuu seuraavasti:

1. Avaa Pohjat-kansio työpöydältä.

2. Raahaa Program-kuvake kansiosta työpöydälle. Valitse Kopioi valikosta, joka ilmestyy, kun pudotat kuvakkeen.

3. Näpäytä oikealla hiiren näppäimellä uutta kuvaketta ja valitse Ominaisuudet valikosta.

4. Sivulla Yleistä, vaihda nimeksi `Printer.kdelnk`.

5. Sivulla Suorita, syötä seuraava ylempään Suorita-kenttään: `lpr` &percnt;f Huomautus: Tämä esimerkki olettaa, että käytät tulostukseen lpr-komentoa. Jos käytät jotain toista komentoa, syötä se jota käytät.

6. Edelleen Suorita-sivulla, näpäytä kuvaketta, joka näyttää hammaspyörältä ja valitse kirjoittimen kuvake listasta, joka ilmestyy.

Nyt sinun pitäisi saada tiedosto tulostumaan oletuskirjoittimeen raahaamalla se kirjoitinkuvakkeen päälle.

#### Tiedostojärjestelmien liittäminen

Unixissa tiedostojärjestelmät tai osiot saadaan käyttöön toimenpiteellä, jota kutsutaan liittämiseksi. KDE käyttää kdelnk-tiedostoja laitteiden, kuten levykkeiden ja CD-ROM-asemien liittämiseen ja irroittamiseen.

Esimerkkinä, joudut tekemään seuraavat vaiheet levykkeen kuvakkeen luomiseen.

Huomautus: Useissa järjestelmissä sinun pitää olla kirjautunut pääkäyttäjänä, jotta voit liittää ja irrottaa laitteita.

1. Avaa Pohjat-kansio työpöydältä.

2. Raahaa Device-kuvake kansiosta työpöydälle. Valitse Kopioi ilmestyvästä valikosta, kun olet pudottanut kuvakkeen.

3. Näpäytä uutta kuvaketta oikealla näppäimellä ja valitse Ominaisuudet ilmestyvästä valikosta.

4. Sivulla Yleistä, muuta nimeksi `Levyke.kdelnk`.

5. Sivulla Laite, syötä `/dev/fd0` kenttään Laite. Näpäytä Liitetyn kuvake ja valitse kuvakkeeksi levykkeen kuva, jonka vieressä on vihreä valo. Näpäytä sitten Irroitetun kuvake ja valitse levykkeen kuva, jossa ei ole vihreää valoa.

Syötä seuraavaksi alustettu levyke asemaan ja näpäytä Levyke-kuvaketta, jolloin KDE liittää levykkeen ja näyttää sen tiedostot. Ennen kuin poistat levykkeen asemasta, näpäytä oikealla näppäimellä Levyke-kuvaketta ja valitse Irroita valikosta.

## Työpöydän konfigurointi

Jos et pidä työpöydän ulkonäöstä tai jostain ominaisuudesta, voit todennäköisesti muuttaa sitä. KDE on hyvin mukautuva ja voit muuttaa lähes kaikki ulkonäköön ja käyttäytymiseen liittyvät yksityiskohdat. Toisin kuin monissa muissa Unixin työpöytäympäristöissä, sinun ei tarvitse muokata outoja konfigurointitiedostoja. Voit käyttää KDE:n Ohjauskeskusta asetusten muuttamiseen.

### KDE:n Ohjauskeskuksen käyttö

KDE!ohjauskeskus
Käynnistä Ohjauskeskus Sovellusten käynnistäjä. Näytölle tulee ikkunan, jossa on kaksi osaa ja vasemmalla on moduulien lista. Voit avata moduulin näpäyttämällä plus-merkkiä moduulin vieressä tai kaksoisnäpäyttämällä moduulin nimeä. Näpäytä seuraavaksi moduulin kategorian nimeä päästäksesi muokkaamaan sen konfiguraatiota ikkunan oikeanpuolimmaisessa osassa.

Asetusten muuttaminen on melko suoraviivaista. Kussakin konfigurointisivussa on Ohje-painonappi, jonka kautta voit lukea lisätietoja asetuksista, joiden merkitys ei ole ilmiselvä. Kullakin sivulla on painonapit nimillä Ok, Käytä ja Peruuta, jotka toimivat seuraavasti:

- Ok ottaa käyttöön muutetut asetukset ja sulkee konfigurointisivun.

- Käytä ottaa asetusten muutokset käyttöön ja jättää konfigurointisivun auki, jotta voit tehdä lisää muutoksia.

- Peruuta sulkee sivun eikä ota muuttuneita asetuksia huomioon.

Huomautus: Jos teet muutoksia sivulla ja siirryt toiseen moduuliin ilman, että näpäytät Ok tai Käytä painonappeja, muutokset eivät tallennu.

### Konfigurointimoduulit

Alla on lyhyt yleiskatsaus konfigurointimoduuleihin:s:

- Sovellukset - Sisältää asetukset ohjelmille Desktop Manager (graafinen sisäänkirjautuminen) ja paneeli (jossa on myös virtuaalityöpöytien asetukset).

- Työpöytä - Työpöydän ulkonäön asetukset, kuten taustaväri ja -kuva, ikkunoiden värit, ruudunsäästäjä, kirjasimet ja kieli.

- Tietoja - Näyttää tietoja muistin käytöstä ja prosessorista.

- Syöttölaitteet - Sisältää näppäimistön ja hiiren asetukset.

- Verkko - Verkkoon liittyvät asetukset.

- Ääni - Äänijärjestelmän asetukset.

- Ikkunat - Sisältää ikkunoiden ulkonäköön ja käytökseen vaikuttavia asetuksia, kuten kohdistuskäytäntö, otsikkopalkin painikkeet ja ikkunan siirron läpinäkyvyys.

Kokeile itse asetuksia! Löydät itseäsi miellyttävät asetukset vain kokeilemalla ja samalla löydät uusia mahdollisuuksia.

## Uloskirjautuminen

KDE!poistuminen
KDE!uloskirjautuminen
Me toivomme, että KDE:n käyttö on niin mukavaa, että et halua koskaan poistua siitä. Jos kuitenkin haluat poistua, näpäytä pientä X-muotoista painiketta paneelissa, lukon yläpuolella.

### Istuntojen hallinta

KDE!istuntojen hallinta
Kun kirjaudut ulos, KDE muistaa mitä sovelluksia jätit auki sekä missä niiden ikkunat olivat, jotta ne voidaan avata, kun kirjaudut seuraavan kerran sisään. Tätä ominaisuutta nimitetään istuntojen hallinnaksi. KDE-sovitetut sovellukset palauttavat itsensä siihen tilaan, missä ne olivat uloskirjautumishetkellä. Esimerkiksi kedit muistaa mitä tiedostoa olit muokkaamassa. Muut kuin KDE-sovellukset eivät muista tilaansa ja KDE varoittaa, että sinun pitäisi varmistaa, että olet tallentanut niistä kaikki tärkeät tiedot, kun olet kirjautumassa ulos.

Voit kokeilla istunteojen hallintaa seuraavasti: valitse sovellusten käynnistäjä Sovellusten käynnistäjä > Sovellukset > Editori käynnistääksesi KEditin. Avaa jokin tekstitiedosto muokattavaksi. Kirjaudu sitten ulos ja jälleen sisään. Huomaat, että KEdit käynnistyy samaan kohtaan ruudulla, samalle virtuaalityöpöydälle ja tiedosto, joka jäi auki kirjauduttaessa ulos avataan uudestaan automaattisesti. KEdit muistaa jopa, jos et tallentanut muutoksia ennen uloskirjautumista ja tallentaa ne tiedostoon, jota käsittelit, kun valitset 'Tallenna' 'Tiedosto'-valikosta.

## KDE - jännittävä matka

Toivomme, että nautit tästä lyhyestä K työpöytäympäristön esittelystä ja että tämä ainutlaatuinen työpöytäympäristö auttaa sinua tekemään työsi nopeammin ja mukavammin kuin aikaisemmin.

Muista kuitenkin, että KDE ei ole kaupallinen vaan vapaaehtoisten ihmisten ylläpitämä projekti. Haluamme kutsua sinut mukaan tähän projektiin ja ainutlaatuiseen ihmisten verkostoon. Jos olet ohjelmoija, voisit ehkä kirjoittaa KDE-sovelluksia. Jos olet taiteilija tai sinulla on kokemusta grafiikan teosta, voisit tehdä kuvakkeita, väriteemoja ja logoja KDE:lle. Jos pidät kirjoittamisesta, voit liittyä dokumentointiprojektiimme, KDP:hen.

Kuten huomaat, on monia tapoja, joilla voit auttaa. Olet siis kutsuttu tähän maailmanlaajuiseen ihmisten verkostoon, jonka tavoitteena on tehdä KDE:stä paras työpöytäympäristö kaikille tietokoneille. Katso osoitteesta www.kde.org lisätietoja.

Tervetuloa mukaan tälle jännittävälle matkalle.

`KDE-tiimi`

## Edistyneemmille käyttäjille

### Mime-tyypit

KDE!MIME-tyypit
KDE:ssä on valmiiksi määriteltyinä useita MIME-tyyppejä, mutta voit lisätä omia tyyppejä valitsemalla kfm:n ikkunassa Muokkaa > MIME-tyypit. Valitse seuraavaksi Tiedosto > Uusi > MIME-tyyppi, anna nimi uudelle tyypille, näpäytä oikealla hiiren näppäimellä uutta kuvaketta, valitse Ominaisuudet ja muokkaa kenttiä sivulla Sidokset.

## Tunnustukset ja kiitokset

### Kirjoittajat

`Matthias Ettrich`

`Kalle Dahlheimer`

`Torben Weis`

`Bernd Wuebben`

`Stephen Schaub` - Editor

`Robert Williams` - Editor

`Raimo Koski` - Kääntäjä